
НЯКОЛКО ДУМИ ЗА АВТОРА И ИЛЮСТРАТОРА 


ДЖО ДИВЪР е роден през 1956 г. в Уудфорд Бридж, Есекс. Когато напуска 
колежа, той става професионален музикант с голямо звукозаписно студио в 
Лондон. По-късно, през 1977 година, заминава на делово посещение в Лос 
Анджелес, където открива ролевите игри „Гъмници и дракони” и остава завинаги 
пленен от тях. През 1982 г. той спечелва шампионата на Америка „Тъмници и 
дракони”. Оттогава появите му по телевизията, радиото и вестниците са свързани 
с неговото хоби. 

„Приключенията на Самотния вълк” са най-високото му постижение, плод на 
многогодишна работа върху идеята за света на Магнамунд. Джо постоянно мисли 
как да развие по-нататък чудесата на Ластлендс в следващите си книги. 

Роденият през 1952 г. ГАРИ ЧОЛК е израсъл в провинциалния Хертфордшир. 
Въпреки увлечението си по историята, на петнайсет години той започва да играе 
военни игри - хоби, на което се радва и до днес. След като се дипломира в колежа 
като бакалавър по дизайн. Гари учи три години в студио, преди да стане учител по 
изобразително изкуство и дизайн. 

Работи известно време като илюстратор на детски книги, докато един ден 
проявява особен интерес към приключенските игри. Това увлечение му помага да 
създаде няколко успешни игри, в това число „Викай, Хавок, „Капитанът от 
звездния кораб” и „Бойни коли” (в съавторство с Йън Ливингстън). Една от най- 
известните му творби е изключително успешната книга „Талисманът”. 

АКо носищ оръжие ц имаш съответното бойно умение, 
добави 2 плочки за БОЙНИ УМЕНИЯ. 

АКо Влизаш в бита без оръЖжче, извади 4 точКи от твоите 
БОЙНИ УМЕНИЯ. 


СПИСЪК НА 
ОСОБЕНИТЕ ПРЕДМЕТИ 
И ОРЪЖИЯ 


ОПИСАНИЕ НАЧИН НА ДЕЙСТВИЕ 


ОРЪЖИЯ (не повече от 2) 


АКо носиш оръжие ци имаш съответното бойно умение, 
добави 2 точки за БОЙНИ УМЕНИЯ. 

АКо влизаш в битка без оръжие, извади 4 почКи от тпвочте 
БОЙНИ УМЕНИЯ. 


МАЛКО ПРЕДИСТОРИЯ 


В северната част на Сомерлунд от Векове насам съществува обичай да се 
изпращат децата на Воините в манастира Кай. Там те изучават уменията и 
изкуствата на своите знатни бащи. 

Ти си Самотния вълк, последният от благородните воини на Сомерлунд. Преди 
година древните врагове на твоя народ - Мрачните властелини от Хелгедад, 
нахлуват внезапно в Сомерлунд и сриват до основи манастира на Кай. Събрали 
се за празника на Фехмар в манастира, всички воини, освен теб, са избити. 

Преодолявайки много препятствия, ти достигаш Холмгард - столицата на 
страната ти. Оттам кралят те изпраща на път с рискована мисия. Тя е изпълнена 
със смъртоносни опасности, защото Сомерлунд е предаден от един от 
собствените си магьосници - Вонотар Предателя. Неговите шпиони се опитват да 
те убият, но твоята сила и ловкост провалят пъклените им замисли. Начело на 
голяма флота, сформирана от съюзниците от Дюренор, ти се завръщаш в 
Холмгард и унищожаваш армията на Мрачните властелини, която е обсадила 
вашата столица. 

Значителна част от Сомерлунд е опустошена от войната. Големите ферми 
опустяват, много градове са изравнени със земята. Ала сомерлундци са жилав 
народ. Те се обединяват за възраждането на разорения от войната Сомерлунд. 
Изпълнени са с такава решителност, че година по-късно само някои рани от 
войната са незаличени. 

Заради решаващата роля, която си изиграл за победата, кралят ти дава 
званието и титлата „Граф на Фрайлунд" - рядка чест за толкова млад човек като 
теб. Развалините на манастира Кай и неговата околност сега са Фрайлунд - 
Свободни земи под твое управление. 

Малко преди да започне работата за възстановяване на манастира, тревожни 
новини от север те призовават бързо в столицата. Много търговци, завръщащи се 
от лятно търговско пътуване в Калте, разказват за падането на Брумалмарк - 
водача на ледените варвари. Описанието на гърбавия магьосник, който е успял да 
свали Брумалмарк, говори, че това е само един човек - Вонотар Предателя. 

След поражението на Мрачните властелини Вонотар е избягал в ледената 
пустош на Калте. Той стига до ледената крепост Икая, където с измама подлъгва 
жестокия Брумалмарк да го назначи за свой магьосник. Това е грешка, която 
струваше на варварския вожд и крепостта, и живота му. 

Новината, че Вонотар е жив, се разпространява като мълния в Сомерлунд. 
Хиляди сомерлундци изпълват столицата с искане Вонотар да плати за своята 
измяна. Отзвукът е толкова силен, че кралят се принуждава да обещае да върне 
злия предател в Холмгард и да го осъди за неговите престъпления. 


За теб, Самотен вълк, обещанието на краля е началото на ново изпитание, 
което ще те изправи срещу омразния враг дълбоко във враждебните Пещери на 
Калте. 


ПРАВИЛА НА ИГРАТА 


Записваш всичко в Дневника на приключението, който ще намериш в началото 
на тази книга. За по-нататъшни приключения можеш да си разчертаеш сам 
същата таблица или да си направиш ксерокопие. 

По време на твоето обучение като воин на Кай ти си развил майсторството на 
битките - БОЙНИТЕ УМЕНИЯ, и физическото качество - ИЗДРЪЖЛИВОСТ. Преди 
да се втурнеш в своето приключение, трябва да определиш доколко успешно е 
било твоето обучение. За тази работа вземи молив и посочи със затворени очи 
едно от числата в Таблицата на случайните числа в края на тази книга. Ако 
посочиш нула, това ти се брои за нула. 

Първото число от Таблицата на случайните числа, посочено по този начин, 
представлява твоите БОЙНИ УМЕНИЯ. Добави 10 към избраното число и запиши 
сбора в графа БОЙНИ УМЕНИЯ на твоя Дневник на приключението. Ако си 
посочил числото 4 в Таблицата на случайните числа, можеш да запишеш в графа 
БОЙНИ УМЕНИЯ 14. Започнеш ли битка, твоите БОЙНИ УМЕНИЯ ще се сблъскат 
с БОЙНИТЕ УМЕНИЯ на противника ти. Високият резултат в тази графа е най- 
доброто за теб. 

Второто число, което посочваш слепешком в Таблицата на случайни числа, 
определя нивото на твоята ИЗ-ДРЪЖЛИВОСТ. Прибави 20 към посоченото число 
и запиши сбора в графа ИЗДРЪЖЛИВОСТ от Дневника на приключението. Ако си 
посочил 6 в Таблицата на случайните числа, запиши в графа ИЗДРЪЖЛИВОСТ 26 
точки. 

Ако те ранят в битката, губиш точките си за ИЗДРЪЖЛИВОСТ. Ако в който и да 
е момент твоите точки за издръжливост намалеят до нула, ти умираш и това слага 
край на твоето приключение. Загубените точки за ИЗДРЪЖЛИВОСТ могат да 
бъдат възстановени по време на приключението, но броят на точките не може да 
надхвърли техния брой в самото начало на приключението. 


ДИСЦИПЛИНИТЕ НА КАИ 


От древни времена монасите на Кай са изучавали уменията на воина. Тези 
умения са известни като Дисциплините на Кай и всички воини от Кай ги овладяват. 
Ти си стартиращ, което значи, че си изучил само пет от уменията, изброени по- 
нататък. Трябва сам да избереш кои пет от тях владееш. Тъй като всички бойни 
изкуства ще ти бъдат необходими в определен момент от твоето опасно пътуване, 
избери много внимателно своите пет умения. Умелото използване на бойните 
изкуства в точно определен момент може да ти спаси живота. 

Когато избереш своите пет дисциплини, запиши ги в графа ДИСЦИПЛИНИТЕ 
НА КАИ в Дневника на приключението. 


Маскировка 

Това изкуство улеснява воина на Кай да се слее със заобикалящата го среда. 
Той може да се скрие сред дървета и скали или да мине незабелязано покрай 
неприятел. В градчето или големия град това изкуство улеснява воина да прилича 
на местен жител и му помага да намери подслон или безопасно скривалище. Ако 
избереш това изкуство, запиши „Маскировка” в твоя Дневник на приключението. 


Лов 

Това изкуство гарантира на воина на Кай, че никога няма да гладува сред 
дивата природа. Той винаги ще може да си убие дивеч за храна, освен в случаите, 
когато е в Уейстландс или в пустиня. Изкуството също така помага на воина да се 
придвижва крадешком, когато дебне своята жертва. 

Ако избереш това умение/запиши в дневника на приключението „Лов”. С това 
умение не трябва да имаш храна, когато ти се налага да се храниш. 


Шесто чувство 

Това умение може да предупреди воина на Кай за голяма опасност. Освен 
това то може да разкрие намерението на непознат човек или качествата на 
странен предмет по време на твоето приключение. 

Ако избереш това умение, запиши „Шесто чувство” в Дневника на 
приключението. 


Проследяване 

Това умение улеснява воина на Кай да избере правилно пътя си сред 
природата, да открие човек или предмет в градчето или големия град и да разчита 
отпечатъци от стъпки или следи. 

Ако избереш това умение, отбележи „Проследяване в Дневника на 
приключението. 


Лекуване 

Това умение може да се използва за възстановяване на точките за 
ИЗДРЪЖЛИВОСТ на твоята сметка във всеки епизод от книгата, през който 
минаваш, когато не участваш в битка. Това може да бъде използвано, след като 
твоите точки за ИЗДРЪЖЛИВОСТ паднат под първоначалното си ниво. Запомни, 
че твоите точки за издръжливост не могат да надхвърлят първоначалните точки 
за ИЗДРЪЖЛИВОСТ. 

Ако избереш това умение, запиши в Дневника на приключението „Лекуване”. 
Добави една точка за издръжливост за всяка графа без битка. 


Боравене с оръжие 

Още с влизането си в манастира Кай всеки ученик се учи да овладее едно от 
оръжията. Ако Боравене с оръжие е сред твоите умения в Кай, посочи едно число 
от Таблицата на случайните числа по познатия ти вече начин. Така ще намериш 
отговарящото на числото оръжие от приложения по-долу списък. Това е 
оръжието, което владееш. Когато влезеш в битка, добави две точки към твоето 
БОЙНО УМЕНИЕ. 


9 - ДЪЛЪГ МЕЧ 


Фактът, че боравиш изкусно с оръжие, не означава, че влизаш в 
приключението точно с това оръжие. И все пак по време на приключението ще 
имаш възможност да придобиеш различни оръжия. 

Не можеш да носиш повече от две оръжия. Ако избереш това умение, запиши 
в дневника на приключението „Боравене с................... “ - добави две точки за 
бойно умение да носиш това оръжие. 


Мозъчен щит 

Мрачните властелини и много от злите същества под тяхно командване могат 
да те нападнат с помощта на Мозъчна атака. Изкуството на Кай „Мозъчен щит“ те 
предпазва от загуба на точки за ИЗДРЪЖЛИВОСТ, когато си подложен на такова 
нападение. 

Ако избереш това умение, запиши избора си в своя Дневник на приключението 
в графа „Мозъчен щит”. В този случай не губиш точки при нападение с Мозъчна 
атака. 


Мозъчна атака 

Това качество улеснява воина от Кай да нападне неприятеля със силата на 
своя мозък. В същото време това умение може да бъде използвано и като 
обикновено бойно оръжие и да добави две допълнителни точки към твоето 
БОЙНО УМЕНИЕ. Не всички същества, срещани в това приключение, могат да 
бъдат поразени с Мозъчна атака. В книгата ще ти бъде казано дали съществото е 
защитено срещу това оръжие. 

Ако избереш това умение, запиши в Дневника на приключението „Мозъчна 
атака”. Добави две точки за БОЙНИ УМЕНИЯ. 


Общуване с животните 

Това умение улеснява воина от Кай да общува с едни животни и да отгатва 
намеренията на други. 

Ако избираш това умение, запиши в Дневника на приключението „Общуване с 
животните". 


Власт върху предметите 

Овладяването на това изкуство улеснява воините от Кай да преместват малки 
предмети със своята умствена сила и способността да се концентрират. 

Ако избереш това умение, запиши в дневника на приключението „Власт върху 
предметите". 

Ако изпълниш мисията си така, както е посочена в книга трета за Самотния 
вълк, ти можеш да запишеш в Дневника на приключението в книга 4 ново изкуство 
на Кай по твой избор. Това допълнително изкуство, съчетано с другите шест или 
седем умения, както и всеки от специалните предмети, които си взел в книги 1; 2и 
3, могат да бъдат използвани в следващото приключение на Самотния вълк, 
наречено „Бездната на обречените”. 


ЕКИПИРОВКА 


Преди да напуснеш северното пристанище на Анскаверн, те отвеждат в 
кметството, където те снабдяват със зимни обувки, куртка, подплатено с кожи 
наметало и двупръсти ръкавици. Получаваш и карта на Калте (виж началото на 
тази книга), и кесия със Златни крони. За да разбереш колко са те, посочи едно 
число 6 Таблицата на случайните числа. Посоченото число показва броя на 
твоите златни монети в началото на приключението. Отбележи това в графа 
„Кесия на пояса” в дневника на приключението. Ако вече успешно си завършил 
предишните приключения на Самотния вълк, ти можеш да добавиш този сбор към 
сбора от всички Крони, които вече имаш. Помни, че можеш да носиш само 50 
Крони. 

Преди отплуването имаш възможност да избираш нови предмети в 
допълнение към онези, които вече имаш, но помни, че можеш да носиш само две 
оръжия: Можеш да вземеш всеки два от следните предмети: 

1 - МЕЧ (графа „Оръжия”) 

2 - КЪС МЕЧ („Оръжия”) 

З - РИЗНИЦА ОТ МЕКА КОЖА („Специални предмети”). Това добавя към твоя 
сбор две точки за ИЗДРЪЖЛИВОСТ. 


- КОПИЕ („Оръжия”) 

- БОЗДУГАН („Оръжия”) 

- БОЕН ЧУК („Оръжия”) 

- БРАДВА („Оръжия”) 

- ЛАУМСПУРОВА ЦЕЛЕБНА ТЕЧНОСТ („Предмети за раницата”). Това може 
да възстанови четири точки за ИЗДРЪЖЛИВОСТ в твоя сбор, ако изпиеш 
течността след битка. В шишенцето имаш само една доза от течността. 


олчоотоъ 


9 - ТОЯГА („Оръжия”) 
10 - СПЕЦИАЛНИ ПОРЦИИ („Храна”). Стига за едно Хранене. Прочети раздел 
„Храна”, преди да вземеш решение. 


11 - ДЪЛЪГ МЕЧ („Оръжия”) 


Запиши двата избрани предмета в Дневника на приключението под заглавието, 
дадено в скоби, и отбележи влиянието, което могат да имат те върху твоите точки 
за ИЗДРЪЖЛИВОСТ или върху твоите БОЙНИ УМЕНИЯ. 


Как да носиш екипировката 


Сега, когато вече си екипиран, погледни списъка, който показва как да носиш 
екипировката. Не е необходимо да си водиш бележки, но можеш да хвърлиш 
поглед върху тоя списък по време на приключението. 


1 - МЕЧ - носи се в ръка 
2 - КЪС МЕЧ - носи се в ръка 
3 - РИЗНИЦА ОТ МЕКА КОЖА - носи се върху тялото 


4 - КОПИЕ - носи се в ръка 

5 - БОЗДУГАН - носи се в ръка 

6 - БОЕН ЧУК - носи се в ръка 

7 - БРАДВА - носи се в ръка 

8 - ЛАУМСПУРОВА ЦЕЛЕБНА ТЕЧНОСТ - носи се в Ра-ницата 
9 - ТОЯГА - носи се 8 ръка 

10 - СПЕЦИАЛНИ ПОРЦИИ - носят се 6 Раницата 

11 - ДЪЛЪГ МЕЧ - носи се 6 ръка. 


Колко можеш да носиш? 

Оръжия 

Максималният брой оръжия, които можеш да носиш, е две. 

Предмети от Раницата 

Те се събират в Раницата. Тъй като мястото в нея е ограничено, по Всяко 
време можеш да носиш до осем предмета, Включително храна. 

Особени предмети 

Особените предмети не се носят в раницата. Когато откриеш Специален 
предмет, ще ти бъде казано как да го носиш. 

Златни крони 

Ти винаги се носят в кесия на пояса. Кесията събира до петдесет монети. 

Храна 

Храната ще носиш в твоята Раница. Всяко ядене е един предмет. 

Всеки предмет, който може да ти бъде от полза и може да се вземе по време 
на приключението, трябва да бъде вписан в Дневника и е написан с главна буква 
в тази книга. Ако това не са Особени предмети, носи ги в Раницата. 


Как да използваш екипировката 

Оръжия 

Оръжията ти помагат в борбата. Ако владееш дисциплината на Кай Боравене с 
оръжие и подходящото оръжие, ти добавяш 2 точки към твоите БОЙНИ УМЕНИЯ. 
Ако влезеш в битка без оръжие, извади четири точки от твоите БОЙНИ УМЕНИЯ и 
се бий с голи ръце. Ако по време на приключението намериш оръжие, можеш да 
го вземеш и да го използващ. Помни, че по всяко време можеш да носиш само до 
две оръжия. 

Предмети от раницата 

По време на твоето пътуване ще откриеш различни полезни неща, които може 
би ще поискаш да вземеш (помни, че можеш да носиш в Раницата само осем 
предмета едновременно). Ти можещ да ги смениш или изхвърлиш всеки миг, 
когато не участваш в битка. 


Особени предмети 

Всеки Особен предмет има специално предназначение или ефект. Това ще ти 
бъде казано, когато откриеш предмета, или ще ти бъде разкрито с развитието на 
действието. 

Златни крони 

Валутата на Сомерлунд е Крона - малка златна монета. Златото е особено 
ценно в Калте и може би ще откриеш, че твоите Златни крони могат да бъдат 
много полезни, особено като подкуп. 

Храна 

Тя е натоварена на твоята шейна заедно с палатката й другата екипировка и е 
достатъчна да изпълниш мисията си. Ако тази храна или всяка друга, която 
можеш да носиш в Раницата, не се намира у теб, когато трябва да ядеш Храна, 
губиш 3 точки за ИЗДРЪЖЛИВОСТ. Тъй като Калте е ледена пустиня, няма да 
можеш да използваш Лов от дисциплините на Кай за намиране на храна (виж 
„Лов” от графа „Дисциплини на Кай”). 

Лаумспурова целебна течност 

Тя може да възстанови 4 точки за ИЗДРЪЖЛИВОСТ в твоята сметка, ако я 
погълнеш след битка. Едно шишенце съдържа една доза. Ако по време на 
приключението откриеш някакво друго лекарство, за неговите свойства ще ти 
бъде съобщено. Всички Целебни течности са Ранични предмети. 


ПРАВИЛА ЗА БИТКИТЕ 


По време на твоето приключение ще се наложи да се биеш с противник. 
БОЙНИТЕ УМЕНИЯ и точките за ИЗДРЪЖЛИВОСТ на твоя противник са посочени 
в текста. Целта на Самотния вълк в битката е да убие неприятеля чрез 
намаляване на неговите точки за ИЗДРЪЖЛИВОСТ до нула, докато ти се стремиш 
да изгубиш колкото може по-малко точки за ИЗДРЪЖЛИВОСТ. 

В началото на битката запиши точките за ИЗДРЪЖЛИВОСТ на Самотния Вълк 
и на Врага в специалните графи в раздела „Бележки за битките” от Дневника на 
приключението. 

Битката се води в следната последователност: 

1. Добави всички допълнителни точки, спечелени чрез твоите дисциплини от 
Кай, към сбора на твоите БОЙНИ УМЕНИЯ. 

2. Извади БОЙНИТЕ УМЕНИЯ на противника ти от твоя сбор. Резултатът е 
твоето Ниво на атаката. Запиши го в Дневника на приключението. 

ПРИМЕР: 

Самотния вълк (БОЙНИ УМЕНИЯ 15) е попаднал в засадата на Крилатия 
дявол (БОЙНИ УМЕНИЯ 20). Той не му дава възможност да избегне битката, 
затова Самотния Вълк трябва да се бие, когато ужасното същество се 


нахвърля върху него. Самотния Вълк владее Мозъчна атака, затова добавя 2 
точки към своите БОЙНИ УМЕНИЯ, при което неговият сбор е 17. Той изважда 
своя сбор от сбора на БОЙНИТЕ УМЕНИЯ на Крилатия дявол и получава своето 
ниво на атаката -3 (17 - 20- -3). -3 се записва в Дневника на битката като Ниво 
на атаката. 

3. Когато получиш твоето Ниво на атака, посочи едно число от Таблицата на 
случайните величини. 

4. Обърни на Таблица за резултата от битките в края на тази книга. Най- 
отгоре в таблицата са дадени значенията на Ниво на атаката. Намери числото, 
което отговаря на твоето Ниво на атаката, и намери пресечната точка със 
случайното число, което си посочил (случайните числа са посочени отстрани на 
таблицата). Така получаваш броя на точките за ИЗДРЪЖЛИВОСТ, изгубени както 
от Самотния вълк, така и от неговия противник в този кръг на битката.( П са 
точките, изгубени от противника, С.В. са точките, загубени от Самотния вълк, У 
означава „Убит”.) 


ПРИМЕР: 

Нивото на атаката между Самотния Вълк и Крилатия дявол е -3. Ако 
числото, посочено В Таблицата за случайни числа, е 6, тогава резултатът от 
първия кръг на битката е: 

Самотния Вълк губи три точки за ИЗДРЪЖЛИВОСТ, Крилатия дявол губи 6 
точки за ИЗДРЪЖЛИВОСТ. 

5. Отбележи в Дневника променените точки за ИЗДРЪЖЛИВОСТ на двамата 
участника в битката. 

6. Ако няма други указания или не можеш да избегнеш битката, трябва да 
започнеш втория кръг от битката. 

7. Повтори всичко в същия ред от точка 3 нататък. 


Този процес на битката продължава, докато точките за ИЗДРЪЖЛИВОСТ на 
Самотния вълк или на неговия противник не спаднат до нула, при което 
съперникът с резултат нула се обявява за убит. Ако умре Самотния вълк, играта 
свършва. Ако умре неговият > противник, Самотния вълк > продължава 
приключението с намалени точки за ИЗДРЪЖЛИВОСТ. 

Кратък списък на правилата за битката ще намериш в края на книгата, след 
Таблицата на случайните числа. 


Отклоняване от битка 


По време на твоето приключение ще имаш възможност да избегнеш битката. 
Ако вече участваш в кръг от някоя битка и решиш да избегнеш нова битка, 
пресметни точките от битката за този кръг по обикновения начин. Всички точки, 
изгубени от противника в резултат на този кръг, не се зачитат и ти избягваш 
битката. Само Самотния вълк може да изгуби точки за ИЗДРЪЖЛИВОСТ в този 
кръг, но това е рискът да избегнеш битката. Можеш да избягаш само ако текстът 


на специалния раздел позволява да направиш това. 


НИВА НА ТРЕНИРОВКА В КАИ 


Тази таблица показва ранговете (титлите) на най-добре тренираните воини на 
Кай на всички степени на обучение. Ако успешно преодоляваш всяко приключение 
от поредицата за Самотния вълк, ти ще овладееш допълнителна дисциплина на 
Кай и постоянно ще повишаваш майсторството си по пътя към върховете на 


десетте основни дисциплини На Кай: 
Мо на Дисциплините Кай, Ранг или титла на Кай овладявани от Воина на Кай 


1. Начинаещ 
2. Интуитивен 

3. Прогресиращ 

4. Помощник 

5. Стартиращ - Самотния вълк започва от 
това ниво 

6. Кандидат 

7. Пазител 

8. Боец на приключението 

9. Учен 

10. Майстор 


Извън десетте основни умения на воините от Кай, съществуват и тайните на 
висшите дисциплини на Кай или „Магнакаи”. Като постига мъдростта на Магнакаи, 
Воинът от Кай може да се усъвършенства към върховните постижения и да стане 


Велик майстор на Кай. 


МЪДРОСТТА НА КАЙ 


Твоята мисия е изпълнена с безброй опасности, защото Калте е пустинна и 
враждебна земя и твоите врагове са много хитри. Използвай картата в началото 
на тази книга, за да определиш своя курс към ледената крепост на Икая. Води си 
бележки по време на пътуването. Някои Особени предмети ще бъдат полезни в 
бъдещото приключение на Самотния вълк, а други могат да те пратят за зелен 
хайвер, затова избирай внимателно онова, което вземаш. 

Има много пътища към ледената крепост Икая, но само един от тях ще ти 
помогне да хванеш Вонотар и да се върнеш в Сомерлунд с най-малка опасност. С 
мъдрия си избор на Дисциплините от Кай и с голяма доза смелост ще успееш да 
изпълниш своята мисия, дори ако са много малко твоите начални точки за 
ИЗДРЪЖЛИВОСТ или резултатът от твоите БОЙНИ УМЕНИЯ. Успехът в 
предишната мисия на Самотния вълк не е важен за това приключение. 

Измяната срещу твоята страна трябва да бъде наказана и ти трябва да 
предадеш предателя на правосъдието. 


Желая ти успех! 


1. 

Още преди да приемеш задачата да предадеш Вонотар на правосъдието, 
приготовленията за твоето пътуване до Калте са в пълен ход. Капитанът на 
сомерлундския боен кораб „Кардонал”, който се е върнал от продължително 
патрулиране в Калтерзее, получава заповед да чака пристигането ти в Анскаверн. 
През нощта на борда са натоварени храна, ледена екипировка и кучешки впряг за 
шейната. Мисията е строго секретна, само старшите офицери от екипажа знаят 
истинската причина за предстоящото пътуване. 

Планът е да те оставят на брега на Хале Блъф, да пуснат котва и да те чакат. 
Елитна група от верни водачи ще те преведе от залива до Икая. Когато влезеш в 
ледената крепост, ти трябва да откриеш и да плениш Вонотар, след което да се 
върнеш със своите водачи на кораба. Твоята мисия трябва да се осъществи в 
рамките на 30 дни, защото иде зима и нито един кораб не може да издържи на 
дебелите ледове на Калте. Ако не се върнеш навреме, капитанът ще бъде 
принуден да вдигне платна без теб. 

Шест дни „Кардонал” плува през неспокойното море Калтерзее, без да попадне 
в буря, ала всеки ден температурата постоянно пада, докато най-подир палубата 
се покрива с лед. На утрото на седмия ден покритият със сняг остров Тола се 
появява на хоризонта. Скоро след това от запад се надига лек вятър. 

Отначало това изглежда незначителна опасност, ала след половин час духва 
свиреп вятър и сушата бързо изчезва сред стремителния вихър. Бурята беснее 
цял ден. Мощен вятър насича върховете на огромните сиви вълни, вода залива 
палубите, мачтите и въжетата. Водата почти веднага се превръща в дебел лед. 
Стените на кораба стават с няколко педи по-дебели от леда. Чак привечер 
времето се оправя и макар че вятърът все още духа силно, силата на бурята 
отслабва. 

Скоро откриваш, че бурята е отклонила кораба от курса с около петдесет 
километра, по линията на ледения шелф Люк. Връщането в Хале Блъф би отнело 
ценни дни, затова решаваш да слезеш на ледения шелф и да започнеш ледената 
си мисия оттук. 

Когато и последното от кучетата е свалено, твоите водачи предлагат два 
възможни пътя оттук до Икая. Първият включва двестакилометровия маршрут до 
Облачните планини, трудния път по ледника Виад, а след това идват нови сто и 
шейсет километра, преди да стигнеш до ледената крепост. Другият път включва 
по-дълго пътуване - около двеста и деветдесет километра до басейна Хрод, 
следвани от сто и шейсет километровия маршрут през Гигантския бурен проход 
към Икая. При добро време и късмет всеки един от маршрутите ще изисква десет 
дни бързо движение за стигане до целта. Погледни картата в началото на тази 
книга, преди да вземеш решение. 


Ако избереш по-късия, но и по-опасен маршрут през ледника Виад, мини на 
160. 
Ако предпочиташ по-дългия път през басейна Хрод и Гигантския бурен 


проход, продължи на 273. 


2. 
Забелязваш, че отдясно каменната врата е умело замаскирана с интересна 
извивка в стената. След внимателно вглеждане откриваш лост. 
Ако искаш да дръпнеш този лост, мини на 290. 
Ако не искаш да дръпнеш лоста, продължи изкачването на стълбите, като 


отгърнеш на 76. 


3. 


Гледаш със смесица от възторг и отвращение как всеки сегмент на това 
създание се раздробява и бавно се разтваря в леда. Скоро от Кристалния 
студозвяр остава само несмляното съдържание на стомаха. За твоя изненада 
сред цялата тази мръсотия от плът и кости забелязваш очертанията на 
Сребърния ключ. 

Ако искаш да вземеш този Ключ, мини на 280. 

Ако предпочиташ да потърсиш начин как да отвориш крепостната врата, 
попадаш на 344. 


4. 

Скриваш тялото под стълбата и бързо го претърсваш. Откриваш Костен меч и 
Диск от син камък. Ако искаш да вземеш някой от тези предмети или пък и двата, 
отбележи това в Дневника на приключението в графа „Особени предмети”. 
Оставяш тялото и се втурваш бързо нагоре по стълбата. 

Мини на 332. 


5. 


Двама души са се сгушили край огъня, който гори в малка метална купа. Над 
пламъка се пече на шиш одрано малко животно. Мъжете са стари и беззъби, 
сведените им очи им придават вид на луди. 

Ако искаш да отидеш при тях и да им поискаш малко от тяхната храна, 
мини на 299. 

Ако искаш да ги нападнеш, продължи на 14. 

Ако не им обърнеш внимание и решиш да продължиш пътя си, попадаш на 
132 


6. 

Вървиш в мрака с насочено напред оръжие за всеки случай. Известно време 
тунелът продължава на север, преди да завие рязко надясно. Няколко крачки по- 
нататък забелязваш светлина, която струи от друг портал. По-нататък стълбата се 
спуска към мрака. 

Ако искаш да надникнеш през портала, мини на 224. 

Ако предпочиташ да вървиш към стълбите, отгърни на 166. 


7. 


Изведнъж черната плоча избухва и се превръща в стотици остри като бръснач 
каменни парчета. Едно от тях те одрасква леко, ушите ти пищят, но иначе си жив и 
здрав. С оттеглянето си в ъгъла на залата ти избягваш сериозно нараняване. Сега 
разбираш, че монолитът е поставен да пази от нарушители или да ги залавя. 
Внушителна релефна фигура - заклинание за закрила, изглежда, е поставена на 
него от древен маг. 

Докато черният прах бавно се разсейва, забелязваш, че плочата на северната 
стена се отваря и открива тъмен изход от залата. 

Ако опиташ да минеш през изхода, отгърни на 145. 

Ако се опиташ да отвориш вратата, през която влезе, мини на 242. 


8. 

От миризмата ти се повдига и ти отчаяно се мъчиш да сдържаш дишането си, 
когато слагаш шепа мас под твоята куртка. Щом мазнината стига до кожата ти, 
усещаш топла 

Двама мъже в парцаливи дрехи са се сгушили край малък огън 

вълна, сякаш се намираш близо до огъня: колкото повече мас слагаш, толкова 
по-топло ти става. Усещаш, че отврати-телната воня постепенно отслабва. 

- Когато маслото попива в кожата ти, губиш обонянието си - казва фенор. 

- Точно така - отговаря Дайс. - Иначе не бих могъл да се понасям. 

Бакнаровото масло защитава идеално от свирепия студ на Калте и може да ти 
спести в близко бъдеще безценните точки за ИЗДРЪЖЛИВОСТ. 

АОриън идва отново в съзнание и веднага изгребва Бакна- ровия труп за себе 
си. Вече притъмнява и правите лагер в този тесен проход. Приготвяте си храна и 
решавате всеки от вас да дежури, в случай че бакнарът реши да се върне. 

Мини на 325. 


Двама мъЖе В парцаливи дрехи са се сгушидли 
Край малъК огън 


9. 


Бориш се отчаяно срещу смъртната болка, но тя е толкова силна, че скоро 
загубваш съзнание и след няколко минути си напълно изтощен. Ставаш 
безпомощен роб, който не може да се бори с психическите команди на Вонотар. 
Той ти заповядва да вземеш Меча на ледените варвари и да си пре-режеш 
гърлото. Безсилен да му се противопоставиш, ти се самоубиваш с мълниеносно 
движение на китката. 

Твоята мисия и твоят живот стигнаха до своя трагичен край. 


10. 


В торбата има четири гравирани стъклени мускала. Стъклениците са пълни с 
червена, оранжева, зелена и черна течност. 

Коя от тях искаш да изпробваш? 

Червена - мини на 90. 

Оранжева - продължи на 171. 

Зелена - отгърни на 289. 

Черна - попадаш на 225. 

Торбата може да се използва като раница, ако вече нямаш такава. 

Можеш да излезеш от залата по всяко време и да продължиш на север по 


коридора, като отгърнеш на 126. 


11. 
Ако искаш да попиташ кой е сегашният владетел на Рагадорн, продължи на 
141. 
Ако искаш да попиташ за името на реката, която разделя Рагадорн на 
източна и западна част, мини на 159. 
Ако държиш да попиташ как се казва кръчмата на Улицата на арктическата 
патица, попадаш на 234. 


12. 


Бързо изваждате съдържанието на раницата и го разпределяте между вас. 
Твоят дял е храна за три пъти Хранене, Спален кожен чувал и Въже. Отбележи 
това в Дневника на приключението и запомни, че Спалният чувал заема място 
колкото два предмета в твоята Раница. 


Не можете да пресечете с кучешкия впряг планините и трябва да го оставите 
тук с шейната. Всеки от вас има осигурително въже. Тръгвате към тесния проход 
между мрачните и враждебни върхове. Отначало изкачването е лесно, но скоро 
равният лед става много стръмен и труден за изкачване. Духва вятър и навява 
преспи сняг върху ледените парчета, видимостта намалява до няколко крачки. 
Преспите са измамни и дълбоки. На два пъти затъваш до пояс и другите трябва 
да те издърпват. 

Тази нощ опъвате палатката върху гранитна плоча, надвиснала над дълбок 
дол. Ти си толкова изтощен, че заспиваш над твоята Храна. Извади тази Храна от 
списъка в Дневника на приключението. 

- Разбираш ли нещо от езика на ледените варвари? - пита Дайс, който се 
опитва да завърже разговор. - Миявик е една от думите в езика на ледените 
варвари, която зная. 

Когато го питаш какво значи това, той забавя малко от-говора. 

- Ужас... Миявик значи ужас. 

Внезапно зад стената на палатката се чува ужасен шум. Той звучи като рев на 
огромно животно. 

Ако искаш да извадиш оръжието си и да провериш какъв е този шум, 
продължи на 180. 

Ако предпочиташ да сдържиш дишането си и да останеш неподвижен, мини 
на 259. 


13. 


От стената стърчи лост, а В средата на вратата има шпионка. Надникваш през 
шпионката и виждаш странна картина. Човек в тъмна дреха е коленичил в средата 
на петоъгълник, нарисуван с тебешир на пода на стаята. Главата му е наведена, 
той изглежда изпаднал в транс. 

Ако искаш да дръпнеш лоста и да отвориш вратата, отгърни на 128. 

Ако искаш да го оставиш на мира и да продължиш изследването на 
коридора, попадаш на 254. 


14. 


Двамата мъже те гледат с ужас и посягат към оръжията си. Убиваш единия от 
тях, преди другият да направи опит да се защити. Той е отчаян и те атакува бясно. 
Трябва да се биеш с него до смърт. 

Леден варварин: БОЙНИ УМЕНИЯ 15, ИЗДРЪЖЛИВОСТ 14. 


Ако спечелиш битката, продължи на 309. 


15. 


Оглеждаш внимателно ключалката да прецениш шансовете си да я отключиш. 

Ако имаш Власт над предметите от дисциплините на Кай, продължи на 185. 

Ако разполагащ с Нож или Костен меч, мини на 86. 

Ако нямаш посоченото умение или изброените оръжия, напусни стаята и 
огледай стълбите, като отгърнеш на 323. 


16. 


Едва успяваш да се промъкнеш през пролуката, когато каменната врата се 
затваря. За нещастие, ако носиш Раница, вратата смачква два предмета и трябва 
да ги изхвърлиш. Отбележи това в Дневника на приключението и продължи през 
прохода. 

Попадаш на 63. 


17. 


Усещаш първите признаци на заболяването снежна слепота. Ако веднага не 
вземеш мерки, скоро ще се появят най-болезнените симптоми на тази болест. 

Ако искаш да превържеш очите си и да не сваляш превръзката, докато 
направите лагер, мини на 62. 

Ако не ти харесва мисълта да превържеш очите си, продължи на 251. 


18. 


Когато твоето оръжие потъва във вихъра, ужасен студ минава по цялата ти 
ръка. Губиш три точки за ИЗДРЪЖЛИВОСТ и отстъпваш назад, като притискаш 
измръзналата си ръка към гърдите. Изгуби оръжието си, а циклонът става все по- 
силен и по-силен. Той те принуждава да отстъпиш към ъгъла на храма. 

Ако искаш да избягаш към тъмната арка по-нататък, мини на 211. 

Ако искаш да отстъпиш още по-навътре в ъгъла на храма, продължи на 95. 


19. 


Тичаш по ледения мост и се протягаш да хванеш ръката на Дайс, но вече е 
много късно. Миг преди да стигнеш до него, ръката му отслабва и той пада назад 
в зейналата пропаст. Тръпки минават по гърба ти, викът му заглъхва в мрака под 
теб. Докато се взираш безпомощно в бездната, Айриън извиква: 

- Там, ето там виждам нешо, сигурен съм. 

Напрягаш зрението си да видиш нещо, ала пропастта е тъмна като нощта. 
Обръщаш се и виждаш, че Айриън сочи не към бездната, а към хоризонта на 
запад. 


рол 
# : ХА 
„а ДР 


ХватмКата му се оппусКа и той полита право надолу 8 
зейналата пропаст 


- Гледай там! - вика той и показва към билото в далечината. 

Двама облечени в кожи воини стоят на голяма ледена плат-форма. Те гледат 
към вас, разтревожени без съмнение от предсмъртния вик на Дайс. 

- Ледените варвари - казва Фенор и гласът му трепери от страх. - Ако ни 
догонят, преди да стигнем в Икая, смятай, че сме мъртви. 

Вие сте на двайсет и четири километра от ледената крепост и остават по- 
малко от три часа до вечерта. 

Ако искаш да побързате с надеждата да изпреварите варварите, отгърни 
на 327. 

Ако предпочиташ да ги нападнеш, за да не могат да предупредят другите, 


продължи на 307. 


20. 


Тялото на хелгхаста се подува и се разпада в краката ти, а от дрехите му 
излиза гаден зелен газ. Докато гледаш с отвращение разлагащото се тяло, ти 
внезапно разбираш, че това откачено същество сигурно е изпратено тук да убие 
Вонотар, няма друга причина за присъствието му тук. Мрачните властелини от 
Хелгедад жадуват за смъртта на Вонотар като разплата за поражението в битката 
в залива Холм и са разбрали къде се намира. Магьосникът сигурно е открил 
Хелгхаста и го е затворил в петоъгълника, докато намери начин да го унищожи 
завинаги. 

Докосваш, предпазливо раненото си гърло и благодариш на боговете, че имаш 
Сомерсверд. Неговата сила още веднъж спаси живота ти. Завиваш по главния 
коридор и бързо оставяш димящите останки зад гърба ти. 

Мини на 254. 


21. 


Студен въздух просвирва край теб и ти падаш на ледената издатина десетина 
метра по-надолу. Ти си свит и зле ударен, но все още си в съзнание. Виковете на 
водачите скоро преминават във възгласи на радост, когато те виждат да се 
изправяш на крака. Вдигаш глава и виждаш как Фенор поглежда през пукнатината. 
Миг по-късно въжето се спуска и те изтегля на безопасно място. 

Загубил си  кучешкия впряг/шейната с провизиите и 2 точки за 
ИЗДРЪЖЛИВОСТ. След тревожен разговор твоите водачи се съгласяват да 
продължат мисията, макар да знаят, че трудностите ще бъдат двойно по-големи. 
Айриън забелязва в далечината тесен проход в края на ледената платформа. На 
това място проходът стига до басейна Хрод. Продължавате пътуването си и при 
падането на нощта стигате до заслона на този проход, където правите своя лагер. 


След като проверявате запасите, вие решавате, че дажбите трябва да се 
отрежат наполовина, за да стигнете всички до Икая. Губиш още една точката 
ИЗДРЪЖЛИВОСТ поради пропуснатата вечеря. 


Отгърни на 325. 


22. 


Могъщо заклинание закриля тази ключалка от силата на твоя ум. 
Съсредоточаваш се, докато пот избие на челото ти, но все така не можеш да я 
отвориш. 

Вместо опитите да отвориш сандъка със сила, ти най-подир решаваш да го 
оставиш и вместо него, да разгледаш стълбата. 


Продължи на 323. 


23. 


Имаш късмет. Бакнарите са известни с това, че обичат да спят по три дни, 
особено след голямо ядене. Този бакнар ще спи поне двайсет и четири часа. 
Минаваш тихо край това същество и излизаш от стаята. 


Премини на 235. 


24. 


Прицелваш се внимателно и хвърляш диаманта по коридора. Той подскача 
точно пред ледения варварин и след това спира зад стълбата. Шумът и блясъкът 
на диаманта привличат вниманието на варварина и той напуска поста си да 
разбере какво става. Използваш тази възможност да изтичаш незабелязано 
нагоре по стълбите. 


Отгърни на 332. 


25. 


Забелязваш, че едно от съществата има триъгълник от син камък, който виси 
на верига около врата му. Можеш да го вземеш, ако искаш, и да го сложиш на 
врата си. Запиши това в Дневника на приключението в графа „Особени 
предмети”. 

Избърсваш оръжието си и бързо тръгваш, за да избегнеш срещата с друг 
калкот. 

Мини на 284. 


26. 


Освен Костни мечове, ти откриваш Нож и Боздуган. Двете оръжия са 
направени от дебела кост. Ледените Варвари имат и интересни Гривни на лявата 
ръка. Те са гладки, без знаци и инкрустации, направени са от масивно злато. 

Ако искаш да вземеш една от Гривните, сложи я на китката си и отбележи 
това в Дневника на приключението, графа „Особени предмети". Отиваш на 
АР. 

Ако не искаш да вземеш Гривна, продължи да разглеждаш и отгърни на 63. 

Ако имаш Шесто чувство от дисциплините на Кай, попадаш на 231. 


27. 


Бродиш около час по ветровитата снежна пустош, без да намериш къде да се 
скриеш от хапещия студ. Ако нямаш бакнарово масло в кожата си, губиш 2 точки 
за ИЗДРЪЖЛИВОСТ поради кучешкия студ. 

Ако искаш да продължиш напред и да търсиш подслон, отгърни на 314. 

Ако предпочиташ да изкопаеш дупка в снега и да се укриеш в нея през 
нощта, мини на 205. 


28. 


Избърсваш кръвта от лицето си, излизаш от килията и попадаш в широк 
коридор. По-нататък виждаш разклонение. 

Ако искаш да претърсиш тялото на ледения варварин, продължи на 210. 

Ако искаш да продължиш по най-бързия начин мисията си, затвори вратата 
на килията и продължи по коридора към разклонението. Попадаш на 215 


29. 


Пукнатината в ледника става Все по-широка, Фенор скача цял и пада невредим 
на ръба на пропастта. Ти също се каниш да скочиш, когато за свой ужас откриваш, 
че левият ти крак се е заплел във въжетата на шейната. 

Ако имаш Сомерсверд, продължи на 43. 

Ако имаш Власт над предметите от дисциплините на Кай, отгърни на 121. 

Ако нямаш нищо от изброените по-горе неща, посочи едно число от 
Таблицата на случайните числа. 

Ако посочиш от 1 до 4, попадаш на 226. 

Ако числото е от 5 до 9, отиваш на 266. 

Ако посочиш 0, мини на 312. 


Статуята бавно излиза от олтара и тръгва Към теб 


30. 


Проходът продължава още няколко крачки, след което завива рязко на изток. 
Точно пред теб през една пукнатина в стената се процежда слаба светлина. 
Вглеждаш се по-внимателно и откриваш тайна врата с малък каменен лост. 
Дръпваш лоста и вратата се отваря, като открива широк, добре осветен коридор. 
Вляво виждаш затворена каменна врата. 

Ако искаш да разгледаш вратата, мини на 203. 

Ако искаш да тръгнеш наляво към разклонението, продължи на 276. 


31. 


Статуята става бавно от олтара и тръгва към теб. Когато тя се приближава до 
теб, усещаш студа, който излъчва гладката й каменна повърхност. Все пак 
движенията й са сковани и несигурни, а ти можеш съвсем лесно да докоснеш 
протегнатите й ръце. 

Ако искаш да нападнеш странната статуя, мини на 150. 


Ако предпочиташ да отминеш и да изтичаш към арката, продължи на 306. 


32. 


Съществата излизат иззад водопада и скачат върху теб. Трябва да се биеш с 
всеки от тях поотделно. 


Калкот 1: БОЙНИ УМЕНИЯ 11, ИЗДРЪЖЛИВОСТ 35. 
Калкот 2: БОЙНИ УМЕНИЯ 10, ИЗДРЪЖЛИВОСТ 32 
Калкот 3: БОЙНИ УМЕНИЯ 8, ИЗДРЪЖЛИВОСТ 30. 


Ако изгубиш някакви точки за ИЗДРЪЖЛИВОСТ по време на битката, 
продължи веднага на 66. 
Ако спечелиш битката без загуба на точки за ИЗДРЪЖЛИВОСТ, мини на 25. 


33. 


Хвърляш момчето на шейната, грабваш камшика и подкарваш кучешкия впряг 
с цялата бързина, на която е способен. Леденият варварин се отказва веднага от 
преследването, като извиква нещо на момчето на странния език на Калте. 

Изминал си не повече от сто метра, когато момчето пада от шейната в дълбока 
преспа сняг. В същото време сноп стрели с костни накрайници минават край 
главата ти. Една от тях одрасква рамото ти. Губиш една точка за 
ИЗДРЪЖЛИВОСТ. Макар че момчето е свободно, двама души започват да те 
преследват. Ала твоят впряг е по-бърз и скоро избягваш от тях и от стрелите им. 


До падането на нощта стигаш до самия край на планината Виад. Тази 
величествена гранитна планина се издига право нагоре отведа и снега. 
Невъзможно е да я пресечеш в студената и безлунна нощ. Вятърът, който се 
надига от запад, се увенчава със снежна буря. Трябва да намериш убежище, 
иначе ще загинеш на открито. 

Ако искаш да тръгнеш на север, мини на 27. 

Ако предпочиташ да тръгнеш на юг, продължи на 314. 

Ако имаш Проследяване или Шесто чувство от дисциплините на Кай, 
попадаш на 348. 


34. 


Внезапно разбираш, че имаш образа на това ужасно чудовище. Изваждаш 
портрета от джоба си и го задържаш пред себе си. Той започва да свети със 
странна светлина, която държи съществото в хипноза. Вонотар е изгубил 
контрола над чудовището и сега го командваш ти. Като разбира, че губи, 
магьосникът отстъпва от рова. Лой-Кимар застава до теб. Той е задъхан и се 
опитва да ти каже нещо. 

- Използвай го, Самотен вълк... изпрати го... срещу Вонотар. 

Заповядваш на чудовището да хване Вонотар и то веднага се подчинява на 
твоята заповед. Предателят се свива от ужас и пребледнява, когато тънките 
пипала се обвиват около него. Лой-Кимар хвърля шепа трева на прах в рова. След 
миг буйна маса от лози и пълзящи растения се надига и образува мост през рова 
към трона на Брумалмарк. След като преминаваш невредим, ти заповядваш на 
съществото да освободи Вонотар и да се върне в рова. То покорно потъва в 
мрака и кристалните блокове бавно се надигат. 

- Завържи го, Самотен вълк! - провиква се Лой-Кимар, до-като търси своя 
жезъл на гилдията. - И свали от него пръстените и амулетите, той е майстор на 
номерата. Не искам той да пропусне специалното си завръщане в родния 
Сомерлунд. 

Изпълняваш указанията на Лой-Кимар и се уверяваш, че Вонотар е добре 
завързан. 

- А, ето го! - провиква се най-подир старият магьосник, когато открива своя 
жезъл от гилдията сред плетеницата от лози в основата на трона. Лой-Кимар е 
възбуден. Благодариш му за помощта и му подаваш своята карта на Калте, като 
му показваш местоположението на „Кардонал”. 

- Не ми трябва това - отговаря той, - картите винаги са лоши. Предпочитам 
да се доверя на собственото си чувство за посока. 

Лой-Кимар вдига жезъла си и от върха му излиза ослепите-лен сноп лъчи. Той 
прави три бързи движения във въздуха и залата на Брумалмарк се превръща в 
цветно петно. 


Продължи на 350. 


35. 


Имаш неприятното усещане, че някой или нещо те дебне. Излизаш от 
палатката и се взираш в нощта да откриеш признак на живот, ала снегът и 
тъмнината скриват всичко. Връщаш се в палатката и заспиваш с ръка на 
оръжието, за да отбиеш неочаквана атака. 

Мини на 291. 


36. 


Изкачваш петдесет стъпала, преди да стигнеш до арката. Поемаш си дъх и 
забелязваш, че бушуващият воал от мъгла напълно обвива арката, като скрива 
всичко, което се намира под нея. Изведнъж разбираш, че под арката е много по- 
студено. 

Ако имаш Шесто чувство от дисциплините на Кай и ако си стигнал до 
нивото Пазител, т.е. имаш седем дисциплини на Кай, продължи на 341. 

Ако имаш Шесто чувство от дисциплините на Кай, но не си стигнал до 
нивото на Пазител, мини на 124. 

Ако нямаш Шесто чувство от дисциплините на Кай, приготви се за 
нападение и мини под арката, като отгърнеш на 264. 


37. 


В мрака стъпи в тясна, но много дълбока пукнатина в ледения под. Падаш от 
петнайсет метра и счупваш двата си крака в издатината на една скала. Не можеш 
да се помръднеш и няма никой, който да те спаси. 

Животът и пътешествието ти стигат да своя трагичен край. 


38. 


След десетминутно претърсване на стаята намираш стара кожена Раница и 
дълго, навито Въже. Можеш да вземеш Раницата само ако досега нямаш раница. 
Въжето се брои за два Предмета от раницата, тъй като заема много място. 

Доволен от това, че няма нищо ценно в тази стая, пълна с вехтории, ти 
излизаш и продължаваш, изследвайки източния проход. 

Мини на 237. 


39. 


Колкото по-нататък, толкова по-добре. Стражите не ти обръщат никакво 
внимание. Правиш се, че завързваш връзките на обувките си и скриваш купата 
зад колоната. Връщаш се в кухнята и изчакваш въздействието на дима. След по- 
малко от минута стражите на ледените варвари рухват на пода и можеш да се 
приближиш безопасно до залата. За твоя радост откриваш, че една от 
величествените ювелирни врати не е заключена. 

Приготвяш се за нападение, после бутваш леко бравата на вратата и влизаш в 
стаята на Вонотар. 


Продължи на 173. 


40. 


Падаш от десетина метра и се приземяваш невредим в дълбока снежна 
преспа. Изчистваш студения сняг от очите си и се учудваш на това, което виждаш. 
Огромна пещера се простира, додето стига погледът ти. Големи сталактити от 
кристали висят от ледения таван, а падащите капки от стопения сняг изпълват 
въздуха със странни музикални звуци. 

Сега разглеждаш непознат свят, който малцина сомерлундци са виждали 
някога, защото се намираш в пещерите на Калте. Този огромен подземен 
лабиринт е построен от древните жители много векове преди сомерлундци или 
дори Мрачните властелини да стъпят в Магнамунд. Неговите широки булеварди, 
храмове и зали някога са ехтели от гласовете на същества, за които ледът е бил 
естествен дом. Купите Мларе още висят от тавана и пръскат зловещата си вечна 
светлина. 

Вървиш около три километра по широк канал за оттичащата се вода, докато 
той изчезва под стена от блещукащ лед. Леден мост води към тунел, който скоро 
се разделя на две. 

Ако искаш да тръгнеш по левия тунел, мини на 125. 

Ако предпочиташ десния тунел, попадаш на 184. 

Ако имаш Проследяване от дисциплините на Кай, отиваш на 255. 


41. 


Хващаш Триъгълника от син камък, който виси на шията ти, и го притискаш към 
гранитната стена. Веднага усещаш сътресение на издатината, на която стоиш, 
последвано от стържене на камък върху камък. Вратата се отваря, ала след като 
пролуката става не повече от метър, вратата започва да се затваря. 

Без никакво колебание се хвърляш в крепостта и вратата шумно се захлопва 
след теб. 

Мини на 221. 


42. 


Изваждаш великолепния си меч и замахваш срещу вратата. При всеки удар 
Сомерсверд откъсва парче от древния камък и ярък сноп искри осветява стаята. 
Острието блести като пламтящо злато, а ти удряш вратата отново и отново. 
Соверсверд може най-сетне да разруши вратата, но за пробиването на 
достатъчно голяма дупка за твоето бягство ще ти трябват много часове. 

Ако искаш да продължиш разбиването на вратата със Сомерсверд, 
продължи на 294. 

Ако предпочиташ да се откажеш, можеш да напуснеш предварително 
затворения северен пасаж и да минеш на 145. 


43. 


Изтегляш златния меч и разсичаш въжетата с един удар. Освобождаваш крака 
си и скачаш от шейната секунди преди тя да изчезне в пукнатината, фенор 
изтичва към теб и те издърпва далеч от падащата шейна. Изгубили сте кучешкия 
впряг, шейната и провизиите, но не и живота си. Двамата прескачате 
разширяващата се пукнатина и настигате останалите. 

Въпреки загубата на екипировката, водачите се съгласяват да продължат 
пътуването, макар да знаят, че вече трудностите ще бъдат далеч по-големи. В 
далечината виждаш тесен проход в края на ледения шелф там, където той стига 
до басейна Хрод. До вечерта стигате до убежището на този тесен проход и 
решавате да направите лагер. 

Проверяваш останалите запаси от храна и разбираш, че дажбите трябва да се 
намалят наполовина, за да стигнете до Икая. Губиш 1 точка за ИЗДРЪЖЛИВОСТ 
поради намалената порция Храна. 

Отиваш на 325. 


да. 


- Последвай ме - казва Лой-Кимар. - Научих много за Икая през последната 
година, тайните плъзгащи се врати и скритите пътища тук не са загадка за мен. 
Зная повече за тези коридори и проходи от затворниците в моята килия, от- 
колкото е научил Вонотар с цялата си хитрост. 

Тръгваш след стария магьосник през мрежа от тайни проходи и тунели, после 
нагоре по някакви стълби, в тъмни и студени зали. На върха на една много 
стръмна стълба стигате до каменна врата. Странен слаб мирис идва от малка 
шпионка. 

- Кухнята - прошепва Лой-Кимар и показва отвращението си от кухнята в 
Икая, като изплезва език и прави гримаси. 


Тайната врата води до камина, в която весело бумти огън. Голям каменен 
казан с каша виси над огъня. Двама ледени варвари седят край масата близо до 
камината с празни купи пред себе си. 

Ако имаш лекарство от Черен гробищен бурен, мини на 79. 

Ако имаш лекарство от Зелени тръни, отгърни на 157. 

Ако нямаш нито едно от тези лекарства, можеш да отвориш тайната 
врата и да нападнеш с изненада ледените варвари, като. обърнеш на 270. 


45. 


Лицата на стилизирани и изкривени същества покриват повърхността на 
сандъка. Техните гадни изражения и неестествените им пропорции те карат да 
потръпнеш от погнуса. В средата на капака е поставен голям каменен блок с 
изображението на отвратително лице, устата на което има формата на ключалка. 

Ако имаш Сребърен ключ, мини на 303. 

Ако нямаш този Особен предмет, продължи на 15. 


46. 


Изваждаш Огненото кълбо от куртката си, бързо разделяш двете половини и ги 
слагаш на тясната издатина отзад. Джавекът съска шумно, двете му глави се 
клатят и насочват бясно срещу теб. Той иска отчаяно да те нападне, ала се 
страхува да се приближи до Огненото кълбо. Вместо това, съществото се опитва 
да обикаля около пламъците, но издатината е много тясна - само трийсет 
сантиметра. То не може да мине, без да се обгори. Накрая сърдитото, но 
безпомощно странно влечуго признава поражението си и се оттегля от издатината 
в един проход. 

Сега можеш да възстановиш Огненото кълбо и да продължиш пътя си. 

Отгърни на 269. 


47. 


Около половин час се мъчиш да отвориш резето, преди да признаеш 
поражението си. Опитваш всеки ъгъл и последователност, но ключалката все не 
може да се отключи. Без желание прибираш оръжието си, напускаш стаята и 
тръгваш да разгледаш стълбите. 


Продължи на 323. 


48. 


Леденият варварин минава на половин педя от скривалището ти. Той спира, 
преди да се върне назад по коридора. Въздъхваш с облекчение, че не е успял да 
те открие. 

Ако искаш да минеш на пръсти по северния коридор, продължи на 215. 

Ако решиш да нападнеш ледения варварин в гръб, попадаш на 260. 


49. 


Изкачваш пет метра до тънка ледена издатина. Оттук виждаш ясно 
пукнатината. Струва ти се, че си забелязал някого, когато изведнъж ледът под 
краката ти се счупва и ти падаш главоломно към купчина сняг и гранит. Приготвяш 
се за болката от удара, но се плъзгаш направо в пукнатината, скрита под слой от 
пухкав сняг. Най-сетне спираш в дълбока преспа на шейсет метра под 
повърхността. 

Заслепен, замаян и полузадушен от снега, ти започваш да се катериш с нокти 
навън от тази ледена гробница. Когато най-после се освобождаваш, оставаш 
смаян от гледката пред очите си. Широк коридор продължава в далечината, 
докъде-то стига погледът. Големи сталактити и кристали висят от ледения таван и 
постоянното капене на вода от топящия се сняг изпълва коридора със странни 
музикални звуци. Викаш за помощ, докато гърлото ти пресъхва и прегракваш, но 
твоите водачи не те чуват. Запазил си Оръжията, Златните крони и Особените 
предмети, но нямаш Раница, защото тя е в палатката. Поглеждаш нагоре и 
виждаш, че дупката, през която падна, е малко петънце в покрива на прохода. 
Странната светлина на ледения коридор сякаш иде от голяма каменна купа, която 
виси от тавана. Това са купите Мларе - източник на вечна светлина, открити от 
древните жители преди много векове. Скоро разбираш, че твоите водачи никога 
няма да открият къде си и решаваш да тръгнеш по прохода с надеждата да 
намериш някакъв изход. След два часа път стигаш до разклонение, където 
проходът се разделя на две. 

Ако искаш да тръгнеш по левия проход, мини на 284. 

Ако предпочиташ да продължиш по десния проход, отгърни на 199. 

Ако имаш Проследяване от дисциплините на Кай,попадаш на 342. 


50. 


Откри ли Древния Храм, намери ли Светещия кристал? 
Ако имаш този Особен предмет, продължи на 130. 
Ако нямаш този предмет, мини на 189. 


51. 


Усещаш, че обречените вълци спят дълбоко. Има възможност да минеш край 
тях, да победиш ледения варварин и да заключиш вратата на килията, преди те 
да се събудят. Ала знаеш, че това е твърде рисковано и че съдбата е против теб. 

Ако си достатъчно смел да влезеш в килия, пълна с обречени вълци, 
продължи на 295. 

Ако не ти се ще да поемеш риск, трябва да слезеш по стълбите. Мини на 
261. 


52. 


Като се изкачваш по стръмния каменен склон, звукът на пропукващ се лед те 
кара да се обърнеш назад. Голямата могила от кристали в основата на склона 
започва да се движи. Кристалите са живи! Гледаш с учудване как могилата се 
превръща в гърчеща се маса от кристални пръстени. Кристалните същества 
плъзват към теб. 

Ако искаш да избегнеш тези същества и да изтичаш към каменната врата, 


отгърни на 169. 
Ако искаш да се биеш с тях, попадаш на 265. 


53. 


За нещастие ти си закъснял с преминаването и това има катастрофални 
последици. Затварящата се врата смазва двата ти крака и ти бавно умираш от 
загуба на кръв. 

Твоят живот и твоята мисия свършват тук. 


54. 


Стъклото е много тънко, то изисква цялата ти концентрация и сръчност да 
избегнеш счупването на гърлото. 

Посочи едно число от Таблицата на случайните числа. Ако имаш Власт над 
предметите или Мозъчна атака от дисциплините на Кай, добави три точки към 
посоченото число. 

Ако общият резултат е от 0 до 4, продължи на 250. 

Ако сборът е от 5 до 12, мини на 268. 


55. 


Вече си на трийсетина метра от върха, когато болката започва да отслабва. 
Най-сетне ти преставаш да чувстваш ръцете си, под лактите те са напълно 
вцепенени от измръзването. 

С последни усилия стигаш до тясна ледена издатина, където можеш да 
коленичиш и да останеш. Ала скоро със съжаление откриваш, че е невъзможно да 
продължиш изкачването, защото стигаш до плътни ледени стени. В гладките 
ледени повърхнини няма къде да се хванеш с ръце. Ще се върнеш там, откъдето 
дойде. Минават повече от четири часа, преди да възстановиш чувствителността 
на ръцете си. Измръзването е сериозно и губиш 5 точки за ИЗДРЪЖЛИВОСТ. 
Освен това губиш 2 точки от началните си БОЙНИ УМЕНИЯ. Тази загуба е 
постоянна и ще ти тежи до края на живота. 

През следващите пет часа стигаш невредим на дъното. Изтощен и много 
измъчен, ти си налагаш да потърсиш друг изход от ледената дяволска дупка. 

Мини на 182. 


56. 


- Имаш думата ми, воин от Кай! - възкликва той и очите му се разширяват от 
учудване. - Колко се молих за свободата, мечтаех да се махна от това дяволско 
място. Освен това се надявам да не ме изоставиш, никога не съм очаквал толкова 
известен спасител. 

Пристъп на кашлица прекъсва радостта му, той пребледнява и отпада. 
Минават няколко минути, преди да заговори отново. 

- Името ми е Лой-Кимар, аз съм най-старият член на Гилдията на магьосниците 
от Торан - казва той, като бавно изважда от парцаливата си дреха верижка с 
малка кристална звезда - символа на гилдията. Гилдията е известна като 
Братството на кристалната звезда и магьосникът показва своята верижка като 
доказателство за своята самоличност. 

- Името ми е Лой-Кимар. Аз съм старейшината на Гилдията на магьосниците от 
Торан 

Питаш го как са го затворили тук, в Икая, на стотици кило-метри от родния 
Торан. 

- Вонотар, този неописуем нещастник, е причината за моето положение. Дни 
преди нахлуването на Мрачните властелини в Сомерлунд той предаде твоите 
учители от Кай, за да спечели власт - черната власт на смъртта и мрака. Ала той 
не изигра ролята си във военните планове на своите господари. Мрачните 
властелини не обичат подобна слабост. В техните жестоки мозъци няма място за 
милост, те искат да унищожат Вонотар за неговия провал. Вонотар знаеше, че 
само аз можех да му помогна да избегне отмъщението, защото моята гилдия 
владее телепортирането. Той се опита да открадне тази сила и да се усамоти в 


Името ми е Лой-Кимар. Аз съм старейшината на 
Гилдията на магьосниците оп Торан 


безопасната Икая, но разбра, че не всеки човек може да я владее, само аз бях 
посветен в тайната. Той беше много сърдит и щеше да убие приятелите ми, ако 
не бях се съгласил да го прехвърля тук, така че нямах избор. Оттогава съм 
затворен в тази килия. Вонотар ме измъчваше физически и психически, но аз не 
издадох тайната на Жезъла на гилдията, който той пази сега в залата на 
Брумалмарк. Ако го бях направил, сега моят живот нямаше да струва нищо. 

Разказваш на Лой-Кимар за мисията си и за събитията до срещата с него. Той 
предлага да ти покаже пътя през Икая до залата на Брумалмарк, където сега 
живее като владетел Вонотар. Ако можеш да вземеш жезъла му, той „обещава да 
те телепортира до кораба в часа на срещата с твоя кораб. 

За първи път, откакто падна в пещерите на Калте, се изпълваш с вяра, че 
мисията ти ще бъде успешна. 

Мини на 192. 


Б7. 


На другия ден настава кучешки студ. Свиреп северен вятър духа 
непрекъснато, жули лицето ти и напуква устните ти до кръв. Слънцето е закрито 
от дебелата пелена на падащия сняг, който не пропуска светлината. Снежните 
купчини и малките дупки в леда стават невидими и обръщането на шейната често 
прекъсва пътуването ви. 

Поради силния блясък напрягаш докрай зрението си, за да наблюдаваш 
опасния грапав лед на земята. Към обед усещаш, че повече не виждаш. 

Ако имаш Лекуване от дисциплините на Кай, отгърни на 17. 

Ако нямаш това умение, попадаш на 251. 


58. 


Леденият вихър пада върху лозите и моментално ги замразява. Те стават 
чупливи и се пръсват под силата на.тежестта ти. Без никакво колебание хукваш по 
падащия мост и скачаш на далечната платформа в мига, когато пълзящите 
растения напълно се разпадат. 

Безопасно преминаваш рова, но се намираш в краката на Вонотар. Той 
изсъсква срещу теб и насочва кристалния жезъл към главата ти. 

Мини на 252. 


59. 


Калкотът се втурва към езерото и веднага пропада в леда. Под замръзналата 
повърхнина една сянка се хвърля към безпомощното животно, когато то започва 
да се мята бясно в ледената вода. Сянката повлича съществото в дълбокото. 
Скоро настъпва неестествено спокойствие, остава само голямо петно червена 
вода, което бавно се разпростира под леда. 

Бързо тръгваш с омекнали крака към неясните контури на тунела от другия 
край на езерото. Когато стигаш до дебелия лед на брега, виждаш нещо странно. 
Това е малък Триъгълник от син камък на верижка за шията. Ако искаш да вземеш 
Триъгълника от син камък, сложи верижката на шията си и отбележи това в 
Дневника на приключението. 

Влез в тунела, като продължиш на 235. 


60. 


Още не си изминал десетина стъпала, когато ярка мълния син пламък избухва 
между двете пръчки. Бялата статуя оживява, сякаш задвижена от източник на 
енергия. 

Ако искаш да нападнеш статуята, преди тя да стане от олтара, мини на 
150, 

Ако предпочиташ да останеш напълно неподвижен и да се приготвиш за 


битка, отгърни на ЗТ. 
Ако мислиш да избягаш към тъмната арка, попадаш на 306. 


61. 


Излизаш на закрит балкон, който обикаля около целия от-борен двор. 
Изведнъж чуваш тъпия звук на каменна камбана, която звъни от наблюдателната 
кула високо над крепостта. Това е знак за тревога. Балконът и дворът под него са 
съвсем празни, има само вятърна шейна близо до вратата на двора. 

Решаваш да използваш тази възможност. Слизаш по стълбата и откриваш, че 
шейната е натоварена с храна и екипировка от Люк. Сега, когато си вдигнал на 
крак цяла Икая, изпълнението на мисията ти вече е невъзможно. Не ти остава 
нищо друго, освен да избягаш с вятърната шейна, докато все още имаш време. 

Десет дни по-късно ще стигнеш до кораба „Кардонал” и със съжаление ще 
докладваш, че мисията ти се е провалила. 


62. 


Докато денят постепенно угасва, над откритата ледена издатина Се извива 
снежна буря, която връхлита с адска сила върху палатката. Плющящото платно и 
болката в пръстите на ръцете и краката започват да ти играят по нервите, ще ти 
се никога да не беше стъпвал в този леден ад. Посреднощ вятърът откъсва парче 
платно и цялата сила на стихията нахлува в палатката, като разпилява 
екипировката и провизиите ти. Принуден си да прекараш остатъка от нощта на 
лакти и да стискаш с премръзнали пръсти края на палатката. Спалният ти чувал 
се напълва с ледена каша и на сутринта дрехите ти са твърди като лед. 

Губиш три точки за ИЗДРЪЖЛИВОСТ. Запиши това в Дневника на 
приключението, преди да минеш на 167. 


63. 


Продължаваш на север по този проход, докато той завие рязко на запад. 
Няколко, крачки по-нататък една каменна стълба се изкачва на десетина метра 
към някаква арка. Стигаш до стълбата и виждаш друга каменна врата с лост в 
стената близо до нея. Лостът е вдигнат, вратата е затворена. 

Ако искаш да се качиш по стълбата, мини на 323. 

Ако предпочиташ да разгледаш вратата, отиваш на 246. 


64. 


Имаш неприятното чувство, че и двата коридора крият опасност. Макар да 
усещаш/ че северният тунел е по-опасен, ти си сигурен, че това е по-краткият път 
към Икая. 

Ако избереш северния тунел, продължи на 235. 

Ако предпочиташ западния тунел, попадаш на 275. 


65. 


Бутоните са замръзнали. Колкото и да се напъваш, не можеш да ги 
помръднеш. Нямаш друг избор, трябва да се махнеш от олтара и да напуснеш 
храма през северната арка. 

Мини на 306. 


66. 


Жилото на калкотския език съдържа силна отрова, с която това същество 
парализира жертвите си, преди да ги погълне. Отровата започва да действа само 
след няколко секунди. Ужилен от езика, ти изпадаш в безсъзнание. Това е сън, от 
който няма да се събудиш. Твоят път и твоята мисия свършват тук. 


67. 


Човекът вдига рязко главата си, сякаш се буди от транс. 

- Койетам? - прошепва той и дълбоко хлътналите му очи се взират в мрака 
над него. - Има ли някой там или полудявам? 

Протягаш ръка през портала и я размахваш, за да покажеш къде си. 

- Бог чу молбите ми! - провиква се той и скача възбудено на крака. - Името 
ми е Тигон. Аз съм търговец от Рагадорн. Ледените варвари ме отвлякоха със 
стоката ми, после ме доведоха тук. Сега чакам да ме приеме новият им 
Брумалмарк, сомерлундският магьосник Вонотар. Той ще реши съдбата, ми. Ако 
ме освободиш, ще ти помогна с каквото мога. 

Ако имаш Въже, можеш да се спуснеш през портала и да помогнеш на човека 
да избяга от килията си, като продължиш на 328. 

Ако нямаш Въже или не искаш да помогнеш на човека, продължи по коридора 
към стълбите, като отгърнеш на 166. 


68. 


С приближаването си леденият варварин надава вик, от който кръвта ти 
замръзва, и нанася удар към главата ти. 


Леден варварин: БОЙНИ УМЕНИЯ 18, ИЗДРЪЖЛИВОСТ 28. 


Ако победиш в битката, мини на 186. 


69. 


Още не си изминал двайсетина крачки, когато забелязваш патрул от шестима 
ледени варвари, които идват по коридора към теб. Отляво има малка стълба, 
водеща надолу към тъмна зала. 

Ако искаш да слезеш по тази стълба и да се скриеш от патрула, продължи 
на 108. 

Ако предпочиташ да изтичаш назад и да поемеш по северния коридор, 


отгърни на 198. 
Ако имаш Маскировка от дисциплините на Кай, отиваш на 222. 


70. 


- Бързо, трябва да съберем багажа и да се махнем веднага - извиква Фенор и 
бесният вятър отнася думите му в нощта. - Калкотът никога не ловува сам. 
Сигурно има и други зверове наоколо, те подушват кръвта от километри. 

Прибирате палатката и тръгвате - Дайс отпред, а ти го прикриваш отзад. 
Изминали сте едва петдесетина метра, когато става нещастие. Заслепен от мрака 


и вятъра, Дайс не забелязва как пътеката стига до острия ръб на дълбока 
пропаст. Замръзваш от ужас, когато чуваш виковете на твоите водачи, 
заглъхващи в мрака. Смъртта те дебне отвсякъде и ти спираш отчаяно на 
замръзналата скала. 

Ако си се намазал с Бакнарово масло, продължи на 209. 

Ако не си покрил кожата си с такова масло, мини на 339. 


71. 


Усещаш, че детето на ледените варвари крие костен нож в обувката си. То се 
опитва да го извади, за да те нападне. 
Предупреден от твоето чувство от Кай, мини на 320. 


72. 


Оглеждаш внимателно олтара и двете черни пръчки, стърчащи от него. 
Вихърът продължава да вие, но докато продължаваш да носиш Огненото кълбо, 
той няма да се приближи до олтара. Забелязваш, че на мястото, където преди 
беше статуята, сега над повърхнината се издават два каменни бутона. 

Мини на 227. 


73. 


Водачите те гледат, сякаш си луд, и отказват да продължат с теб. Отначало 
животните от впряга не искат да се приближат до ръба на пукнатината, но с 
подсещането на твоя камшик кучетата скоро тръгват напред. На всеки от 
плазовете на твоята шейна има по-малко от петнайсет сантиметра лед и трябва 
да напрегнеш цялото си внимание, за да минеш по средата на този замръзнал 
мост. До другата страна остават само няколко метра, когато се чува ужасен 
трясък и шейната се разтърсва силно. 

Посочи едно число от Таблицата на случайните числа. 

Ако си посочил от 0 до 7, продължи на 119. 

Ако си избрал 8 или 9, отиваш на 136. 


74. 


Каменните стени на коридора са покрити със странни вдлъбнатини, които 
хвърлят дълбоки сенки. С помощта на твоите умения ти се скриваш в техния мрак. 
Леденият варварин се приближава към теб с напрегнати и несигурни движения. 
Кожата ти настръхва, когато забелязваш неговите бели очи без зеници. Сдържаш 
дъха си и си готов да се закълнеш, че той не те е забелязал. 

Посочи едно число от Таблицата на случайните числа. 

Ако числото е от 0 до 4, продължи на 48. 


Ако числото е от Б до 9, попадаш на 2897. 


75. 


Следите са оставени от бакнарите, опасни и кръвожадни зверове. Ако се 
втурнеш срещу тях в рамките на тъмния и тесен тунел, шансовете ти да оцелееш 
са наистина нищожни. Макар че твоите дисциплини от Кай ти помагат да разчиташ 
следите, ти не можеш да кажеш в кой от двата тунела са бакнарите. 

Ако искаш да тръгнеш по левия тунел, мини на 235. 

Ако продължиш по десния тунел, попадаш на 114. 


76. 


Продължаваш нагоре, докато стигаш до тясна каменна врата. Както и другите 
врати, които вече видя, тази се управлява от лост в стената. Тази врата има и 
шпионка, изрязана в средата. Внимателно приближаваш око до дупчицата и 
надникваш в малка стая. В нея спят, легнали на пода, три обречени вълка. 
Вратата на северната стена е отворена и гърбът на един леден варварин запълва 
арката. 

Ако имаш Лов или Общуване с животните от дисциплините на Кай, мини на 
1. 

Ако нямаш никое от тези умения, можеш да отвориш вратата и да 
нападнеш обречените вълци, като прескочиш на 137. 

Ако предпочиташ да обърнеш гръб на каменната врата и да слезеш по 
стълбите, попадаш на 261. 


77. 


Усещаш острия мирис на дестилиран Гробищен бурен - много силна отрова. 
Само парите стигат да ти завъртят главата и да замъглят погледа ти. Бързо 
захвърляш счупената чаша и запушваш носа си с ръкава на куртката. Губиш 1 
точка за ИЗДРЪЖЛИВОСТ поради действието на отровните пари. 

Върни се на 10 и избери следващия си ход. 


78. 


Приготвяш се, дръпваш платното на палатката и излизаш бързо. Вятърът 
става много по-силен и премита натрупания сняг по малките издатини, като 
замъглява погледа ти. Сянката отдясно издава бакнара, който прави дълъг скок 
към теб. Няма време да избегнеш нападението му и трябва да се биеш с този 
звяр до смърт. 


Бакнар: БОЙНИ УМЕНИЯ 19, ИЗДРЪЖЛИВОСТ 30. 


Една сянКа оп дясната пи спрана издава баКнара мис 
преди той да се спусне с огромни сКоКове Към теб 


Ако спечелиш битката, мини на 245. 


79. 


Една сянка от дясната ти страна издава бакнара миг преди той да се спусне с 
огромни скокове към теб 

Отваряш вратата толкова, колкото да излееш Мускала с Гробищен бурен в 
кькрещата каша. Няма да чакаш дълго ледените варвари да изядат последната си 
вечеря. Сега сте свободни да огледате мястото. 

Кухнята е малка и изненадващо добре снабдена с билки. 

- Това сигурно идва от търговския пост в Люк - казва Лой-Кимар, като се 
взира в многобройните бурканчета и шишенца. 

Той взема няколко бурканчета с треви и ги пъхва в джобовете на дрехата си. 
Тревожиш се, че трябва да бързате, защото пазачите могат да влязат, но старият 
магьосник изглежда напълно погълнат от своето ново откритие. Той отваря две 
малки бурканчета и смесва съдържанието им, като те кара да го изядеш. 

- „Това щети даде сила, Самотен вълк - казва той. 

Когато изяждаш сухите листа, усещаш как приятна топлина плъзва по цялото 
ти тяло. Добави 6 точки за ИЗДРЪЖЛИВОСТ към сегашния си резултат. 

Мини на 301. 


80. 


Когато побеснелият калкот излиза от тунела, изчакваш последния възможен 
момент да минеш. 

Посочи едно число от Таблицата на. случайните числа. 

Ако числото е 0 или 1, продължи на 123. 

Ако числото е от 2 до 9, отгърни на 59. 


8, 


Вече се каниш да претършуваш трупа под стълбите, когато чуваш странни 
викове и писъци, идващи откъм коридора. Група ледени варвари приближават към 
теб. Веднага те учудва видът на тези воини, защото те са отвратително мутирали. 
Със страх и погнуса дълбоко в теб се изкачваш по стълбите до широка площадка, 
където коридорът води от север на юг. 

Ако искаш да тръгнеш на север, мини на 198. 

Ако предпочиташ да вървиш на юг, отгърни на 69. 


82. 


Пещерата е студена и склоновете се издигат стръмно към мрака. Изминаваш 
около шейсет метра, преди да забележиш светлина в далечината. Когато се 
приближаваш, чуваш звуци... животински звуци. 

Ако имаш Общуване с животните от дисциплините на Кай, продължи на 329. 

Ако искаш да изтеглиш оръжието си и да нападнеш, отгърни на 138. 

Ако искаш да пропълзиш и отблизо да погледнеш какво става, попадаш на 
107. 


83. 


Мутантите на ледените варвари са под надзора на гадно същество, което се 
спотайва в полумрака на далечната врата. Това чудовище има ненормално 
голяма човешка глава и два крака, които стърчат под нея. Съществото няма тяло 
или ръце, но има дълга опашка на влечуго, с която пази равновесие. 

Мутантите на ледените варвари те нападат едновременно и трябва да се биеш 
с тях като с един враг. Те са защитени срещу Мозъчна атака. По същото време 
техният странен надзирател те лапада с Психическа сила. Ако нямаш Мозъчен 
щит, губиш 2 точки за ИЗДРЪЖЛИВОСТ заради неговото нападение. 


Мутанти на ледените варвари: БОЙНИ УМЕНИЯ: 18, ИЗ-ДРЪЖЛИВОСТ 24. 


Ако победиш в битката, мини на 313. 


84. 


Забелязваш, че калкотът носи на верижка около шията си Триъгълник от син 
камък. Изведнъж разбираш значението на този амулет. Грабваш синия камък, 
изтичваш обратно към крепостната врата и го притискаш към вдлъбнатината в 
стената. Камъкът съвпада идеално. 

Усещаш как лек трепет минава по издатината, на която стоиш, след което се 
разнася стържене на камък върху камък. Вратата се отваря на по-малко от метър, 
после се чува силен трясък и вратата започва да се затваря. Без никакво 
колебание се вмъкваш в крепостта и чуваш как масивната врата се затръшва 
шумно зад теб. 


Премини на 221. 


85. 


Три дни и нощи вървите с мъка на север през ужасния ледник. Падания, 
натъртвания, удари по пищяла, опасни пукна-тини, остри като нож ледени късове, 
както и режещият вятър сякаш са се наговорили да изсмучат силите ви. Все пак 
имате късмет, че сте избегнали снежната фъртуна и след изтощително пътуване 
стигате навреме до убежището в Облачната планина, където правите лагер, за да 
пренощувате. 

Тази огромна планина е над четири хиляди метра висока и очертанията й 
наподобяват гигантска перка на акула. Когато студените ветрове духнат около 
тези върхове, цели купища облаци се събират над ледника Виад. Този странен 
феномен дава на планината толкова подходящото име. 

Скоро откривате идеалното място за лагер сред разтрошените късове на 
осеяната с камъни основа. Бързо опъвате палатката и се скриваш под платното. 
Оставяш палатката да се бори с предизвикателствата на природата, но случайно 
откриваш слабите отблясъци от светлината на факла, идващи от пукнатина в 
скалите над теб. 

Ако искаш да разбереш каква е тази светлина, мини на 49. 

Ако светлината не те интересува и искаш да се върнеш в палатката, 


продължи на 212. 
Ако имаш Шесто чувство от дисциплините на Кай, попадаш на 98. 


86. 


Вкарваш острието и се опитваш да напипаш заключващия механизъм. 
Ключалката е необикновено дълбока и е много трудно да задействаш успешно 
върха на ножа. 

Посочи едно число от Таблицата на случайните числа. Ако имаш Боравене с 
оръжие от дисциплините на Кай и носиш със себе си същото оръжие, добави три 
точки към числото, което избра. 

Ако сборът е от 0 до 7, отгърни на 47. 

Ако сборът е от 8 до 12, мини на 194. 


87. 


Изтичваш към ъгъла, където видя съществото, и разбираш, че коридорът 
завива рязко на запад. Няколко крачки по-нататък една каменна стълба се изкачва 
на десетина метра височина към тъмна арка. Малко след стълбата коридорът 
продължава към друга каменна врата. Лостът в стената до вратата е вдигнат, 
вратата е затворена. Няма и следа от странното същество. 

Ако искаш да се качиш по стълбите, мини на 323. 

Ако искаш да разгледаш стаята, попадаш на 246. 


КА 
д е. 


34 ща: 


ДВуглавата змия си плъзга по издатината 


88. 


Когато двуглавата змия се плъзга по издатината, виждаш ясно отворената 
челюст на втората й глава и жълтите закривени зъби, от които капе отрова. 
Събличаш дебелата си куртка и я увиваш около лявата си ръка. Сега можеш да 
използваш защитената си ръка да се предпазиш от едната смъртоносна глава, 
докато нападаш другата. Това чудовище е защитено срещу Мозъчна атака. 


жавек: БОЙНИ УМЕНИЯ 15, ИЗДРЪЖЛИВОСТ 15. 


Ако загубиш някакви точки по време на тази битка, не ги изваждай от сбора на 
твоите точки за ИЗДРЪЖЛИВОСТ. Само посочи едно число от Таблицата на 
случайните числа. Ако посоченото число е от 0 до 8, джавекът забива зъбите си в 
защитената ти ръка, без да ти навреди, и можеш да продължиш битката без 
загуба на точки за ИЗДРЪЖЛИВОСТ. 

Но ако улучиш по всяко време 9, зъбите те ухапват по ръката. Отровата на 
джавека е най-силната естествена отрова в цял Магнамунд. Само след няколко 
секунди сърцето ти спира и твоето вдървено тяло пада в пропастта. Мисията ти 
свършва тук. 

Ако победиш в битката, отиваш на 269. 


89. 


Леденият варварин крясва срещу теб с нисък неестествен глас. Като 
проклинаш късмета си, ти изтегляш своето оръжие. Обръщаш се и виждаш как 
леденият варварин дръпва лоста в отсрещната стена. Три виещи обречени вълци 
изскачат от скритата арка и се хвърлят срещу теб. Нападат те един след друг и 
трябва да се биеш отделно с всеки от тях до смърт. 


Обречен вълк 1: БОЙНИ УМЕНИЯ 15, ИЗДРЪЖЛИВОСТ 24. 


Обречен вълк 2: БОЙНИ УМЕНИЯ 14, ИЗДРЪЖЛИВОСТ 23 
Обречен вълк 3: БОЙНИ УМЕНИЯ 14, ИЗДРЪЖЛИВОСТ 20. 


Ако спечелиш битката, мини наТ16Т1. 


90. 


Изтриваш мръсотията от запушалката, отвиваш я и внимателно подушваш 
червената течност. 

Ако имаш лекуване от дисциплините на Кай, продължи на 233. 

Ако нямаш това умение, ти ставаш подозрителен към възможните 
болестотворни ефекти на тази течност и я захвърляш. Върни се на 10 и 
избери следващия си ход. 


91. 


Сдържаш дъха си, докато разтриваш шепите си с рядката мазнина под 
куртката ти. Когато маслото попива в кожата ти, усещаш топла вълна, сякаш се 
намираш близо до разпален огън. Колкото повече масло слагаш, толкова по-топло 
ти става. Освен това усещаш, че ужасната миризма постепенно отслабва. 

- След като проникне в кожата ти, вече не усещаш миризми - казва Айриън и 
повиква другите да си сложат малко Бакнарово масло. Това масло е превъзходна 
защита срещу ниските температури в Калте и може да ти помогне в близко 
бъдеще. Когато се връщаш към палатката, само кучетата от впряга усещат 
миризмата. Те надават вой, а когато минаваш край тях, заравят муцуните си в 
снега. 

Мини на 134. 


92. 


Няколко минути вървиш през прохода, докато той завива наляво. За твое 
съжаление отворената там голяма пукнатина е разрушила повечето стени и 
подове на този нов проход. Зейналата дупка е тъмна и широка. 

Ако имаш Въже, мини на 133. 

Ако нямаш Въже, трябва да се върнеш по следите си и да изследваш другия 


тунел. Отгърни на 297. 


93. 


Бориш се около пет съдбоносни минути, преди напълно да се предадеш. 
Ставаш безмозъчен автомат. Неспособен да се съпротивляваш срещу заповедта 
на Вонотар да се самоубиеш, ти се промушваш с острието на Сомерсверд. 

Твоят живот и твоята мисия свършват тук. 


94. 


Подхлъзваш се и падаш в ледената вода. Извикваш от болка, когато влагата 
прониква в краката ти. Бориш се с всичка сила да стигнеш до брега, но това е 
отчаяна борба. 

Посочи едно число от Таблицата на случайните числа. 

Ако посоченото число е от 0 до 6, имаш късмет. Измъкваш се от ледената 
вода и лягаш изтощен на брега. Губиш 3 точки за ИЗДРЪЖЛИВОСТ и 
продължаваш на 176. 

Ако посоченото число е от 7 до 9, ледената вода скоро сковава ръцете ти и 
бързо потъваш. Мисията ти свършва тук. 


95. 


Големият студ и непрекъснатите пориви на вихъра бързо изсмукват целия ти 
запас от сила. Мрак се спуска върху теб, когато Ледения демон пожелава тялото 
ти, изгаряйки от нетърпение да започне ново и могъщо съществуване. За 
съществата от Икая и от цяла Калте това е началото на нова ужасна ера на 
тирания, но ти няма да си жив да я видиш. 

Твоят живот и твоята мисия свършват тук. 


96. 


Завиваш се в бялото наметало и се скриваш зад един сталагмит близо до 
брега на езерото. Като сдържаш дъха си и оставаш неподвижен, ти се вслушваш в 
стъпките и в ръмженето на калкотите, докато те се приближават. 

За да разбереш дали твоето умение от Кай те предпази да не те открият, 
посочи едно число от Таблицата на случайните числа. Ако досега си мазал своята 
кожа с Бакнарово масло, добави две точки към числото, което посочи. 

Ако общият сбор е от 0 до 8, продължи на 50. 

Ако общият сбор е от 9 до 117, мини на 214. 


97. 


Този коридор е изпълнен с каменни колони, дебели повече от метър, зад които 
можеш да се скриеш. На двайсетина крачки пред теб виждаш воин от ледените 
варвари, който пази подножието на каменна стълба. Преместваш се бързо на 
една страна и разбираш, че ако минеш успешно край този пазач, ти или ще 
привлечеш вниманието му, или със сигурност ще му затвориш устата. 

Ако имаш Диамант, отгърни на 24. 

Ако искаш да го привлечеш със Златни крони, продължи на 152. 

Ако решиш да го нападнеш, отиваш на 208. 


98. 


Усещаш присъствието на някой или нещо, което дебне в пукнатината, макар да 
не знаеш дали намеренията му са добри или лоши. 

Ако искаш да изследваш пукнатината, мини на 49. 

Ако искаш да се върнеш в палатката, попадаш на 212. 


99. 


Когато изтегляш могъщото си оръжие, златисто сияние осветява мрака в 
прохода. Хелгхастът се свива и отстъпва назад, а очите му блестят с червена 
светлина от омраза и страх. Той усеща силата, която владееш, сила, която може 
да доведе до вечното му унищожение. В отчаянието си той те напада с мощна 
Мозъчна атака. Ако нямаш Мозъчен щит от дисциплините на Кай, губиш по две 
точки за ИЗДРЪЖЛИВОСТ във всеки кръг от битката с това чудовище. Хелгхастът 
е защитен срещу Мозъчна атака, но като един от безсмъртните той е уязвим за 
Сомерсверд. Удвои всички точки за ИЗДЪРЖЛИВОСТ, които той губи поради 
силата на Сомерсверд. 


Хелгхаст: БОЙНИ УМЕНИЯ 22, ИЗДРЪЖЛИВОСТ 30. 


Ако победиш, мини на 230. 


100. 


Гърбавият предател подсвирва от учудване при твоето внезапно появяване, но 
бързо възвръща спокойствието си и се хвърля към вратата в отсрещната стена. 
Ледените варвари изваждат мечовете си, но техните действия са забавени и 
неуверени. Разпиляваш ги наляво и надясно, предите да замахнат срещу теб, и се 
втурваш след изчезващия магьосник. 

Вратата води до площадка с две стълби. Витата стълба е отдясно, а друга 
малка стълба отляво се издига към арката. В тази стая няма и следа от Вонотар. 

Ако искаш да слезеш по витата стълба, мини на 148. 

Ако искаш да се качиш по стълбата до арката, продължи на 61. 


101. 


Имаш голям късмет, че бакнарите спят дълго и дълбоко, понякога след обилна 
храна сънят им трае три дни. Ала сега ти си сигурен, че това същество никога 
няма да се събуди. 

Излез от стаята и продължи на 235. 


Три огромни баКнара скачат оп ледената стена и се 
приземяват с прясъКк върху шейните 


102. 


В основата на левия олтарен стълб се отваря врата към малка стаичка. Вътре 
откриваш малка статуетка. Каменно изображение на странно същество с пипала. 

Ако искаш да задържиш това Изображение, пусни го в джоба си и отбележи 
това в Дневника на приключението като Особен предмет. 

Ако искаш да задействаш отново бутоните, мини на 65. 

Ако предпочиташ да напуснеш храма, попадаш на 306. 


103. 


На другия ден от север се надига силен вятър. Час след час той духа 
непрекъснато в лицата ви. Леденият шелф на Люк се превръща в маса от 
разхвърляни ледени плочи, които стърчат към небето навсякъде. Движението 
напред става бавно и трудно. По обед вече трепериш от студ, устните ти са 
напукани и кървят, а ледените пориви те покриват с тънка пелена от сняг. 

Насочвате шейната към тесен проход в края на ледения шелф, където той 
стига до басейна Хрод. Тук се подслонявате от вятъра и за първи път през този 
ден въздухът става прозрачен. 

Внезапен вик отгоре ви предупреждава, че не сте единствените същества, 
които търсят убежище тук. След секунди три големи бакнара скачат от ледената 
стена и падат шумно на шейните. Твоят водач Айриън е хвърлен на леда в без- 
съзнание. Гладен кръвожаден бакнар те предупреждава да не му помагаш. Няма 
надежда за бягство, трябва да се биеш с него до смърт. 


Бакнар: БОЙНИ УМЕНИЯ 19, ИЗДРЪЖЛИВОСТ 30. 


Ако го победиш, продължи на 305. 


104. 


По-нататък стигаш до голяма каменна врата. За разлика от другите, тази няма 
лост за отваряне, но ти забелязваш, че на стената до самата врата има малък 
прорез. 

Ако имаш Диск от син камък, попадаш на 135. 

Ако нямаш този предмет, трябва да се върнеш по коридора и да поемеш на 
юг, като минеш на 330. 


105. 


Падаш от петдесетина метра в голяма снежна преспа. Ти си разтърсен и свит 
на кълбо, но иначе невредим. Трябва ти около половин час, за да си пробиеш 
тунел, и когато най-подир излизаш от ситния сняг, оставаш изумен от гледката, 
която се разкрива пред теб. Огромна подземна пещера се простира, докъдето 
стига погледът ти. Кристални сталактити висят от ледения таван и постоянното 
капене на топящия се сняг изпълва този леден свят със зловещи музикални звуци. 
Гледаш онемял непознатия свят, който малцина сомерлундци са виждали някога, 
защото си паднал в пещерите на Калте. Тази зала е нищожна част от огромния 
подземен лабиринт, построен от древните жители много векове преди 
сомерлундци или дори Мрачните властелини да стъпят в Магнамунд. Широките 
булеварди, храмовете и залите някога са ехтели от гласовете на раса от 
същества, за които ледът е бил естествен дом. Купите на Мларе още висят от 
покрива и обливат залата със своята вечна светлина. 

Извикваш към отвора високо над главата ти, но не получаваш отговор. Айриън 
и Фенор сигурно те мислят за мъртъв и сега се опитват да стигнат до „Кардонал”. 

Стените на пещерата са стръмни и гладки. Изкачването до повърхността е 
невъзможно. В далечината на север забелязваш грубо изкопан тунел. Такъв тунел 
води и на запад. 

Ако искаш да изследваш северния тунел, мини на 321. 

Ако предпочиташ да изследваш западния тунел, отгърни на 275. 

Ако имаш Шесто чувство от дисциплините на Кай, попадаш на 64. 


106. 


Когато скачаш на крака, виждаш трима ледени варвари, идващи по коридора 
към теб. Облечените с кожи воини са въоръжени със страшни костни мечове, 
чиито остриета са набраздени от остри зъби. Дори и в изненадата от тяхното 
нападение ти забелязваш нещо странно в очите им - те са съвсем бели и изобщо 
нямат зеници. 

Воините те нападат, сякаш са управлявани от един ум, хвърлят се 
едновременно върху теб и те обсипват с удари. Трябва да се биеш с тях като с 
един враг. Те са защитени срещу Мозъчна атака. 


Ледени варвари: БОЙНИ УМЕНИЯ 19, ИЗДРЪЖЛИВОСТ 36. 
Можеш да избегнеш битката всеки момент, като се върнеш в залата и 


потърсиш спасение в северния проход. Мини на 145. 
Ако спечелиш битката, попадаш на 338. 


107. 


Когато надникваш в голямата ледена пещера, ти с ужас виждаш три огромни 
грозни същества, които се бият и драскат с нокти. Те се боричкат за един скапан 
труп в краката им. Това са калкоти - дивите хищници на Калте. 

Ако си намазан с Бакнарово масло, мини на 202. 

Ако не си направил това, можеш да избегнеш калкотите, като се върнеш 
назад към другия тунел. Попадаш на 284. 

Ако искаш да нападнеш виещите зверове, продължи на 138. 


108. 


Патрулът минава край теб и ти изчакваш да заглъхнат стъпките, преди да 
изкачиш стълбите. Сепва те неочакван вик от залата и ти се обръщаш да видиш 
как един леден варварин изскача от мрака. Той те напада с копие с костен връх. 


Леден варварин: БОЙНИ УМЕНИЯ 16, ИЗДРЪЖЛИВОСТ 24. 


Можеш да избегнеш битката след първия кръг, като се качиш по стълбите. 
Ако по това време искаш да тръгнеш на юг (дясно), мини на 330. 

Ако предпочиташ да се насочиш на север (пяво), продължи на 198. 

Ако спечелиш битката, отиваш на 292. 


109. 


Твоето нападение е светкавично и смъртоносно. Нито един от калкотите няма 
да се събуди някога от сън. Претърсваш набързо пода на пещерата, но не 
откриваш нищо ценно. Далечно ръмжене предизвиква у теб тревога и ти бързо 
тръгваш през северния тунел. 

Мини на 235. 


110. 


Каменната врата се отваря и открива малка, зле осветена стая. Право пред 
теб се издига черен монолит, висок два метра и половина. Той е покрит със 
странни символи. Пристъпваш напред да го разгледаш отблизо, когато внезапно 
вратата зад гърба ти започва да се затваря. В стаята няма лост. 

Ако искаш да се промъкнеш през стесняващия се процеп, продължи на 283. 

Ако предпочиташ да останеш на мястото си, мини на 256. 


111. 


Вратата се отваря и открива пред теб широк, добре осветен коридор с посока 
север-юг. Ниският тътнещ звук, който откри по-рано, тук изглежда много по-силен, 
отколкото в прохода. Отляво има врата, а по-нататък виждаш разклонение. 

Ако искаш да огледаш разклонението, мини на 254. 

Ако решиш да затвориш тайната врата и да продължиш изследването на 
тъмния тунел, попадаш на 336. 


112. 


Преди да си легнете да спите в топлите спални чували, Фенор приготвя храна: 
сухо месо в уанло - силен спирт. 

Вятърът свири в палатката, а вие потъвате в дълбок сън. Но твоите сънища са 
кошмари, изпълнени с Вонотар Предателя. 

Мини на 291. 


113. 


Твоите мълниеносни реакции ти помагат да не те смачка затварящата се 
врата. Оправяш екипировката си и тръгваш по коридора. 
Мини на 63. 


114. 


Още не си изминал и петдесет метра и вече стигаш до друга пещера. На 
издигнат леден подиум в средата на замръзналата зала лежи един бакнар - 
жестоко и свирепо ледено чудовище. То, изглежда, спи дълбоко и останките от 
някакво животно са пръснати по цялата площадка. От един отвор в отсрещната 
стена на залата започва друг тунел. 

Ако искаш да минеш невидим край бакнара, мини на 23. 

Ако искаш да нападнеш съществото, продължи на 101. 

Ако имаш Лов от дисциплините на Кай, отиваш на 279. 


115. 


Забелязваш, че много от костите, разхвърляни сред сталагмитите, са човешки. 
Счупени черепи, кости от ръце и ребра лежат, полузаровени в леда. Вече се 
каниш да прекратиш търсенето, когато малка кутия от резбована кост привлича 
погледа ти. 

Ако искаш да отвориш кутията, отгърни на 218. 

Ако предпочиташ да я оставиш, можеш да разгледаш вратата на 
крепостта, като минеш на 52. 


116. 


Наливаш Целебната течност върху своята болна и разкъсана кожа. Веднага 
усещаш облекчаващото действие на течността. Болката отслабва и подутината 
видимо намалява. Светещият бисер е прокълнат Обречен камък, неговата сила е 
смъртоносна за всички живи същества. Ако нямаше Лаумспурова целебна 
течност, действието на Обречения камък сигурно щеше да те убие. Захвърляш 
смъртоносния Бисер и вече празния Лаумспуров мускал. 

Направи необходимите бележки в Дневника на приключението и продължи по 


коридора, като преминеш на 97. 


117. 


През нощта стихията отминава и идва утрото, ясно и спокойно. На хоризонта в 
далечния север се появява Икая - ледената крепост. Огромната цитадела, 
увенчана с кристални кули, е възхитителна гледка, тя е нещо повече от другите 
чудеса, защото изплува отгоре надолу от голям облак. 

- Миражът на Калте - казва Дайс. - Тук няма прах във въздуха, земята се 
отразява в облаците. Това е Икая, но истинската крепост е зад хоризонта. Едва ли 
е по-далеч от шейсет километра. 

Дайс грабва пиката и започва да разравя кучешкия впряг, който е затрупан от 
снега. Събуждаш останалите и изяждаш своята Храна, преди да тръгнете отново. 

По пладне стигате до края на дълбока пукнатина. Тя е около дванайсет метра 
широка и няма никаква възможност да я преминете. Принудени сте да тръгнете на 
изток по края на пукнатината. Най-сетне, след пет километра, откривате тесен 
леден мост. Ала средата на моста е ужасно,тясна и тънка и, изглежда, няма да 
издържи теглото на натоварена шейна. 

Сега вече виждаш истинската Икая на хоризонта. 

Ако рискуваш да минеш с шейната по ледения мост, отгърни на 73. 

Ако решиш да разтовариш шейната и да пренесеш екипировката предмет 
по предмет, продължи на 162. 

Ако решиш да оставиш шейната тук и да продължиш пеша, прехвърли се на 
223. 


118. 


Той е изнежен и слаб, прекалено слаб да се катери. Казваш му да завърже 
въжето около кръста си, за да го издърпаш от затвора. Той бавно изпълнява 
заръките ти. Когато го измъкваш, с учудване откриваш, че тежи колкото едно дете. 
Дръпваш го бързо в сравнително безопасния проход. Сега можеш да разбереш 
кой е той. 

Мини на 56. 


119. 


Големи ледени късове падат от страничната част на моста, появява се широка 
пукнатина. Запазваш посоката на шейната и стигаш до отсрещната страна на 
пукнатината, ала скоро откриваш, че един от плазовете на шейната е счупен и не 
може да се поправи. Принуден си да зарежеш шейната и да продължиш пеща, но 
в шейната има много ценна екипировка. Част от нея можеш да вземеш в твоята 
Раница, само помни, че общият брой на предметите е осем: Храна за пет пъти 
Хранене (всяко от тях е един предмет), Спален чувал (брои се за два предмета), 
Палатка (брои се за три предмета), Въже (брои се за два предмета). 

Фенор, Айриън и Дайс бързо тръгват след теб, но когато стигат до средата на 
моста, става нещастие. Дайс закача крака си в пропуканата повърхност и залита. 
Гледаш с ужас как той пада от края. Ала той се хваща за издатината и увисва, 
като се държи само с пръсти. 

- Помощ, помощ! - крещи той, докато пръстите му отслабват. 

Ако се опиташ да спасиш Дайс, мини на 19. Ако чувстваш, че е много опасно 
да направиш опит за спасяване, продължи на 257. 


120. 


Бръснещият вятър разкъсва дрехите ти и те обсипва с остри парчета лед и 
скали. Когато вдигаш Сомерсверд, силен вой проглушава ушите ти. Това е вик на 
ужас и отчаяние. Нанасяш удара в сърцето на този демон, като разсичаш вихъра 
и се целиш в сърцето му. Моментално вятърът и призрачният вой спират, само 
счупените парчета от кухата статуя остават разпилени на пода. 

Ако искаш да потърсиш олтара и алкова на този храм, мини на 274. 

Ако предпочиташ да се махнеш, можеш да излезеш през северната арка. 


Продължи на 306. 


121. 


Замалко да изгубиш концентрацията си, когато въжето около крака ти се 
отпуска и пада. Скачаш от шейната миг преди тя да рухне в пропастта. В ушите ти 
звучи ужасяващият вой на кучетата от впряга, докато те падат от стотина метра в 
мрака, Фенор бързо изтичва при теб и те издърпва от разпадащата се ледена 
издатина. Загубил си кучешкия впряг, шейната и по-голямата част от храната, но 
поне си жив. 

Двамата с Фенор прескачате разширяващата се пукнатина и настигате 
останалите от групата. След дълго обсъждане водачите се съгласяват да 
продължат пътуването, въпреки че отсега нататък трудностите ще се удвоят. В 
далечината виждаш тесен проход в края на ледения шелф, там, където той стига 
до басейна Хрод. До падането на нощта стигате до убежището на този леден 


проход и правите лагер за пренощуване. Бързата проверка на останалата храна 
показва, че трябва да се намалят дажбите, за да стигнете до Икая. Губиш 1 точка 
за ИЗДРЪЖЛИВОСТ заради оскъдната вечеря. 


Продължи на 325. 


122. 


Лой-Кимар ти подава някакви парцали, с които да прикриеш носа си.. Поемаш 
дълбоко дъх, вземаш купата с димящи треви и излизаш от кухнята. С помощта на 
Маскировка от дисциплините на Кай ти се сливаш със сенките на коридора и се 
приближаваш все повече до спокойните пазачи. Оставяш купата в сянката на 
колоната и се връщаш в кухнята да изчакаш какво ще стане. 

След по-малко от минута ледените варвари рухват на пода и ти пристъпваш 
незабелязано към залата на Брумалмарк. Откриваш с удоволствие, че една от 
големите ювелирни врати не е заключена. Приготвяш се за нападение, лекичко 
бутваш дръжката на вратата и влизаш в стаята на Вонотар. 

Мини на 173. 


123. 


Звярът се хвърля върху теб, дългият му език с отровни пипалца се стрелва 
към тялото ти. Трябва да се биеш с него до смърт. 


Калкот: БОЙНИ УМЕНИЯ 11, ИЗДРЪЖЛИВОСТ 30. 


Ако изгубиш каквито и да било точки за ИЗДРЪЖЛИВОСТ по време на 
битката, мини веднага на 66. 

Ако спечелиш > битката, без да загубиш нито една точка за 
ИЗДРЪЖЛИВОСТ, отгърни на 174. 


124. 


Усещаш чужда жива сила някъде от другата страна на ар-ката. Напрягаш 
всичките си способности да откриеш дали тази сила е добра или зла. 
Концентрираш психическата си енергия, като почти изпадаш в транс, но силата не 
е добра, не можеш да я определиш. Добре поне, че твоето умение от Кай те 
предупреждава за нечие присъствие и ти се приготвяш да минеш през тъмната 
арка. 

Прехвърли се на 264. 


Внезапно зърваш огромна черна фигура да преминава 
близо до повърхността на заледеното езеро 


125. 


След два часа уунимателно изследване на прохода разбираш, че той 
постепенно слиза шейсет метра надолу. Накрая стигаш до огромен леден свод, в 
средата на който има езеро. Ледът над него е много тънък, водата под него 
изглежда тъмна и дълбока. Коленичиш на брега на езерото и се взираш в 
тайнствените му дълбочини. Внезапно голяма тъмна сянка минава близо до 
повърхността. Под леда има нещо живо и огромно. В този миг зад гърба си чуваш 
ръмженето на един калкот. Звукът идва от тунела. Има само един друг изход от 
сводестото пространство и той е от другата страна на замръзналото езеро. 

Ако искаш да изтичаш по повърхността на езерото, продължи на 322. 

Ако предпочиташ да останеш и да се биеш с калкота, отгърни на 207. 

Ако имаш Маскировка от дисциплините на Кай, мини на 96. 


126. 


Забелязваш, че табанът и стените на коридора са покрити със странни 
драскотини. Те навярно изобразяват малки циклони и вихри, които бавно 
променят вида си до почти човешка форма. Макар да си озадачен от странните 
йероглифи, ти продължаваш до мястото, където тунелът прави рязък завой 
надясно. Само няколко крачки по-нататък по северната стена има друга каменна 
врата. Лостът в стената близо до нея е вдигнат, а вратата - здраво затворена. На 
още няколко крачки пред теб започва стълба, чийто край се губи горе в мрака. 

Ако искаш да огледаш вратата, продължи на 246. 

Ако предпочиташ да продължиш по стълбите, мини на 323. 


127. 


Чувстваш, че този Шлем има магически свойства и може да ти помогне в 
битката. Не усещаш някакво зло да съпътства този Предмет или каменния сандък, 
в който той се намира. 

Ако искаш да вземеш Шлема и да го сложиш, мини на 308. 

Ако се отнасяш с подозрение към възможното му действие, не го докосвай и 
огледай стълбите, като продължиш на 323. 


128. 


Когато каменната врата се отваря, човекът дръпва рязко главата си от 
изненада. 

- Кой е там? - прошепва той със слаб, странен глас. Очите му блестят в 
сянката на дрипавата му качулка. Изведнъж той те познава и скача възбудено на 
крака. - Бог чу молбите ми, воин от Кай! Моето име е Тигон. Аз съм търговец от 
Рагадорн. Ледените варвари ме отвлякоха в Люк и ме хвърлиха тук. Сега чакам да 


ме приеме техният нов Брумарк, сомерлундският магьосник Вонотар. Изглежда, 
той ще решава съдбата ми. Но ако ти ме освободиш от петоъгълника на 
магьосника, ще ти помогна с каквото мога. 

Разбираш, че петоъгълникът е включен в кръг от връзки, магически затвор, 
който може да бъде разрушен само отвън. Можеш лесно да изтриеш част от кръга 
и да освободиш човека. 

Ако искаш да го освободиш, продължи на 170. 

Ако си бил в Рагадорн, можеш да му зададеш някой прост въпрос за града за 
да отхвърлиш подозренията си за неговата личност, като отгърнеш на 11. 

Ако предпочиташ да затвориш вратата на килията и да се върнеш на 
главния коридор, попадаш на 254. 


129. 


Пипалцата върху езика на калкота съдържат силна отрова, която парализира 
неговите жертви, преди той да ги изяде. Само след пет секунди отровата започва 
да действа и ти губиш съзнание още преди твоята глава да падне на снега. 

Когато се събуждаш, нещо тежко притиска гърдите ти. Това е тялото на 
Айриън. При изправянето ти на крака те посреща мрачна картина в ранното 
мъгливо утро. Всичките ти водачи са убити и останките от тяхната екипировка са 
разпилени по издатината. Труповете на два калкота лежат в окървавения сняг. И 
двамата са убити с удар на меч. 

Вцепенен от студа и ужаса, ти търсиш около час Раница-та си, докато най- 
после разбираш, че тя е на гърба ти. 

Все още объркан от станалото, ти откриваш стръмна пътека, която води далеч 
от издатината. Ветровете на тази враждебна планина са адски студени. Ако не си 
се намазал с Бакнарово масло, губиш 3 точки за ИЗДРЪЖЛИВОСТ. 


Прехвърли се на 155. 


130. 


Хукваш назад покрай разклонението и по източния проход. Воин от ледените 
варвари прегражда пътя ти, но ти скачаш право върху него. Със звук на строшени 
кости го отхвърляш встрани и продължаваш да тичаш, докато стигаш до стълбата. 
Стигаш до средата й, когато чуваш зловещите викове на твоите неестествени 
преследвачи. На върха на стълбата коридорът води на север и на юг. 

Ако искаш да вървиш на север, попадаш на 198. 

Ако искаш да поемеш на юг, продължи на 69. 


131. 


Усещаш, че тези бутони са нещо като древна ключалка. Ако ги натиснеш в 
правилния ред, те могат да открият тайна стаичка или зала. Но има вероятност 
при натискането им в неправилен ред да задействат капан. 

Ако искаш да натиснеш бутоните, продължи на 227. 

Ако не искаш да рискуваш да попаднеш в капан, напусни храма, като 


отгърнеш на 306. 


132. 


Ако не си ял Храна, губиш 3 точки за ИЗДРЪЖЛИВОСТ поради глада. 
Продължаваш по тунела повече от километър, но скоро се уморяваш и спираш да 
поспиш. Събуждаш се освежен, но нямаш представа колко си спал, защото 
светлината в тези пещери никога не се променя - нито денем, нито нощем. 

Продължаваш напред, километър след километър, като минаваш през цял ред 
огромни ледени зали с кристални колони. В една обширна зала те хипнотизира 
красотата на блещукащия кристален таван. Ала след тази зала следва още по- 
величествена гледка. Тесен проход води към издатина, която минава по ръба на 
огромна бездна, широка около осемстотин метра. Докато вървиш покрай тази 
величествена празнота, ти се опитваш да не гледаш надолу, в брулените от 
ветрове дълбочини няколко километра по-надолу. 

Минали са само няколко минути, откакто излезе на издатината, когато някакъв 
шум те кара да хвърлиш поглед назад. За твой ужас виждаш, че след теб идва 
чудовищна двуглава змия. 

Ако имаш Проследяване или Общуване с животните от дисциплините на 
Кай, мини на 229. 

Ако нямаш тези умения, отгърни на 88. 


133. 


Една купа на Мларе виси от тавана точно над пукнатината. 

Ако се опиташ да завържеш въжето си към купата и да преминеш с него, 
продължи на 201. 

Ако не искаш да рискуваш да паднеш в пукнатината, върни се през прохода и 
избери друг път, като минеш на 297. 


134. 


Призори на другата сутрин се събуждаш и виждаш приятна гледка - Фенор 
готви топла закуска. Той ти подава димяща купа и ти изяждаш с благодарност 
съдържанието й. После започвате да товарите екипировката на шейната за 
днешното пътуване. 

Утрото е прекрасно. Вятърът е утихнал, въздухът е чист и прозрачен. 
Кучешкият впряг е здрав, кучетата очакват с нетърпение тръгването и през по- 
голямата част от деня ледът е гладък, а пътуването - приятно. До вечерта стигате 
до остров Сием - гранитна игла, която се издига над леда на хиляда и двеста 
метра. Правите лагер на защитената от вятъра страна на острова с цел да 
избегнете най-силните нощни ветрове. 

Посочи едно число от Таблицата на случайните числа. 

Ако числото е от 0 до 3, продължи на 57. 

Ако числото е от 4 до 6, отгърни на 188. 

Ако числото е от 7 до 9, мини на 331. 


135. 


Дискът подхожда напълно и вратата се отваря. Когато минаваш през нея, тя 
бързо се затваря зад гърба ти. 

Намираш се в къс коридор, който води към арка със завеси. Внимателно 
отдръпваш завесата и надникваш в голяма стая. Прав беше да си толкова 
внимателен. На не повече от три метра е застанал Вонотар Предателя. Пред него 
стоят двама ледени варвари, а той им слага златни гривни на китките. Когато 
вратата след теб се затваря, не ти остава друга възможност, освен да 
предприемеш изненадващо нападение и да се опиташ да плениш Вонотар. 
Подготвяш се за бой и нападаш. 

Мини на 100. 


136. 


Внезапно леденият мост рухва и ти отхвръкваш назад. Няколко секунди 
издатината се клати като люлка около опора. Чуваш ужасните викове на твоите 
водачи, които не могат да стигнат до теб. Техните гласове са последните звуци, 
които стигат до слуха ти, преди издатината да рухне в пропастта. Сред купища 
сняг и екипировка ти падаш смъртоносно от шестстотин метра. 

Твоят живот и твоята мисия свършват тук. 


137. 


Вратата се отваря и.ти влизаш, готов за нападение. Убиваш два от спящите 
зверове, преди леденият варварин и останалият обречен вълк да се окопитят. Те 
се хвърлят едновременно срещу теб и ти трябва да се биеш с тях като с един 
враг. Те са частично защитени срещу Мозъчна атака. 

Ако имаш тази дисциплина, добави само 1 точка за твоите БОЙНИ УМЕНИЯ, 
докато продължава битката. 


Леден варварин и обречен вълк: 
БОЙНИ УМЕНИЯ 30, ИЗДРЪЖЛИВОСТ 30. 


Ако спечелиш битката, мини на 28. 


138. 


Ти изненадваш калкотите и убиваш един от тях, преди останалите да се 
обърнат за защита. Другите два звяра те нападат поотделно, като се опитват да 
те ужилят с пипалцата върху езиците си. 


Калкот 1: БОЙНИ УМЕНИЯ 11, ИЗДРЪЖЛИВОСТ 35 
Калкот 2: БОЙНИ УМЕНИЯ 10, ИЗДРЪЖЛИВОСТ 32. 


Ако изгубиш поне една от точките си за ИЗДРЪЖЛИВОСТ по време на 
битката, отгърни веднага на 66. 

Ако спечелиш битката, без да загубиш нито една точка за издръжливост, 
попадаш на 25. 

Можеш да избегнеш битката, като минеш на 277. 


139. 


Внезапно усещаш тъпа пулсираща болка отстрани на тялото си. Кожата под 
джоба, в който държиш Светещия бисер, е станала груба и възпалена. Чувстваш 
се замаян, повдига ти се и става много трудно да се задържиш прав. 

Ако имаш Червена течност от Лаумспур, мини на 116. 

Ако нямаш тази Целебна течност, попадаш на 239. 


140. 


То изважда скрит костен нож и порязва опакото на ръката ти. Губиш 2 точки за 
ИЗДРЪЖЛИВОСТ и пускаш борещото се дете. Момчето бързо притичва до баща 
си, който вече е възвърнал чувствата си и изважда ужасен назъбен костен меч. 

Продължи на 68. 


141. 


Човекът спира за няколко секунди и отговаря: 

- Килеан владетеля. 

Ако искаш да изтриеш петоъгълника и да освободиш затворника, мини на 
170. Ако не искаш да го освободиш, затвори вратата на килията и се върни на 
главния коридор, като обърнеш на 254. 


142. 


Когато го удряш, минералът се разпада на стотици сребърни парчета. Скалата 
започва да се пропуква, а калкотите почти те настигат. 

Посочи едно число от Таблицата на случайните числа. 

Ако посоченото число е от 0 до 5, надвисналата скала се срутва и затваря 
пещерата. Трябва да се върнеш назад към другия тунел, като продължиш на 
284. 

Ако си посочил от 6 до 9, скалата няма да падне и ти трябва да се биеш с 
калкотите. Продължи на 32. 


143. 


Студът разкъсва пълзящите растения и те веднага измръзват. Растенията 
стават чупливи под силата на твоята тежест. Опитваш се да скочиш на безопасно 
място, но е много късно, защото мостът пада и ти политваш с главата напред в 
рова. Последното нещо, което виждаш, е подигравателната усмивка на Вонотар в 
момента, когато насочва кристалния си жезъл към главата ти. 

Твоята мисия и твоят живот свършват тук. 


144. 


Падаш в мрака и се удряш в ледения край трийсетина метра по-надолу. 
Гръбнакът ти е строшен и та умираш много преди тялото ти да спре най-после в 
мекия сняг на дъното на пукнатината. 

Твоят живот и твоята мисия свършват тук. 


145. 


Проходът е къс и скоро минаваш в друга каменна стая. Пред теб има каменна 
стълба, която води до затъмнена арка някъде високо горе. В подножието на 
стълбата, все още прав и с доспехи, стои скелетът на древен пазач на 
гробницата. Костеливите пръсти на скелета стискат дълъг черен меч. 

Ако не обърнеш внимание на скелета и са качиш по стълбите, отиваш на 36. 
Ако решиш да нападнеш скелета, мини на 278. 


В подноЖието на стълбите, Все още изправен и облечен 8 
броня, стърчи сКелетът на древен пазач на гробницата 


146. 


Връщаш се предпазливо към задния край на шейната, но чуваш чупенето на 
леда, пукнатината се разширява все по-вече и повече. 

- Скачай! - извиква ти Фенор, когато издатината се срутва в зейналата пропаст. 

Правиш опит да скочиш на безопасно място, но левият ти крак се оплита във 
въжетата и екипировката. 

Ако имаш Сомерсверд, продължи на 43. 

Ако имаш Власт над предметите от дисциплините на Кай, отгърни на 121. 

Ако не разполагаш с никое от описаните по-горе неща, посочи едно число 
от Таблицата на случайните числа. 

Ако числото е от 1 до 4, отгърни на 226. 

Ако числото е от 5 до 9, продължи на 266. 

Ако посочиш 0, мини на 312. 


147. 


Разглеждаш всеки сантиметър от вратата и заобикалящата я стена, но не 
виждаш нищо особено. Вече си насочил поглед към каменната площадка, когато 
сърдито ръмжене смразява кръвта ти. Един калкот е влязъл в ледената зала. 
Обръщаш се и виждаш как звярът скача към теб - челюстите му са широко 
отворени и откриват езика с пипалцата. Не можеш да избягаш от калкота и трябва 
да се биеш с него до смърт. 


Калкот: БОЙНИ УМЕНИЯ 10, ИЗДРЪЖЛИВОСТ 28. 


Ако изгубиш поне една от точките за ИЗДРЪЖЛИВОСТ, мини веднага на 66. 
Ако победиш, без да загубиш нито една точка за ИЗДРЪЖЛИВОСТ, отиваш 
на 84. 


148. 


Слизаш до средата на стълбата и попадаш направо на патрул от ледени 
варвари. Опитваш се да минеш с бой през тях, но те имат тежки брони и са 
въоръжени с мечове и копия. Поваляш мнозина от тях, преди ледените варвари 
да те обкръжат и да ти нанесат смъртоносния удар. 

Твоят живот и твоята мисия свършват тук. 


149. 


Отскачаш ловко встрани, когато разузнавачът на ледените варвари замахва да 
те промуши с костния връх на копието си. 

Посочи едно число от таблицата на случайните числа да видиш дали си 
избегнал удара му. Ако имаш Проследяване, Лов или Шесто чувство от 
дисциплините на Кай, прибави 2 към посоченото число. 

Ако сборът е от 0 до 4, мини на 286. 

Ако сборът е от 5 до 11, отиваш на 333. 


150. 


Твоят удар разбива гладката бяла повърхност на статуята. Леден вятър излиза 
със свистене от счупеното място и само за секунди слой от искрящ лед покрива 
всеки сантиметър от стаята. Ако не си се намазал с Бакнарово масло, губиш 2 
точки за ИЗДРЪЖЛИВОСТ поради внезапното падане на температурата. 

За твой голям ужас, вятърът се превръща в малък циклон. Той засмуква 
свободните ледени и скални парчета в средата на стаята. Освободил си Ледения 
демон и сега той иска да те унищожи. 

Ако имаш Сомерсверд, мини веднага на 120. 

Ако искаш да нападнеш фучащия циклон с оръжие, продължи на 18. 

Ако-искаш да избягаш към отсрещната арка, отгърни на 211. 

Ако имаш Огнено кълбо, премини на 310. 


151. 


Когато отвратителният звяр умира в краката ти, Дайс се провиква: 

- Бързо, трябва да избягаме оттук. Калкотите никога не ловуват сами. 

Грабваш Раницата си и тръгваш след Дайс и Айриън по стръмна планинска 
пътека, нагоре и далеч от ледената издатина. Едва сте изминали петдесетина 
метра, когато ви сполетява нещастие. Заслепен от мрака и ледения вятър, Дайс 
не забелязва, че пътеката стига до ръба на дълбока пропаст. Застиваш от ужас, 
когато чуваш как виковете на твоя водач заглъхват в мрака пред теб. Със смъртна 
заплаха от всички страни, ти се притискаш отчаяно до замръзналата скала. 

Ако кожата ти е намазана с Бакнарово масло, мини на 209. 

Ако нямаш такова масло, отиваш на 339. 


ОсВободил си един Леден демон и сега той е решен 
да пе унищожи 


152. 


Решаваш да отвлечеш вниманието му, като хвърлиш няколко Златни крони в 
алкова точно пред него. 

Отначало запиши броя на Златните крони, които ще хвърлиш. После 
избери едно число от Таблицата на случайните числа (0 < 10). Ако посоченото 
число е равно или по-малко от числото, което си записал, отгърни на 319. 

Ако посоченото число е по-голямо от онова, което записа, мини на 181. 


153. 


Вече почти си преминал езерото, когато те сполетява катастрофа. Десният ти 
крак пробива леда и ти падаш на колене. Бориш се да освободиш крака си, но 
нищо не излиза, той е в истински капан. Само след няколко секунди се чува 
страхотен трясък и леденото чудовище се подава през счупения лед на 
повърхността. С ужас гледаш острите като бръснач зъби и черната слузеста глава 
на древния ужас, който се хвърля върху теб. Това е последното нещо, което 
виждаш, преди чудовището да те погълне. 

Твоят живот и твоята мисия свършват тук. 


154. 


Раната на десния ти крак кърви обилно. Струва ти се, че кръвотечението 
никога няма да спре, затова превързваш здраво бедрото си. Скачаш на крака и 
разглеждаш разхвърляната стая. 

Блокът, изглежда, е бил замислен да предпазва от нарушители или да ги 
залавя. От древни времена върху него е поставено внушително изображение, 
което е заклинание с взривна сила. 

Една плоча в северната стена се отваря и открива тъмния изход от стаята. 

Ако искаш да изследваш изхода, мини на 145. 

Ако се опиташ да отвориш вратата, през която си влязъл, отиваш на 242. 


155. 


Леденият планински вятър бързо прогонва утринната мъгла. Уморен, потресен 
и премръзнал до кости, ти се катериш нагоре по опасните скали, докато най-сетне 
стигаш до безопасно място на широкото било. Много си гладен и трябва да ядеш 
Храна тук, преди да продължиш напред, иначе губиш 3 точки за 
ИЗДРЪЖЛИВОСТ. Отпиши Храна за едно ядене от Дневника на приключението. 

След първото било следва второ било, което пресичаш и стигаш до върха на 
опасна стръмнина. За да стигнеш до тясна планинска пътека, трябва да слезеш 
триста метра по- надолу по стръмна и опасна ледена стълба. 


Посочи едно число от Таблицата на случайните числа. Ако сегашните ти точки 
за ИЗДРЪЖЛИВОСТ са по-малко от 10, извади 2 от посоченото число. Ако 
сегашните ти точки за ИЗДРЪЖЛИВОСТ са повече от 20, добави 1 към 
посоченото число. 

Ако сборът е от -2 до 2, мини на 248. 

Ако сборът е от 3 до 10, продължи на 191. 


156. 


Познаваш аромата на японската роза или на „Приспивния зъб”, както 
обикновено го наричат в Сомерлунд. Това е трънен бурен, който твоите учители 
от Кай използваха някога да приспят болните или ранени коне. Дестилираната 
течност, която се прави от тези растения, е много силно приспивателна Течност. 
Ако искаш да запазиш Течността, запиши това в дневника на приключението като 
Предмети от раницата. 

А сега се върни на 10 и избери следващия си ход. 


157. 


Изваждаш Течността от Раницата и внимателно отваряш вратата само 
толкова, колкото да излееш съдържанието на мускала в къкрещия казан. Няма да 
чакаш дълго, скоро ледените варвари ще заспят след вечеря. 

Кухнята е малка и изненадващо добре снабдена с билки. 

- Тези са от търговския пост в Люк - казва Лой-Кимар, който разглежда 
отблизо етикетите.на бурканчетата, някои от които пъхва в джобовете си. 

Той отваря две бурканчета с треви, смесва съдържанието им и ти го подава. 

- „Това щети даде сила, Самотен вълк - казва той. 

Изяждаш сухите листа и усещаш как топла вълна плъзва по цялото ти тяло. 

Възстанови 6 точки за ИЗДРЪЖЛИВОСТ към твоя сегашен сбор и премини 
на 301. 


158. 


Тъй като разузнавачът на ледените варвари е на ски, можеш да се биеш с него 
само един кръг, докато той минава край теб. 


Разузнавач на ледените варвари: 
БОИНИ УМЕНИЯ 20, ИЗДРЪЖЛИВОСТ 28. 


Ако в тази битка от един кръг претърпиш по-големи загуби на точки за 
ИЗДРЪЖЛИВОСТ от противника си, мини на 165. 


Ако разузнавачът на ледените варвари изгуби повече точки за 
ИЗДРЪЖЛИВОСТ от теб, продължи на 271. 

Ако двамата изгубите еднакъв брой точки за ИЗДРЪЖЛИВОСТ, отгърни на 
337. 


159. 


Човекът те поглежда право в очите и казва: 

- Рагад. 

Ако искаш да изтриеш петоъгълника и да го освободиш, мини на 170. 

Ако не искаш да го освободиш, затвори вратата.на килията и се върни в 
главния коридор, като отгърнеш на 254. 


160. 


Транспортът ти до Икая се състои от две шейни, в които са впрегнати по шест 
кучета. Тази вироглава порода е отгледана в Калте, а представителите й са 
идеалните кучета за шейна. Тяхната дебела светлокафява козина, могъщите им 
гърди, както и силата и жизнеността в най-студения климат, ги правят подходящи 
за пътешествието, което ти предстои. 

На Всяка шейна има достатъчно храна и екипировка за твоята мисия. Тримата 
ти водачи - Айриън, Фенор и Дайс - са опитни ловци. Те са се научили да 
оцеляват в ледената пустиня и усещат всяка невидима опасност. 

След като впрягате кучетата, ти и Дайс се качвате на шейната и давате сигнал 
на другите да тръгнат пред вас. Хвърляш поглед към мразовития простор - 
ледения шелф на Люк, и виждаш бяла светлина някъде към хоризонта. Това е 
стената на ледника Виад, мястото, където ледниковото течение стига до 
замръзналото море. И макар в студения прозрачен въздух на Калте разстоянието 
да изглежда не повече от десет километра, истинското разстояние е около сто 
километра. 

През първия ден пътувате бързо и привечер решавате да направите лагер за 
пренощуване. Спирате в средата на ледени колони, които са повдигнати от 
постоянното движение на ледовете. Събирате шейните и издигате палатките до 
тях. След като осигурявате нощуването на хората и кучетата, ти започваш да 
приготвяш вечерята си. Изведнъж зад палатката се чува ужасно ръмжене. 

- При кучетата! - надава вик Айриън. - Това е бакнар. 

Бакнарите са огромни кръвожадни същества, които обитават местата около 
бреговете на Калте. Тяхната обикновена плячка са голингите и по-малките 
острели, които живеят на морския бряг. Но този бакнар е привлечен от миризмата 
на кучетата. Той се кани да нападне и да изяде няколко животни от кучешкия 
впряг. 

Ако искаш да излезеш от палатката и да нападнеш бакнара, мини на 78. 


Ако имаш Лов от дисциплините на Кай, продължи на 204. 
Ако имаш Общуване с животни, попадаш на 318. 


161. 


Леденият варварин бавно пристъпва напред и от погледа на очите му - бели, 
без зеници - те побиват тръпки. В дясната си ръка той стиска костен ятаган. И 
макар ятаганът да е вдигнат за удар, движенията му са някак вдървени и 
неуверени, сякаш той напада против волята си. Той е защитен срещу Мозъчна 
атака. 


Леден варварин: БОЙНИ УМЕНИЯ 17, ИЗДРЪЖЛИВОСТ 29. 


Ако спечелиш битката, мини на 210. 


162. 


Разтоварвате шейната и пренасяте екипировката пакет след пакет. Всичко 
върви по плана, докато идва ред за прехвърляне на шейната. Дайс я управлява, 
като с големи усилия я задържа в средата на тесния мост. Изведнъж двете кучета, 
които водят впряга, се подхлъзват и падат в пукнатината. Те увисват безпомощно 
на хамутите, като вият и ритат във въздуха. Дайс трескаво дърпа поводите да 
предпази останалите кучета, но усилията му отиват на вятъра. Едно след друго 
останалите четири кучета падат от моста, теглени от първите. 

- Скачай, Дайс, скачай! - провиква се Айриън, когато и последното куче 
изчезва в пропастта. Дайс скача точно когато шейната се обръща в пукнатината, 
ала при падането на тясното парче лед той се подхлъзва. 

- Помощ, помощ! - вика той и пръстите му се впиват в хлъзгавия лед. 

Ако се опиташ да спасиш Дайс, продължи на 19. 

Ако чувстваш, че няма начин да го спасиш, мини на 257. 


163. 


Когато дръпваш лоста надолу, каменната врата се плъзва и затваря стаята, 
покрита с боклук. Когато вдигаш лоста, каменната врата отново се отваря. 

Ако искаш да влезеш в стаята и да разгледаш какво има там, мини на 38. 

Ако искаш да продължиш по източния проход, попадаш на 237. 


164. 


Чудовището с дълги пипала се надига от рова и се хвърля срещу теб. Виждаш 
как Вонотар вдига черния си жезъл и спира погледа си върху Лой-Кимар. 
Предателят напада стария магьосник с Мозъчна атака. Разбираш, че ако Лой- 
Кимар бъде убит, тайната на Гилдията ще изчезне с него. 

Преди да си сторил каквото и да било, трябва да се пребориш с чудовището до 
смърт. Това е Акраа"Неонор - едно от безсмъртните същества. Удвои всички точки 
за ИЗДРЪЖЛИВОСТ, загубени от твоя противник по време на битката поради 
силата на Сомерсверд. 


Акраа"НеоНор: БОЙНИ УМЕНИЯ 23, ИЗДРЪЖЛИВОСТ 50. 


Ако спечелиш битката най-много за пет кръга, мини на 272. 
Ако битката трае повече от пет кръга, попадаш на 324. 


165. 


Той те блъсва и ти падаш на земята. Когато се изправяш на крака, виждаш, че 
е спрял и сваля ските си. 
Мини на 68. 


166. 


В края на стълбата откриваш нов тунел, който отива на север. Вече си готов да 
тръгнеш по него, когато ръката ти докосва лоста, който стърчи от стената вдясно 
от теб. При по-внимателен оглед забелязваш тайна врата. 

Ако искаш да отвориш вратата, отгърни на 111. 

Ако искаш да продължиш по новия тунел, мини на 336. 


167. 


Стихията постепенно утихва, въздухът се прояснява и ледникът Виад се 
разкрива в цялото си великолепие. Ледената повърхност блести като хиляди 
скъпоценни камъни с различни оттенъци - жълти, виолетови, сини, зелени, 
оранжеви и розови. Кристалите са толкова блестящи, че могат да засенчат всяко 
бижу. Ледената стена се издига на двеста и петдесет метра височина и в по- 
голямата си част ви очаква равномерно, но много стръмно изкачване. Въпреки 
хубавото време, по-голямата част от деня минава в катерене по стената. 
Разтоварвате цялата екипировка, пренасяте я на върха на ледника и отново я 
качвате на шейните. Кучетата упорито се борят, а храната ти така се раздрусва, 
че от нея остава само отвратителна каша. 


Накрая сте съсипани. Когато се смрачава, решавате да направите лагер на 
завет в естествена ледена котловина и спирате за една толкова желана нощна 
почивка. 

Посочи едно число от Таблицата на случайните числа. 

Ако числото е от 0 до 6, продължи на 85. 

Ако си посочил от 7 до 9, мини на 300. 


168. 


Когато пристъпваш към кварца, усещаш странни трептения, които минават по 
крака ти и стигат до коляното. Виждаш, че в крайъгълния камък трепти мътна 
светлина, а откъм олтара се чува бучене. 

С разтуптяно сърце се приготвяш за нападение и бавно тръгваш напред. 

Мини на 60. 


169. 


Когато стигаш до масивната врата, ти отчаяно спираш погледа си върху нея с 
надеждата да разбереш как да я отвориш. Вратата е съвсем гладка, няма дръжка, 
резе или ключалка. Звярът скоро ще стигне върха на рампата и вече си готов да 
извикаш от отчаяние, когато забелязваш един гранитен блок в близката стена. 
Върху него е издълбан малък триъгълник. 

Ако имаш Триъгълник от син камък, мини на 41. 

Ако нямаш такъв триъгълник, отиваш на 265. 


170. 


С полата на твоето наметало избърсваш част от пето- ъгълника - точно 
толкова, колкото да избяга човекът. Той е болезнено слаб и едва се държи на 
краката си. 

- Моите благодарности, воин от Кай. Ще направя всичко възможно да ти се 
отплатя някой ден за твоята добрина, ако се измъкнем от тази крепост - казва той. 
- По-добре води ти, защото моите очи ме лъжат. Бях болен от снежна слепота и 
болката още се обажда. 

Повеждаш го към прохода и вече се каниш да завиеш на север към главния 
коридор, когато две ръце със стоманени пръсти стисват гърлото ти изотзад. 
Отвратителният вик, който чуваш, издава същността на търговеца - това е 
хелгхаст, смъртоносният служител на Мрачните властелини, който може да 
променя външността си. Той те измами да го освободиш от петоъгълника и сега 
иска да те убие. 

Бориш се отчаяно за глътка въздух, а костеливите му пръсти горят и разкъсват 
гърлото ти. Губиш 6 точки за ИЗДРЪЖЛИВОСТ. Ако си още жив, ти се опитваш да 


се освободиш от тази хватка, но сега трябва да се биеш с това чудовище до 
смърт. Поради изненадващата му атака ти не можеш да изпиеш никаква течност 
преди битката. 

Ако имаш Сомерсверд, мини на 304. 

Ако нямаш това оръжие, отгърни на 175. 


171. 


Запушалката на този Мускал е клеясала и трябва да внимаваш много - да не 
счупиш тънкото стъклено гърло. Отваряш бавно Мускала и помирисваш 
оранжевата течност. 

Ако имаш Шесто чувство или Боравене с оръжие от дисциплините на Кай, 
мини на З11. 

Ако нямаш тези дисциплини, обзема те подозрение към тази течност и ти 
решаваш да я захвърлиш. Върни се на 10 и избери следващия си ход. 


172. 


Отклоняваш предложението на Айриън и се връщаш към палатката. Ала 
другите, след като те поздравяват, излизат от палатката и отиват при Айриън. 
Гледаш смаяно как те също загребват с шепи Бакнарово масло и намазват с него 
вътрешната страна на дрехите си. 

По-късно през нощта заспиваш, но преди това си покрил носа си с плат. 
Другите миришат ужасно. 

Мини на 134. 


173. 


Залата на Брумалмарк е голяма стая от кристални блокове, които се издигат 
до централния подиум. На него е поставен тронът на Брумалмарк, който е толкова 
стар, колкото и самата Икая. На трона седи Вонотар, заобиколен от тръните и 
страховитите капани на един магьосник. Той е потънал в някакво занимание и не 
забелязва твоето влизане. Вонотар е разсеян и не усеща присъствието ви, докато 
Лой-Кимар не кихва. 

- Кой смее да ми досажда? - просъсква той и става от трона на Брумалмарк, а 
очите му търсят нахалника. Когато те вижда, той изтръпва от ужас и започва да 
търси черния си жезъл. Вонотар прилича на престъпник, спипан по време на 
някакво тежко престъпление. Вдигаш веднага оръжието си и започваш да се 
изкачваш по кристалната пирамида. Знаеш, че имаш много малко време да 
стигнеш до него, ако искаш да го победиш и да го хванеш жив. 

Стигаш до края на платформата в мига, когато около трона започва да се 
спуска широк кръг от блокове. Между теб и Вонотар се образува дълбок ров. 


Фа 
(е, 


От мраКа опвън се плъзва грамадно зелено чудовище, 
над Което Воношар има бласш 


От дълбочините на рова се чуват зловещи, нечовешки звуци. Стягаш се за бой, 
но си съвсем неподготвен за ужаса, който те посреща. От мрака изпълзява 
огромно, подобно на вампир зелено чудовище. Безформената му глава има много 
пипала и смукала, които изпускат воняща черна течност. В средата на тази 
гърчеща се маса тупти отвратително жълто око. Вонотар дава заповед на 
чудовището и то тръгва право към теб. 

Ако имаш Изображението, мини веднага на 34. 

Ако нямаш Изображението, но имаш Сомерсверд, отгърни на 164. 

Ако нямаш никой от посочените предмети, попадаш на 200. 


174. 


Калкотът е мъртъв, но неговият рев още отеква в пещерата. Внезапно 
разбираш, че другият звяр вече тича през тунела към теб. Това е женската, която 
е решена да си отмъсти. Имаш само един възможен път за бягство - на всяка цена 
да пресечеш езерото. 

Мини на 322. 


175. 


Отскачаш от съскащото чудовище и нанасяш удар в главата му, с който би 
осакатил всеки нормален воин. За твое учудване хелгхастът пристъпва към теб 
невредим. Това е могъщият капитан на безсмъртните, който е защитен срещу 
обикновено оръжие. Като агент на Мрачните властелини той е бил изпратен да 
убие Вонотар заради провала в битката край залива Холм. Сега, след като е 
освободен от петоъгълника, хелгхастът може да изпълни мисията си и да се 
върне към наградите и похвалите на своите господари. 

Извикваш от ужас, когато пръстите на хелгхаста разкъсват и изгарят гърлото 
ти. Ала твоите викове заглъхват нечути в тъмния проход. Само смъртта ще сложи 
край на твоята агония. 

Твоят живот и твоята мисия свършват тук. 


176. 


Затичан към входа на тунела, ти бързо оставяш далеч зад себе си ледената 
река. Часове наред вървиш по тунела на север. Вече не знаеш колко е часът, 
вечният полумрак на тези пещери никога не се променя. През пукнатините в 
стената на тунела зърваш други зали и се възхищаваш от голямата мрежа на 
лабиринта. 

Почти заспиваш на крака, когато внезапно усещаш миризмата на печено месо. 
Тя идва от стаята, която е само на няколко крачки вдясно от теб. Много си гладен 
и трябва да ядеш Храна. 


Ако искаш да разгледаш залата, продължи на 5. 
Ако стаята не те интересува и искаш да продължиш, мини на 132. 


177. 


Усещаш силната миризма на дестилиран Гробищен бурен. Черната 
концентрация е много силна отрова и ти бързо поставяш запушалката, за да 
избегнеш излизането на отровните пари. Ако искаш да запазиш тази Течност, 
отбележи това в Дневника на приключението като Предмет от раницата. 

Сега се върни на 10 и избери следващия си ход. 


178. 


Вървиш почти два часа след разузнавачите на ледените варвари, когато от 
запад се надига свирепа ледена буря. Теренът става много опасен със снежните 
преспи, скриващи острите като бръснач върхове и неравностите под тях. За 
разузнавачите на ледените варвари с техните ски, направени от ребрата на 
калтенските мамути, измамната повърхнина не представлява никакъв проблем. 
Но да вървиш пеша е бавна и мъчителна работа. 

Бръснещият вятър премита целия ледник, като вдига облаци от ситен сняг, 
който намалява видимостта. Разбираш опасността да останеш на открито и да 
попаднеш в средата на калтенската фъртуна и даваш сигнал на останалите да 
прекратят преследването. Когато тръгваш към своите приятели, ти изведнъж 
пропадаш през леда. 

Мини на 105. 


179. 


В ума ти възниква смел план. Ако се представиш за леден варварин, ще 
можеш да поставиш купата с билките близо до пазачите. В слабата светлина на 
коридора ще бъде трудно да се забележи димът. Лой-Кимар се съгласява с твоето 
предложение и приготвя смес от билки да предотврати въздействието на парите 
върху самия теб. 

Облечен с кожи като леден варварин, ти тръгваш по коридора с купата, скрита 
под куртката ти. 

Посочи едно число от Таблицата на случайните числа. 

Ако си посочил от 0 до 4, продължи на 39. 

Ако числото е от 5 до 9, отгърни на 296. 


180. 


В ледения мрак забелязваш две Малки червени светлини. Те бързо нарастват. 
Изведнъж в тъмнината виждаш очертанията на огромен, отвратителен четирикрак 
звяр. Той скача върху теб с блеснали червени очи, а зъбатата му уста се отваря и 
открива дълъг език със смукалца, който се насочва към теб. , 

- Калкот! - провиква се Фенор. Той изтичва до теб, стиснал меча в ръката си. 
Той се приготвя да отсече езика на звяра. Ала звярът вече е срещу теб и трябва 
да се биеш с него. 

Въпреки нападението на Фенор, звярът, изглежда, се интересува само от теб. 
Фенор не получава никакви рани, когато нанася удар изотзад. 

Извади З допълнителни точки за ИЗДРЪЖЛИВОСТ от точките за 
ИЗДРЪЖЛИВОСТ на калкота за всеки кръг от борбата. Това са раните, причинени 
от Фенор. 


Калкот: БОЙНИ УМЕНИЯ 11, ИЗДРЪЖЛИВОСТ 35. 


Ако убиеш звяра, без да изгубиш нито една точка за ИЗДРЪЖЛИВОСТ, мини 
на 70. 

Ако загубиш поне една точка за ИЗДРЪЖЛИВОСТ по време на битката, 
отиваш на 129. 


181. 


Златните крони звънват по коридора, но не постигат желания ефект. Леденият 
варварин остава на поста си, сякаш не иска и да знае за златото, което лежи на 
две крачки от него. 

Ако искаш да продължиш отново тази игра, мини на 152. 

Ако нямаш вече златни монети или не искаш да продължиш тази игра, 
можеш да нападнеш пазача, като отгърнеш на 208. 

Ако предпочиташ, можеш да се върнеш по коридора, да минеш 
разклонението и да изследваш западния коридор, като се прехвърлиш на 199. 


182. 


Откриваш нисък проход, който води до пещера, пълна със сталагмити. В 
отсрещната ледена стена има два изхода. И двата изчезват в мрака. В снега 
около входовете на двата тунела има странни следи. 

Ако имаш Проследяване от дисциплините на Кай, мини на 75. 

Ако искаш да тръгнеш по десния тунел, мини на 114. 

Ако предпочиташ да изследваш десния тунел, попадаш на 235. 


183. 


Тичаш към северния коридор с цялата бързина, която ти позволява 
изкълченият глезен. 

Посочи едно число от Таблицата на случайните числа. Ако имаш Лов от 
дисциплините на Кай, добави две точки към посоченото число. 

Ако полученият сбор е от 0 до 3, отгърни на 89. 

Ако сборът е от 4 до 11, попадаш на 215. 


184. 


Тунелът е къс и скоро стигаш до малка пещера. В средата на пещерата има 
два трупа - и двата човешки. Въпреки ниските температури, те са много 
разложени, очевидно хората са умрели преди много време. И двамата са 
облечени с кожи. Единият от тях стиска кремъчен нож в ръката си. От 
положението на труповете можеш да се досетиш, че те са се убили взаимно в 
отчаяна борба. 

Ако искаш да претърсиш труповете, мини на 298. 

Ако искаш да продължиш, можеш да напуснеш тази пещера по тунела в 
отсрещната стена. Продължи на 315. 

Ако искаш да се върнеш по следите си и да тръгнеш по другия тунел, 


отгърни на 125. 


185. 


Концентрираш силата си върху ключалката, но ти е трудно да си представиш 
вътрешния механизъм. 

Посочи едно число от Таблицата на случайните числа. Ако имаш Шесто 
чувство от дисциплините на Кай, добави две точки към посоченото число. 

Ако полученият сбор е от 0 до 4, отгърни на 22. 

Ако сборът е от 5 до 11, продължи на 326. 


186. 


Детето на мъртвия леден варварин ляга върху тялото на баща си и в очите му 
свети омраза. Другите разузнавачи на ледените варвари те заобикалят и ти 
трябва да действаш бързо, за да спасиш живота си. 

Решаваш да използваш детето като заложник, но то е като див звяр. Момчето 
хапе, драска и рита да се освободи от теб. 


Продължи на 320. 


187. 


Когато слагаш гривната на китката си, ужасна болка пронизва главата ти. 
Нападат те с мощна Мозъчна атака, която парализира волята ти. 

Ако имаш Мозъчен щит от дисциплините на Кай, прехвърли се незабавно на 
258. 

Ако нямаш това умение, отиваш на 93. 


188. 


На другия ден гъсти снежни облаци се спускат над ледения шелф край Люк, 
духва лек вятър. Когато се приближавате до ледника, ледената повърхнина става 
груба и начупена. Блокове от плътен лед стърчат навсякъде и създават големи 
препятствия. Принудени сте да слезете от шейните и да ги водите ръчно през 
баирчета и била в опитите си да намерите по-полегат склон на далечния ледник 
Виад. 

Изминали сте почти един километър, когато пред теб се появява голяма 
пукнатина. Тя е широка около метър, но се е проточила на повече от километър и 
половина в двете посоки. За личната ви безопасност се съгласявате да се 
стегнете с въже около кръста и да се завържете заедно. Ако някой падне в 
пукнатината, другите могат да го изтеглят. 

Минавате тази ледена пукнатина успешно, но се озовавате сред множество 
нови пукнатини. Слоеве от сняг скриват разположението им и трябва да ги 
откривате, като забивате оръжието си в снега. 

Изминавате около осемстотин метра и стигате до пукнатина с ширина около 
два метра и половина. Поглеждате надолу, но не виждате нищо в тъмната 
пропаст. Шейните са дълги три метра и могат да направят мост над пукнатината, 
но ако леденият край се счупи, можете да загубите веднага цялата екипировка. 

Ако искаш да разтоварите шейните й да ги използвате като мост, мини на 
232. 

Ако искаш да прескочите пукнатината с кучешкия впряг и после да 
издърпате шейните, попадаш на 346. 


189. 


Вървиш по коридора петнайсетина минути, докато стигаш до масивна каменна 
врата, висока шест метра. Щом слагаш ухо на топлата й повърхност, ти усещаш 
как трепти камъкът и чуваш ниски тътнещи шумове. Също като другата каменна 
врата на Икая, и тази има лост в близката стена. 

Ако искаш да дръпнеш лоста и да влезеш, мини на 292. 

Ако не ти се влиза, можеш да се върнеш при разклонението и да тръгнеш по 
източния проход, като минеш на 97. 


190. 


В последния момент оставяш момчето да избяга, грабваш камшика и пускаш 
кучетата с бясна бързина. От всички страни хвръкват рояци стрели, някои от които 
се забиват в рамката на празната шейна. Двама разузнавачи на ледените варвари 
започват преследване, но твоят кучешки впряг е много по-бърз и скоро се 
откъсваш напред. 

До вечерта стигаш до самия край на планината Виад. Тази голяма гранитна 
верига се издига право нагоре от снега и ледовете и за теб е непроходима 
бариера в такава безлунна нощ. Междувременно от запад се надига вятър и 
раздира нощта с воя си. Трябва да намериш подслон или ще загинеш в снежната 
виелица. 

Ако имаш Проследяване или Шесто чувство от дисциплините на Кай, мини 
на 348. 

Ако нямаш нито едно от тези умения, можеш да потърсиш подслон на 


север, като продължиш на 2/. 
Ако предпочиташ, можеш да тръгнеш на юг, като отгърнеш на 314. 


191. 


Преодолял шока и изтощението, ти най-после стигаш до прохода малко преди 
падането на нощта. В далечината виждаш малка пещера, разположена точно под 
замръзналия водопад. Вятърът става много по-силен и ти решаваш да се 
приютиш в пещерата за през нощта. Ала още щом влизаш, с изненада 
забелязваш лъч светлина, който идва от пукнатина в задната част на пещерата. 

Внимателно се приближаваш към странното сияние, ала не забелязваш 
покритата със сняг пукнатина и падаш в купища сняг и лед. 


Продължи на 40. 


192. 


Ако имаш Светещ кристал, продължи на 267. 
Ако нямаш Светещ кристал, отиваш на 44. 


193. 


Имаш рани и синини на двата крака, а носът ти кърви от удара със сталактита. 
Губиш 2 точки за ИЗДРЪЖЛИВОСТ, но може да се смяташ за голям късметлия: ти 
избегна падането в дълбока пукнатина, скрита в мрака. Запиши това в Дневника 
на приключението. 


Отгърни на 235. 


194. 


Твоето умение и търпение най-после са възнаградени. Слабо щракване 
показва, че ти успя. Когато отдръпваш острието, големият камък бавно се отваря 
и открива величествения Сребърен шлем. 

Ако искаш да спожиш този великолепен шлем, запиши това в Дневника на 
приключението и продължи на 308. 

Ако решиш да го оставиш в каменния сандък, можеш да продължиш пътя си 
към стълбите, като отгърнеш на 323. 


195. 


Когато прескачаш до съседната издатина, силен трус разтърсва леда и 
пукнатината внезапно се разширява. Плъзваш се и при политването ти в 
зейналата пропаст удряш главата си в издатината. Защитното въже, свързано с 
ремъка, се скъсва и ти падаш в мрака. 

Мини на 21. 


196. 


Битката е отчаяна, но в собственото си отчаяние ти намираш сили да оцелееш. 

Изпускаш всички оръжия, които носиш. Бомбардиран от лед и камъни, ти губиш 
2 точки за ИЗДРЪЖЛИВОСТ. Запиши това в Дневника на приключението, след 
което успяваш да тръгнеш към безопасно място през северната арка. Сега си 
невъоръжен, но за щастие - жив. 

Мини на 306. 


197. 


Виждаш друг проход, който Води на север от пещерите. 

Ако искаш да минеш тихо край спящото същество към тунела, отиди на 
125. 

Ако не искаш да рискуваш, можеш да се върнеш по пътя, по който току-що 
дойде, като продължиш на 235. 

Ако искаш да нападнеш спящото същество, можеш да го направиш, като 


отгърнеш на 109. 


198. 


Коридорът свършва пред голяма каменна врата. За разлика от другите, тази 
врата няма лост за отваряне, но ти забелязваш малка вдлъбнатина, изсечена в 
близката стена. Докато разглеждаш вдлъбнатината, чуваш виковете на тълпа 
мутирали ледени варвари, които идват по коридора към теб. Приготвяш се за 


битка, ала те са прекалено много. Макар да се биеш храбро, те най-после те 
побеждават и те съсичат. 
Твоят живот и твоето приключение свършват тук. 


199. 


След около километър леденият тунел стига до красива пещера. Каскада от 
снежна вода пада върху издатък от сребърен минерал, който разпръсква 
многобройни светещи отражения. 

Под водопада има малка пещера, която изчезва в сребърната скала. Друг 
изход от пещерата не се забелязва. 

Ако искаш да влезеш в малката пещера, мини на 82. 

Ако искаш да се върнеш през прохода и да тръгнеш по другия тунел, 


отгърни на 284. 


200. 


Призрачното чудовище с пипала излиза от рова и те напада. Трябва да се 
биеш с него до смърт. 


Акраа"Неонор: БОЙНИ УМЕНИЯ 22, ИЗДРЪЖЛИВОСТ 50. 


По време на битката хвърляш поглед към Вонотар, който с вдигнат черен 
жезъл гледа към Лой-Кимар. Той атакува стареца със своята психическа сила. Ако 
Лой-Кимар бъде убит, тайната на Гилдията ще умре е него. 

Ако победиш в битката за седем или по-малко кръга, мини на 272. 

Ако битката трае повече от седем кръга, попадаш на 324. 


201. 


Когато литваш над черната пукнатина, купата се пръсва и от тавана падат 
каменни парчета, но ти имаш късмет. Въжето издържа и ти стъпваш невредим на 
другата страна. С бързо движение на китката си връщаш въжето и тръгваш през 
прохода. 

Едва си изминал няколко крачки и вляво от теб се появява каменна арковидна 
врата, покрита със странни вдлъбнатини. Тези вдлъбнатини изобразяват стотици 
скелети, събрани около гладък каменен блок. Лостът в стената до каменната 
врата е вдигнат. 

Ако искаш да дръпнеш лоста и да отвориш вратата, отгърни на 110. 

Ако предпочиташ да продължиш пътя си през прохода, мини на 63. 


202. 


Внезапно калкотите спират да ръмжат. Те са подушили миризмата на 
Бакнарово масло, идваща от кожата ти. Само след секунди те се появяват и се 
насочват към теб. 

Ако искаш да останеш и да се биеш с тях, отгърни на 263. 

Ако искаш да се обърнеш и да побегнеш, мини на 277. 


203. 


В средата на вратата е изрязана малка шпионка. Поглеждаш предпазливо през 
нея и виждаш стареца в сини дрехи, когото забеляза през портала над килията. 

Ако искаш да отвориш вратата, дръпни лоста в стената и продължи на 56. 

Ако старецът не те интересува, продължи по коридора към разклонението, 
като минеш на 276. 


204. 


Бакнарите са свирепи и опасни същества. Те се боят само от едно нещо - 
огъня. Грабваш факлата от купищата екипировка, запалваш я и излизаш от 
палатката. 

През последните часове вятърът е станал много по-силен. Малки снежни 
вихрушки носят ситен сняг, който бие право в очите. Движеща се сянка отдясно 
издава бакнара, който тича към теб. Той се готви да скочи върху теб, ала щом 
вижда пламтящата факла, надава вик на ужас. Само след няколко секунди той 
изчезва в мрака. Бързата проверка на впряга показва, че всички кучета са здрави, 
макар и малко възбудени. За да си сигурен, че бакнарът няма да ви нападне 
отново, вземате решение да дежурите, готови за борба с факли и оръжие. 

Мини на 134. 


205. 


През нощта се развихря снежна буря и затрупва вашето убежище с три метра 
сняг. Студът вкочанява ръцете и краката ти и бавно изсмуква силите от тялото ти. 
Потъваш в сън, от който никога няма да се събудиш, защото се задушаваш под 
снеговете на Калте. 

Твоята мисия и твоят живот свършват тук. 


206. 


Стиснал екипировката си и със затаен дъх, ти се опитваш да стъпиш по най- 
бързия начин на прашния под. За нещастие при падането изкълчваш глезена си и 
не можеш да сподавиш болезнения вик. Губиш 1 точка за ИЗДРЪЖЛИВОСТ. 
После, за твой ужас, виждаш един леден варварин, седнал на десетина метра от 
теб. Главата му бавно се обръща към теб. Със светкавичен поглед надясно 
откриваш на пет-шест крачки от теб друг коридор, който води на север. 

Ако имаш Маскировка от дисциплините на Кай, мини на 74. 

Ако нямаш това умение, опитай се да избягаш по северния коридор и се 
моли леденият варварин да не те е забелязал. Отгърни на 183. 

Ако предпочиташ да нападнеш ледения варварин и да му затвориш устата, 
преди да е вдигнал тревога, отгърни на 161. 


207. 


Мрачният силует на отвратителното чудовище се насочва към теб по тунела. 
Той е заслепен от ярост и жадува за кръв. Веднага разбираш, че ако отскочиш 
встрани, когато звярът излезе от тунела, той ще мине край теб и ще скочи право 
върху тънкия лед на езерото. 

Ако искаш да отскочиш встрани, когато калкотът излезе от тунела, 
продължи на 80. 

Ако предпочиташ да останеш и да се биеш, щом звярът се появи, мини на 
253. 


208. 


Леденият варварин вижда приближаването ти и изтегля костния си меч. Той се 
придвижва до средата на долното стъпало, за да попречи да изтичаш покрай него. 


Леден варварин: БОЙНИ УМЕНИЯ 17, ИЗДРЪЖЛИВОСТ 30. 


Ако спечелиш битката за не повече от четири кръга, отгърни на 4. 
Ако победиш за повече от четири кръга, мини на 81. 


209. 


Притискаш се до замръзналата скала цяла нощ. Леденият вятър те брули, 
трепериш от студ и се бориш с всички сили да не заспиш. Губиш 2 точки за 
ИЗДРЪЖЛИВОСТ. Ала Бакнаровото масло те предпазва от загуба на цялата ти 
телесна топлина и спасява живота ти в тази отчаяна ситуация. 

Попадаш на 155. 


210. 


Назъбеният Костен меч е поставен до ледения варварин. Можеш да вземеш 
това оръжие, ако искаш. Претърсваш тялото му и откриваш Златна гривна на 
лявата му китка. 

Ако имаш Шесто чувство от дисциплините на Кай, мини на 316. 

Ако искаш да вземеш Златната гривна, отиваш на 236. Сложи я на китката 
си и отбележи това в Дневника на приключението в раздел „Особени 
предмети”. 

Ако не искаш да вземеш Гривната, тръгни бързо към следващото 
разклонение, като отгърнеш на 215. 


211. 


Вихрушката разкъсва дрехите ти и те обсипва с град от ледени и скални 
парчета. Стискаш зъби и се опитваш да вървиш, ала студът изсмуква силите ти и 
трябва да се катериш с нокти по стената, за да не те засмуче фучащият вихър. 

Посочи едно число от Таблицата на случайните числа. Ако в момента 
твоите точки за ИЗДРЪЖЛИВОСТ са по-малко от 10, извади 3 от посоченото 
число. 

Ако полученият резултат е от -3 до 3, мини на 95. 

Ако резултатът е от 4 до 9, продължи на 196. 


212. 


Когато се връщаш в палатката, Дайс приготвя вкусна Храна, която засища 
апетита и повдига духа ти. Изминали сте много път и въпреки материалните 
трудности, усещаш в себе си вяра и желание да продължите. 

Айриън изважда спалните чували от шейната и всички се приготвяте за здрав 
нощен сън. Единствената част, която сваляш, са обувките ти. Няколкото дни, 
които прекара в тази отчаяна земя, те научиха как да оцеляваш. Когато събуваш 
обувките си, ти ги оставяш до краката си, защото при тези температури меките ти 
обувки могат да замръзнат като камък и ще бъде цяло мъчение да ги обуеш на 
другата сутрин. Обувките се отвързват с голи ръце и ти трябва да спираш и да 
пъхаш ръце в твоите ръкавици, за да избегнеш измръзването. Свит с тракащи 
зъби в кожите, ти заспиваш дълбок сън под воя на вятъра. 

Мини на 238. 


213. 


Насочваш Сомерсверд към кристалната пръчка на Вонотар. Кълбо мъгла 
веднага се надига от моста и се разбива в златния меч. Чуваш как Вонотар те 
проклина, силата на Сомерсверд те спаси от разрушителната магия. 


Продължи на 252. 


214. 


За беда калкотът те е надушил и се хвърля към твоето скривалище. Огромната 
му лапа замахва към теб и разкъсва ръкава на куртката ти. Губиш 2 точки за 
ИЗДРЪЖЛИВОСТ. Разбираш, че можеш да избягаш от този звяр само като минеш 
по езерото. 

Ако искаш да побегнеш от калкота, мини на 322. 

Ако решиш да се биеш, продължи на 123. 


215. 


Завиваш зад ъгъла и въздъхваш с облекчение - зад теб всичко е спокойно. Ала 
сега усещаш, че бученето, което откри преди това, в този коридор е по-силно. 
Няколко крачки по- нататък отляво къс проход води до затворена каменна врата. 

Ако искаш да разгледаш вратата, отгърни на 13. 

Ако предпочиташ да продължиш по коридора на север, мини на 254. 


216. 


Изминали сте около един километър, когато първият разузнавач на ледените 
варвари се появява на ски от север. Отначало са само двама страшни воина, но 
скоро към тях се присъединяват още трима. Те са едри, силни и облечени с кожи. 
Някои от тях носят костни брони. Въпреки големия си ръст, те се плъзгат по снега 
с котешка пъргавина и скорост. Всеки от тях има привързан на гърба си по един 
прът, на който се развява малко знаме. 

Една стрела с костен връх просвирва край коляното ти и се забива в шейната. 
Леден варварин се спуска със ски вдясно от теб. Той вече е на десетина метра от 
теб, виждаш добре полегатите му очи и изпъкналите скули. Веднага разбираш, че 
това, което си взел погрешно за кожи, е всъщност дете на ледените варвари. 
Всеки разузнавач на ледените варвари носи на гърба си раница, в която има 
малко дете. Тези деца са въоръжени с малки костни лъкове и те пускат постоянен 
град от стрели, докато техните бащи се приближават все по-близо. 

Внезапно Айриън пада със стрела, забита в гърба му. Дайс се втурва на 
помощ, но пада, преди да направи десетина крачки, Фенор е улучен. Една стрела 
пронизва гърлото му. Той смело се бори, преди да падне в снега. Оставаш сам. 


Всеки разузнавач на ледените Варвари носи раница, 
В Която седи дете, бъоръЖжено с Коспен лък 


Леден варварин минава отляво със ските си , после завива и застава с лице 
към теб. Той има в ръката си копие, насочено към гърдите ти. 

Ако искаш да се биеш с разузнавача на ледените варвари, отгърни на 158. 

Ако направиш опит да избягаш, продължи на 149. 


217. 


Изведнъж монолитът избухва, като разпръсва стотици остри като бръснач 
парчета, свистящи във въздуха. Пронизан от каменен шрапнел, ти си отхвърлен 
към отсрещната стена от мощната взривна вълна. Губиш 10 точки за 
ИЗДРЪЖЛИВОСТ. 

Ако си още жив, мини на 154. 


218. 


Всеки разузнавач на ледените варвари носи раница, в която седи дете, 
въоръжено е костен лък 

В костната кутия има прекрасен Диамант. Многобройните му фасети светят и 
искрят дори в мъжделивата светлина на ледената зала. В Сомерлунд скъпоценен 
камък с такива размери и качество струва хиляди крони. Ако искаш да вземеш 
Диаманта, пусни го в джоба си и отбележи това в Дневника на приключението 
като „Особен предмет”. 

Сега можеш да проучиш крепостта, като отгърнеш на 52. 


219. 


Усещаш, че ниският тътнещ звук, който отеква в тази част на Икая, е по-силен 
в западния коридор. В тона му има нещо неестествено, което те тревожи. 
Решаваш да избегнеш западния коридор и да тръгнеш на изток. 

Мини на 349. 


220. 


На другия ден е кучешки студ. По целия път с шейната към басейна Хрод духа 
силен западен вятър. Снегът те заслепява, устните ти се напукват и кървят, но 
към обед стигаш края на басейна. Шейната на Айриън и Дайс стига първа до 
ледената стена и те енергично ви подканят напред. 

Неочаквано между двете шейни се появява огромна пукнатина, която се 
разширява с ужасен грохот. Изправяш се срещу огромна тъмна пропаст. Дърпаш 
трескаво поводите, но е много късно да предотвратиш падането на кучешкия 
впряг в бездната. Шейната ти спира на края на пукнатината, а кучетата от впряга 
ритат безпомощно, увиснали на поводите долу, в пропастта. С риск на живота си 
поглеждаш в бездната. Виждаш, че първите две кучета са скъсали поводите и са 


паднали от петдесет метра височина на издатината под тях. Едно от тях е мъртво, 
другото е доста пострадало и скимти до неподвижното тяло на своя другар. 
Внезапно нещо разтърсва издатината и те изпълва със страх. 

Ако искаш заедно с Фенор да изпълзиш към края на шейната, отгърни на 
146. 

Ако решиш да скочиш от шейната направо на пропукания лед, продължи на 
29. 


221. 


Коридорът, в който се намираш сега, е много по-топъл от ледената пещера. За 
първи път от много дни можеш да свалиш качулката на твоето наметало и да 
махнеш ръкавиците си без риск от измръзване. 

Каменният проход слиза до площадка, от която друг проход тръгва на изток. 
Купите Мларе висят от арковидните тавани на равно разстояние една от друга и 
тяхната неестествена светлина озарява изсечените стени. 

С приближаването си до площадката забелязваш арка, водеща към малка 
стая. Пред очите ти се разкрива странна гледка. В стаята са разхвърляни 
разкъсани кожи, парчета от глинени съдове и останки от стотици години. На 
стената до арката стърчи голям лост. 

Ако искаш да влезеш в стаята и да разгледаш нейното съдържание, 
отгърни на 38. Ако решиш да дръпнеш лоста, отиваш на 163. Ако предпочиташ 
да изследваш прохода в източна посока, попадаш на 237. 


222. 


С помощта на твоето умение от Кай ти се сливаш със сянката, която хвърля 
колоната. Ледените варвари минават на една педя от теб, без да те открият. 
Когато се уверяваш, че те вече са отминали, излизаш от сянката и продължаваш 
по коридора. 

Мини на 330. 


223. 


В шейната има полезна екипировка. Можеш да вземеш всеки от описаните 
предмети и да ги сложиш в Раницата си, но не забравяй, че твоята Раница събира 
най-много осем неща. Тук има: Храна за 1 до 5 пъти Хранене (всяко Хранене се 
брои за един предмет), Палатка (брои се за 3 предмета), Кожен спален чувал 
(брои се за два предмета), Дълго въже (брои се за два предмета). Дайс 
доброволно се съгласява да се върне на „Кардонал” с кучешкия впряг и шейната, 
а останалите продължавате към Икая - ледената крепост. 


Икая е издълбана в басейна Хрод преди много векове от раса отдавна 
изчезнали същества. Минали са хиляди години, преди ледените варвари да се 
преселят тук от неизследваната Празнота и да превземат Икая за себе си. 
Вождовете им, наречени от самите тях „Брумалмарк”, винаги са управлявали 
Калте от сигурната защита на тази крепост. 

Изминавате около осем километра, когато Айриън посочва на запад. 

- Там... ето там... Сигурен съм, че видях нещо. 

Спираш и напрягаш зрението си в желанието да видиш нещо необикновено в 
монотонния леден и снежен пейзаж. 

- „Погледни нататък! - провиква се Фенор, като сочи едно било на около 
километър от вас. Двама облечени с кожи воини стоят на върха на голям леден 
блок. Те гледат към вас. 

- Ледените варвари - прошепва Айриън и гласът му трепери от страх. - Ако 
ни нападнат по пътя към Икая, ние сме мъртви. 

Вие сте на шестнайсет километра от ледената крепост, а до падането на 
нощта остават два часа. 

Ако не обърнеш внимание на Ледените варвари и продължиш към Икая, мини 
на 327. 

Ако искаш да ги нападнеш, за да не предупредят останалите, попадаш на 
307. 


224. 


Шест метра точно под портала забелязваш човек с тъмно наметало. Той е 
коленичил в средата на голям петоъгълник, нарисуван с тебешир на пода на 
мръсната килия. 

Ако искаш да се обадиш на човека, продължи на 67. 

Ако решиш да запазиш мълчание, напусни портала и продължи пътя си през 
прохода към стълбите, като минеш на 166. 


225. 


Запушалката е запечатана с восък. Ако искаш да счупиш восъка, рискуваш да 
счупищ тънкото стъкло на Мускала. 

Ако рискуваш да счупиш восъка, мини на 54. 

Ако се отнасяш с недоверие към съдържанието и не искаш да рискуваш да 
счупиш Мускала, остави го и се върни на 10, за да избереш следващия си ход. 


226. 


Дръпваш трескаво омотания си крак и го освобождаваш точно когато шейната 
се преобръща в пукнатината, Фенор изтичва до теб и те издърпва от 
разтърсващия се край на тази пропаст. Двамата благополучно прескачате 
разширяващата се пукнатина и се присъединявате към останалите. 

Загуби кучетата, шейната и по-голямата част от храната, но поне остана жив. 
Въпреки загубата и допълнителните трудности от нея, твоите водачи се 
съгласяват да продължат пътуването. 

В далечината забелязваш тесен проход в края на ледения шелф, където той 
стига до басейна Хрод. До вечерта стигате до убежището в този тесен проход и 
решавате да направите лагер. Една бърза проверка на останалата храна скоро 
показва, че трябва да намалите двойно дажбите, за да стигнете до Икая. Губиш 1 
точка за ИЗДРЪЖЛИВОСТ поради оскъдната вечеря. 

Мини на 325. 


227. 


Каменните бутони се издават на около два сантиметра над гладката 
повърхност на олтара. Всеки от тях е заобиколен от странни, едва забележими 
йероглифи, разядени от времето. Сега трябва да решиш в „каква 
последователност ще натискаш бутоните. Ако имаш Власт над предметите от 
дисциплините на Кай, можеш да натискаш бутоните, без да ги докосваш. 

Ако решиш да натиснеш първо левия, после десния бутон, мини на 102. 

Ако искаш да натиснеш първо десния, после Левия бутон, продължи на 334. 

Ако предпочиташ да ги натиснеш едновременно, попадаш на 299. 


228. 


Напрягаш цялата сила за концентриране да повдигнеш купата с димящи треви 
и да я изпратиш, понесена във въздуха, по коридора. Спираш я в сянката на 
колоната и наблюдаваш действието и с голямо любопитство. За по-малко от 
минута пазачите на ледените варвари падат на пода. 

- Сега е нашият шанс - прошепва Лой-Кимар и те повежда вън от кухнята. 

Приближаваш се незабелязано до залата на Брумалмарк и забелязваш, че 
една от величествените ювелирни врати не е заключена. Изтегляш оръжието си, 
лекичко бутваш дръжката на вратата и влизаш в стаята на Вонотар. 


Продължи на 173. 


229. 


Тази змия е Джавек - двуглавата ледена змия със смъртоносна отрова. Когато 
тя пропълзява по-наблизо, виждаш ясно отворената челюст на втората глава и 
жълтите криви зъби, пълни с отрова. Тя се движи много бързо и веднага 
разбираш, че не можеш да избягаш от нея по тясната издатина. 

Ако имаш Огнено кълбо, продължи на 46. 

Ако нямаш Огнено кълбо, приготви се за бой. Попадаш на 88. 


230. 


Хелгхастът дими и се разпада в краката ти, а от дрехите му се разнася гаден 
зелен газ. Вглеждаш се в останките му и разбираш, че това чудовище е било 
изпратено от Мрачните властелини да убие Вонотар за неговия провал в битката 
при залива Холм. Злият магьосник сигурно е открил хелгхаста и го е затворил в 
петоъгълника, докато открие някакъв начин да го убие завинаги. 

Докосваш внимателно раненото си гърло и благодариш на боговете, че 
владееш Сомерсверд - неговата сила още веднъж спаси живота ти. Обръщаш се 
и бързо слизаш по стълбите, като оставяш останките на хелгхаста зад гърба си. 

Мини на 166. 


231. 


Усещаш, че тук има нещо нередно. В Калте няма мини и не само златото, но 
всички метали се смятат за редки и скъпоценни. Единственият начин ледените 
варвари да се сдобият с метал е, като търгуват всяко лято с кожи в Люк, освен 
това само стоманата ги интересува. Предполагаш, че тези гривни се носят по 
принуда, а не по избор. Ако искаш да сложиш една от Златните гривни, запиши 
това в Дневника на приключението като „Особен предмет”. 

Ако вземеш Гривната, продължи на 187. 

Ако пренебрегнеш Гривните и продължиш разглеждането на Икая, попадаш 
на 63. 


232. 


Преминаването ти отнема около час, но най-после ти си на сигурно място. 
Изкачването на ледника е опасна работа. Ледената стена е гладка и много 
стръмна и се издига на около двеста и петдесет метра. Цялата екипировка трябва 
да се разтовари от шейните и да се изнесе до върха на ледника, където тя отново 
се товари парче по парче. Кучетата от впряга само се бият помежду си. Храната 
ви така се е смесила, че за вечерята имате един безвкусен буламач. 

На върха на ледената стена разпъвате палатка в завета на естествена ледена 
котловина и си лягате за така желаната почивка. 


Посочи едно число от Таблицата на случайните числа. 
Ако посоченото число е от 0 до 6, продължи на 85. 
Ако числото е от 7 до 9, попадаш на 300. 


233. 


Течността е дестилиран Лаумспур - трева със силно лековити свойства. Тази 
концентрирана Течност стига за 5 точки за ИЗДРЪЖЛИВОСТ. Ако искаш да 
запазиш този Мускал, запиши това в Дневника на приключението като Предмет от 
раницата. 

А сега се върни на 10 и избери следващия си ход. 


234. 


Човекът отначало се колебае, после отговаря: 

- Странноприемницата „Ръждясалата котва”, разбира се. 

Ако искаш да изтриеш външната страна на петоъгълника и да го 
освободиш, мини на 170. 

Ако не искаш да го освободиш, затвори вратата на килията и се върни към 
главния коридор, като минеш на 254. 


235. 


Скоро стигаш 8 просторна ледена зала, изпълнена с кристални сталактити и 
сталагмити. Подът е покрит с животински следи и кости и въпреки това огромната 
зала изглежда празна и мъртва. Северната стена има съвсем равна повърхност 
от гранитни блокове, които се издигат до ледения таван, висок около трийсет 
метра. Веднага разбираш, че това са основните камъни на Икая. Вече си стигнал 
до ледената крепост. 

Между купища кристали, изпречени пред погледа ти, забелязваш само една 
рампа, водеща до масивна каменна врата в стената на крепостта. Това ти дава 
нова надежда. Ако минеш входа в Икая и хванеш набързо Вонотар, има още 
време да стигнеш до кораба „Кардонал”, преди ледът да го е сковал на мястото 
му. 

Ако искаш да пресечеш ледената зала и да огледаш каменната врата, 


продължи на 52. 
Ако решиш да спреш и да огледаш покрития с кости под, отиваш на 115. 


УИ 


Стигаш до голяма зала, пълна с Кристални спалагмити 
и сталактити 


236. 


Когато слагаш Златната гривна на ръката си, ужасна болка пронизва главата 
ти. Някой те напада с мощна Мозъчна атака, която се опитва да парализира 
волята ти. 

Ако имаш Мозъчен щит от дисциплините на Кай, продължи незабавно на 
345. 

Ако нямаш Мозъчен щит, отгърни на 9. 


237. 


Скоро стигаш до подножието на широка раменна стълба, която се издига на 
десет метра на север до една площадка. Средата на всяко стъпало е изтрита от 
стъпките на безброй същества, които някога са населявали ниските етажи на 
студената Икая. Изкачваш се и се чудиш колко време ще останеш незабелязан. 
Досега нито си чул, нито си видял живо същество в тези пустинни проходи. 

Изненадата е на твоя страна и затова разчиташ Вонотар да е неподготвен за 
неканения гост от дълбочината на собствената си крепост. Стигаш до 
площадката, минаваш през празната зала към затъмнената арка. Тук проходът се 

Стигаш до голяма зала, пълна с кристални сталагмити и сталактити разделя и 
тръгва на изток и на запад. Гладен си и трябва да ядеш Храна, иначе ще загубиш 
3 точки за ИЗДРЪЖЛИВОСТ. 

Ако искаш да тръгнеш на изток, продължи на 92. 

Ако решиш да тръгнеш на запад, мини на 297. 


238. 


Двата следващи дни са истински ад. Хълмове, изваяни от дълбоко пропукани 
ледени купища, постоянно препречват пътя ви. Принудени сте да разтоварвате 
шейните и да ги пренасяте на ръце през височините. Напредвате бавно. Кучетата 
от впряга са-неспокойни и се страхуват и при най- дребния случай, а шейните 
често се преобръщат и разпиляват товара си. Ситен сняг замъглява погледа ти. 
На два пъти Фенор и Айриън паднаха в пукнатини и трябваше да ги изваждат с 
осигурителните им въжета. После и твоята шейна попада в подобно нещастие. 
Дайс доброволно се спуска в пукнатината на края на въжето и разтоварва 
шейната, за да олекне и да я изтеглите. След два часа върховни усилия 
изваждате шейната от пукнатината, ала тя е толкова повредена, че не може да се 
поправи и трябва да я изоставите. 

От запад се надига буря, вятърът духа толкова силно, че много трудно можете 
да останете прави. След няколко минути условията стават толкова лоши, че сте 
принудени да опънете палатката и да изчакате бурята да мине. Час след час 
вятърът връхлита неуморно върху палатката. Заспиваш бавно, мислиш само 


какво ще ви донесе утрото; изобщо не можеш да си представиш очарователната 
картина, която те очаква. 
Мини на 117. 


239. 


Бързо губиш съзнание. Попаднал си на злата власт на Обречения камък - 
смъртоносна сила за всяко живо създание. Смъртта е неизбежна и идва бързо. 

Може би за теб ще бъде утеха да научиш, че тялото ти веднага е открито от 
пазач на ледените варвари, който го представя заедно с Обречения камък на 
Вонотар. Предателят е толкова въодушевен от твоята смърт, че заповядва да 
поставят тялото ти в лед и да го изложат като трофей в неговата зала. Обаче 
излъчването на Обречения камък ще причини на злия магьосник месеци 
страдания и накрая ще доведе до неговата смърт. 

Твоят живот и твоята мисия свършват тук. 


240. 


Падаш от десетина метра на гърба си в пълната със сняг пукнатина. 
Заобиколен си от остри сталагмити и нащърбен лед, но като по чудо си избегнал 
смъртта и нараняването. Потресен, но за щастие жив и здрав, ти ставаш на крака 
и стискаш кристалния сталагмит за опора. Убеждаваш се, че виждаш ясно ръцете 
си. През една пукнатина отляво се процежда слаба светлина. Предпазливо 
пресичаш с омекнали крака пода на пукнатината и разглеждаш тайнствената 
пещера. 

Мини на 284. 


241. 


Леденият варварин е на колене в началото на битката и не може да отвърне на 
нападението ти през първите два кръга. Можеш да не броиш точките за 
ИЗДРЪЖЛИВОСТ, които си загубил през първите два кръга на битката. 


Леден варварин: БОЙНИ УМЕНИЯ 18, ИЗДРЪЖЛИВОСТ 28. 


Ако спечелиш битката, мини на 186. 


242. 


Каменната брата е съвсем гладка. Никакви резета, ключалки или лостове не се 
виждат извън стаята. 
Ако имаш Сомерсверд, мини на 42. 


Ако нямаш този меч, можеш само да излезеш от тази стая през прохода в 
северната стена. Продължи на 145. 


243. 


Голям късметлия си. В мрака се е скрила дълбока пукнатина, в която едва не 
си стъпил. С няколко рани на коленете и пищялите, продължаваш напред към 
далечната светлина. 


Отгърни на 235. 


244. 


Пресичаш внимателно пода на храма, докато стигаш до олтара. Статуята 
изглежда студена и безжизнена, ала усещаш, че някой или нещо е скрито в нея. 
Чуваш само отчаяни викове за помощ. 

Ако искаш да удариш статуята с оръжието си, продължи на 150. 

Ако нямаш оръжие или ако искаш да напуснеш храма, тръгни към северната 
арка, като минеш на 306. 


245. 


Когато звярът надава ужасен предсмъртен вик, отвратителната миризма на 
тялото му те удря в носа. Даже кучетата от впряга мръщят муцуните си и се 
разбягват от гадната воня. Когато Айриън се изправя до теб с нож в ръка, ти 
трепваш от мисълта да одереш ужасния звяр. Гледаш с погнуса как Айриън 
разпаря животното от гърлото до корема и сваля дебелата бяла кожа. Не можеш 
да повярваш на очите си, когато той взема шепа гъсто масло от животното и го 
втрива в лицето и тялото си. 

- Бакнарово масло! - провиква се той възторжено. - Запазва те сух и топъл. 
Предпазва от студа на Калте по-добре от кожите. 

Той ти предлага шепа от гадното масло. 

Ако приемеш предложението му, мини на 91. 

Ако мисълта да смърдиш като каца вмирисано сирене не те привлича, 


продължи на 172. 


246. 


Натискаш лоста и каменната врата се плъзва встрани, като открива голяма 
зала. Тя е студена, задушна и празна, с изключение на един гранитен сандък, 
поставен до източната стена. 

Ако искаш да разгледаш по-отблизо сандъка, мини на 45. 

Ако сандъкът не те интересува, продължи пътя си нагоре по стълбите, 


като отгърнеш на 323. 


247. 


Старецът бавно вдига глава. Очите му са уморени и целите в синини. На 
сивата му брада има засъхнали петна кръв от многобройните рани. Той с мъка се 
изправя на крака и се взира в мрака над него. 

- Кой влиза тук? Да не си ти, Вонотар? Покажи се, жалък червей, или си върви. 
Не се страхувам от теб, нито ще крия омразата си към теб. Ти никога няма да ме 
победиш, предателю! - провиква се той, предизвикателно размахал свития си 
юмрук във въздуха. 

Не можеш да сбъркаш акцента му, защото той е същият като твоя. Старецът е 
един от сънародниците ти - сомерлундец от северното пристанище Торан. 

Ако имаш въже, можеш да го спуснеш до пода и да измъкнеш стареца от 
килията, като отгърнеш на 118. 

Ако нямаш въже или не искаш да го спасиш, можеш да продължиш през 
прохода, като отгърнеш на 30. 


248. 


На стотина метра от основата на ледената стълба ставаш замаян и се 
подхлъзваш. Опитваш се отчаяно да се хванеш за скалата, но пръстите ти са 
премръзнали и падаш съдбоносно в долината под теб. Идеално запазените 
останки от твоето тяло ще бъдат намерени от изследователи след две хиляди 
години. 

Твоят живот и твоята мисия свършват тук. 


249. 


Усещаш, че отряд войници се приближава от юг. 
Тръгни по северния коридор, като отгърнеш на 104. 


250. 


Стъклото се счупва в ръката ти и черната течност се разлива на каменната 
маса. Проклинаш късмета си и предпазливо помирисваш няколкото капки, 
останали в нащърбеното дъно. 

Ако някога си посещавал Гробището на древните, мини на 77. 

Ако не си бил там, ти се отнасяш с подозрение към миризливата течност и 
бързо изхвърляш счупената стъкленица. 

Върни се на 10 и избери новия си ход. 


251. 


Следобед вашето пътуване към ледника постепенно става все по-трудно. 
Кръвоносните съдове в двете ти очи се подуват и ти имаш чувството, че очните ти 
ябълки са татуирани с нагорещени до червено игли или че очните ти кухини са 
пълни с пясък и сняг. 

Фенор пръв забелязва твоето състояние и спира шейната. 

- Снежна слепота - казва той, докато разкъсва един парцал на ивици. - Ако 
продължиш така, до довечера ще полудееш от болка. 

Губиш 2 точки за ИЗДРЪЖЛИВОСТ. 

С превързани и бинтовани очи сядаш в задната част на шейната сред 
екипировката. След това пътуването продължава. До вечерта стигате края на 
ледника Виад. 

Мини на 62. 


252. 


- Времето ти дойде! - извиква някакъв глас, но сега говори Лой-Кимар, а не 
Вонотар. Една топка трева прелита във въздуха и удря Вонотар право в гърдите. 
Веднага гъста плетеница от лози обвива от главата до петите гърбавия 
магьосник. Лой-Кимар прекарва мост от пълзящи растения над рова и идва при 
теб на платформата. 

- Трябва да махнеш тези пръстени и амулети - казва той, докато 
съсредоточено търси жезъла си. - Той е майстор на номерата. Не искаме 
Предателя да пропусне специалното посрещане, което го очаква в Сомерлунд. 

Възхищаваш се от самообладанието на стареца. След толкова отчаяна борба 
той изглежда съвсем невъзмутим. 

- А, ето го! - обявява той триумфално, когато изважда жезъла на гилдията 
изпод трона на Брумалмарк. 

Подаваш му картата на Калте и показваш положението на „Кардонал”. 

- Не ми трябва това нещо - казва той малко презрително. - Картите винаги 
грешат. 

Старият магьосник вдига своя жезъл и от върха му излиза ярък сноп светлина. 
Размахва го три пъти във въздуха и залата на Брумалмарк се превръща в цветно 
петно. 

Мини на 350. 


КА АХА 
ЕВККА лака 


Внезапно гърбавият магьосниК се оказва Ввпримчен оп 


заплетено Кълбо оп лози 


253. 


Калкотът те блъсва с такава сила, че отстъпваш назад върху тънкия лед на 
езерото. Потресен, ти изпадаш в безсъзнание и затова не усещаш острите зъби, 
които се впиват в потъващото ти тяло. 

Твоят живот и твоето приключение свършват тук. 


254. 


На западната стена на коридора забелязваш друга каменна врата с малка 
шпионка в средата, през която се вижда килията от другата страна. Един старец 
се е свил в далечния ъгъл на килията. Лицето и косата му са немити и 
окървавени. Сините му дрехи са толкова мръсни, че полумесецът и звездите, 
бродирани върху тях, почти не се виждат. 

Ако искаш да отвориш вратата на килията, мини на 56. 

Ако старецът не те интересува, продължи по коридора, като отгърнеш на 
276. 


255. 


Твоето чувство от Кай ти подсказва, че левият тунел води на север, а десният - 
на изток. Икая е на осемдесет километра на север. 

Ако искаш да тръгнеш по левия тунел, мини на 125. 

Ако избереш пътя по десния тунел, продължи на 184. 


256. 


Вратата се затваря и прикрива входа към прохода. Постепенно долавяш 
трептения в пода, но това трае само няколко секунди, след което се чува тъпо 
щракване. Погледът ти отново е привлечен от черния монолит. На повърхността 
му се появява пукнатина, която се разпространява концентрично и става все по- 
широка. 

Ако искаш да се приготвиш за бой, мини на 217. 

Ако решиш да се оттеглиш в ъгъла на стаята и да се скриеш под 
наметалото си, попадаш на 7. 


257. 


По гърба ти пробягват тръпки, когато виковете на Дайс заглъхват в тъмната 
пропаст. Докато се вглеждаш в мастиления мрак, Айриън казва: 

- Там... ето там. Сигурен съм, че виждам нещо. 

Обръщаш се и виждаш, че той не показва към пропастта, а на запад. 

- Погледни нататък - казва Фенор, който сочи към ледения хълм на средно 
разстояние. Двама облечени в кожи воини стоят на върха на голяма ледена 
плоча. Те гледат към вас, разтревожени от виковете на Дайс. 

- Ледените варвари - прошепва Айриън и гласът му трепери. - Ако стигнат 
Икая преди нас, мъртви сме. 

Вие сте още на двайсет и пет километра от ледената крепост и до края на деня 
остават по-малко от три часа. 

Ако искаш да изпревариш ледените варвари и да побързаш към Икая, 


отгърни на 327. 
Ако решиш да ги нападнете, за да не вдигнат тревога, попадаш на 307. 


258. 


Пот избива по челото ти, докато се опитваш да се защитиш срещу Мозъчната 
атака. Твоят нападател, който и да е той, е много силен противник. Знаеш, че ако 
искаш да оцелееш в тази битка, трябва да се освободиш от Гривната. За да 
хвърлиш Златната гривна, трябва да прекратиш действието на Мозъчния си щит. 

Посочи едно число от Таблицата на случайните числа (0 - 10). Ако имаш Лов 
или Шесто чувство от дисциплините на Кай, можеш да извадиш 2 от посоченото 
число. Крайният резултат е броят на точките за ИЗДРЪЖЛИВОСТ, които губиш, 
преди да хвърлиш прокълнатата Гривна. 

Ако си още жив, направи необходимите записки в Дневника на 
приключението. Продължи на 63. 


259. 


Фенор веднага скача на крака и грабва меча си. 

- Това е калкот. Бързо, въоръжи се - или сме загубени. 

Останалите търсят оръжието си, докато Фенор изчезва в снега. Почти веднага 
се чува пронизителен вик на страдание, после нещо пада върху палатката. 
Палатката рухва и ти оставаш с осакатеното тяло на Фенор. 

Обхванат от внезапен страх и тревога, ти изпълзяваш от създадения хаос и 
изтегляш меча си. Ужасява те видът на огромно четирикрако чудовище, което 
скача върху теб. Неговите червени очи блясват като разпалени въглени и 
озъбената му уста се отваря, като открива дълъг език със смукалца. Звярът скача 
върху теб и ти трябва да се биеш с него до смърт. 


Калкот: БОЙНИ УМЕНИЯ 11, ИЗДРЪЖЛИВОСТ 35. 


Ако загубиш поне една точка за ИЗДРЪЖЛИВОСТ по време на битката, 
продължи веднага на 129. 

Ако убиеш > чудовището, без да загубиш нито една точка за 
ИЗДРЪЖЛИВОСТ, мини на 151. 


260. 


Благодарение на изненадващата си атака ти нанасяш два удара, преди 
леденият варварин да успее да реагира. Не губиш нито една точка за 
ИЗДРЪЖЛИВОСТ в първите два кръга от битката. Ако леденият варварин е още 
жив за третия кръг на битката, той изважда костен ятаган и те напада. Той е 
защитен срещу Мозъчна атака. 


Леден варварин: БОЙНИ УМЕНИЯ 17, ИЗДРЪЖЛИВОСТ 29. 


Ако спечелиш битката, продължи на 210. 


261. 


Когато стигаш долната площадка, ти се олюляваш и ожулваш крака си. 
Проснат на стълбата, ти забелязваш пролука в лявата стена. Вратата е умело 
покрита с интересни вдлъбнатини. Като се вглеждаш по-внимателно, забелязваш 
малък лост, който дръпваш веднага. 

Мини на 290. 


262. 


Детето рита и хапе ръката ти като диво зверче. Посочи едно число в 
Таблицата на случайните числа да видиш дали ще се справиш с него. 

Ако посоченото число е от 0 до 6, продължи на 320. 

Ако числото е от 7 до 9, отгърни на 140. 

Ако имаш Шесто чувство от дисциплините на Кай, отиваш на 71. 


263. 


Тъй като проходът е тесен, трябва да се биеш с всеки един от калкотите 
поотделно. Техните дълги отровни езици се стрелват, готови да те ужилят. 


Калкот 1: БОЙНИ УМЕНИЯ 11, ИЗДРЪЖЛИВОСТ 35 
Калкот 2: БОЙНИ УМЕНИЯ 10, ИЗДРЪЖЛИВОСТ 32 


Калкот 3: БОЙНИ УМЕНИЯ 8, ИЗДРЪЖЛИВОСТ 30. 


Можеш да избегнеш битката по всяко време, като продължиш на 277. 

Ако изгубиш поне една точка за ИЗДРЪЖЛИВОСТ по време на битката, 
мини веднага на 66. 

Ако спечелиш битката, без да загубиш нито една точка за 
ИЗДРЪЖЛИВОСТ, отгърни на 25. 


264. 


Влизаш в голяма, зле осветена и леденостудена зала - тайния храм на 
древните. Подът е покрит с кварцови и гранитни плочи и е обсипан с камъни и 
лед. Очите ти се плъзват по реда от високи колони и стигат до свещения олтар, 
поставен в алкова на северната стена. На този олтар има странна статуя, изваяна 
от гладък бял камък. Главата и краката й са хванати със скоби, влизащи в дупки, 
издълбани в олтарния камък. 

Вляво от олтара има затъмнена арка, през която една стълба се изкачва и се 
губи в мрака. 

Ако искаш да прекосиш храма и да тръгнеш към стълбата, мини на 60. 

Ако искаш да прекосиш храма, като стъпваш само по кварцовите плочи, 
отгърни на 168. 

Ако предпочиташ да пресечеш храма, като стъпваш само по гранитните 
плочи, попадаш на 244. 


265. 


Странното същество е Кристалния студозвяр - лешоядно животно, което живее 
от останките на същества, имали нещастието да влязат в пещерата. Неговата 
твърда кожа е почти прозрачна и през нея се вижда как пулсират вътрешните му 
органи. Голямата уста на кристалната глава е широко отворена и открива ред 
върху ред остри кристални зъби. Гърбът ти е опрян на каменната стена, не можеш 
да избягаш от чудовището. Трябва да се биеш с него до смърт. То е защитено 
срещу Мозъчна атака. 


Кристален студозвяр: БОИНИ УМЕНИЯ 15, ИЗДРЪЖЛИВОСТ 30. 


Ако спечелиш битката, мини на 3. 


Това сгаранно същество е Криспалния студозвяр ч ти 
трябва да се сраЖжаваш с него на Живот и смърп 


266. 


Това странно същество е Кристалния студозвяр и ти трябва да се сражаваш с 
него на живот и смърт 

Отчаяно се мъчиш да освободиш крака си, но шейната почти политва в 
пропастта. С последно усилие издърпваш крака си, ала е твърде късно да 
избегнеш падането. Докато падаш в пукнатината, чуваш как виковете на 
ужасените водачи заглъхват над теб. 

Мини на 21. 


267. 


Лой-Кимар показва джоба, в който сложи Светещия кристал. 

- Защо носиш Обречения камък, воин от Кай? Не знаеш ли каква опасност 
носи той? 

Бързо сваляш Кристала и го показваш на магьосника. 

- Ах - възкликва той, сякаш това му причинява болка. - Хвърли го, преди и 
двамата да се разболеем. Това е прокълнатият камък на древните, той носи само 
болести и смърт на простосмъртните, които ламтят за красотата му. 

Подчиняваш се неохотно на желанието на Лой-Кимар и захвърляш кристала. 
Отбележи това в Дневника на приключението. 

Мини на 44. 


268. 


Опитваш се да счупиш печата колкото може по-внимателно, за да запазиш 
тънкото стъклено гърло. Парата, която се надига от черната течност, е остра и 
неприятна. 

Ако си бил някога в Гробището на древните, мини на 177. 

Ако не си бил, бързо сложи запушалката на Мускала. От парите ти се 
повдига и затова решаваш да изхвърлиш тази подозрителна течност. Върни 
се на 10 и избери следващия си ход. 


269. 


Стигаш до тунела в далечната страна на пропастта и вървиш по него много 
километри. Накрая влизаш в огромна зала, чийто таван се издига на сто и 
петдесет метра над главата ти. Леденият вятър, който духа през многобройните 
пукнатини на тавана, премита цялата зала. 

Ако искаш да потърсиш начин да се изкачиш и да излезеш през пукнатините, 
мини на 335. 

Ако решиш да побързаш и да потърсиш изход в отсрещната стена на 


залата, продължи на 182. 


270. 


Ледените варвари са напълно изненадани. Убиваш един от тях, преди другият 
да успее да те нападне. Той е невъоръжен, но готов да се бие с теб. 


Леден варварин: БОЙНИ УМЕНИЯ 14, ИЗДРЪЖЛИВОСТ 25. 


Ако спечелиш битката, мини на 340. 


271. 


Твоето нападение изважда от равновесие разузнавача на ледените варвари. 
Той затъва в преспа сняг и счупва ските си. Облеченото в кожи дете изхвръква от 
раницата на баща си и пада по лице в снега само на три метра от теб. 

Разузнавачът на ледените варвари е замаян от падането, но веднага 
успява да скочи на крака. 

Ако искаш да нападнеш разузнавача на ледените варвари, преди да се е 
осъзнал напълно, мини на 241. 

Ако искаш да вземеш детето като заложник и да се опиташ да “избягаш, 


продължи на 262. 


272. 


Когато зловещият Акраа"Неонор се разтърсва и умира, Вонотар прекъсва 
мозъчната борба и се връща тичешком към трона на Брумалмарк. 

Лой-Кимар е доста пострадал, но оцелява след изпитанието. Той бързо идва 
при теб на края на рова и хвърля шепа билки в мрака на изкопа. Само след 
секунди много лози и пълзящи растения се издигат нагоре и образуват мост. 
Стигаш до средата на моста, когато Вонотар се появява отново, стиснал в ръка 
кристалната пръчка. Той се прицелва в преплетените лози и от върха на жезъла 
полъхва ужасен студ. 

Ако имаш Сомерсверд, мини на 213. 

Ако нямаш Сомерсверд, посочи едно число от Таблицата на случайните 
числа. 

Ако си посочил от 0 до 3, продължи на 143. 

Ако числото е от 4 до 9, попадаш на 58. 


273. 


Трябва да пътуваш до Икая с шейна. Две шейни са натоварени с храна и 
екипировка, необходими за мисията. Всяка шейна се тегли от впряг от шест 
кучета. Тази яка порода произхожда от Калте и е идеална за кучешки впряг. 
Тяхната дебела светлокафява козина и мощните гърди, както и всеизвестната им 
сила и усърдие, ги правят подходящи за предстоящата тежка работа. 

Тримата ти водачи - Айриън, Фенор и Дайс - са все опитни ловци. Те са 
обучени да оцеляват в условията на ледената пустиня и имат опит да посрещнат 
нейните предизвикателства. Запрягате кучетата, качвате се с Айриън на шейната 
и ти даваш сигнал на другите да тръгнат напред. 

Пътувайки през мразовитите простори на ледения шелф на Люк, виждаш 
бялото сияние, идващо от края на басейна Хрод. 

- Ледено блещукане, така го наричат - казва Айриън и очите му блестят в 
сянката на кожената качулка. - Това е отражението на ледения шелф. Изглежда, 
сякаш е на не повече от шест километра, а всъщност е по-скоро на шейсет, 
отколкото на шест. Въздухът на Калте е много измамен. 

Времето е ясно и тихо и вие напредвате много добре през първия ден. Когато 
пада мракът, решавате да направите лагер за пренощуване. Събирате шейните 
една до друга и издигате палатка на завет от вятъра. 

Ако имаш Шесто чувство от дисциплините на Кай, мини на 35. 

Ако нямаш това умение, продължи на 112. 


274. 


Внимателно оглеждаш олтара и двете черни пръчки, които се издават над 
неговата повърхнина. Ярката дъга от енергия, която свързва краищата на двете 
пръчки, угасва точно в мига, когато забиваш Сомерсверд в средата на вихрения 
демон. На мястото, където стоеше статуята, сега на повърхността на олтара 
изпъкват два каменни бутона. 

Ако имаш Шесто чувство от дисциплините на Кай, продължи на 131. 

Ако искаш да натиснеш бутоните, отгърни на 221. 

Ако решиш да излезеш от храма, мини на 306. 


275. 


Тунелът е нисък и тесен и постепенно слиза към светлината на далечната 
пещера. Когато стигаш края на тунела, ти предпазливо надникваш в пещерата, за 
да не попаднеш на нещо лошо. Твоята предпазливост е добре пресметната, 
защото в ледената пещера лежат две космати същества. Останките на разкъсано 
животно се търкалят в снега около тях. 


Ако имаш Лов, Проследяване или Общуване с животни от дисциплините на 


Кай, продължи на 293. 
Ако нямаш нито едно от посочените умения, мини на 197. 


276. 


Скоро стигаш до разклонение, където коридорът води до друг проход от изток 
на запад. 

Ако искаш да тръгнеш на изток, продължи на 349. 

Ако решиш да тръгнеш на запад, отгърни на 50. 

Ако имаш Лов или Проследяване от дисциплините на Кай, попадаш на 219. 


277. 


Изтичваш бързо обратно в пещерата, но калкотите познават пътя й те 
настигат. Когато стигаш до замръзналия водопад, забелязваш плоча от сребрист 
минерал, надвиснала над входа на пещерата. 

Ако имаш оръжие, можеш да удариш тази издатина и да се опиташ да 
блокираш входа на пещерата, като минеш на 142. 

Ако нямаш оръжие, трябва да спреш и да се биеш с чудовищата, когато те 
се появят. Попадаш на 32. 


278. 


Първо разпиляваш парчетата от костите на скелета из цялата стая. Изглежда, 
това са само останките на стар гробищен пазач. При по-внимателен оглед 
разбираш, че си попаднал на инкрустирана стомана. Сваляш оръжието и бавно се 
изкачваш по стълбата. 


Продължи на 36. 
279. 


Бакнарите са известни с това, че спят три дни след угощението. От 
многобройните прясно оглозгани кости, разхвърляни из залата, можеш да 
направиш извода, че този бакнар, изглежда, спи от много часове. Минаваш 
ТИХИЧКО край хъркащото същество и излизаш от залата. 


Продължи на 235. 


280. 


Ключът е покрит с парлив храносмилателен сок, който изгаря ръкавиците и 
стига до пръстите ти. Губиш 1 точка за ИЗДРЪЖЛИВОСТ. Хвърляш ключа и 
пъхваш ръка в снега да облекчиш болката. Ако още искаш да вземеш ключа, 
изтрий го в, снега, преди да го сложиш в джоба си. Запиши това в Дневника на 


приключението като Особен предмет. Сега трябва да потърсиш начин да отвориш 
крепостната врата. 
Продължи на 344. 


281. 


Прикриваш носа с ръкава си и се отвръщаш от трупа. Айриън идва в съзнание 
и бърза да извади за себе си малко Бакнарово масло. 

Светлината бързо отслабва и вие решавате да направите тук лагер за 
нощуване. След като приготвяте и изяждате вечерята, ти оставаш на пост, за да 
сте готови, в случай че бакнарите се върнат. Да прекараш безсънна нощ на 
студения нощен вятър изглежда много по-добре, отколкото да си в палатката с 
твоите водачи, вмирисани на Бакнарово масло. 


Продължи на 325. 


282. 


Леденият варварин бе въоръжен с копие. Можеш да вземеш това Оръжие, ако 
искаш. Претърсваш тялото и намираш странен Диск от син камък. Ако искаш да 
вземеш Диска от син камък, сложи го в джоба си и отбележи това в Дневника на 
приключението като Особен предмет. 

Когато стигнеш на върха на стълбата,.ако искаш да тръгнеш наляво (на 


север), продължи на 104. 
Ако искаш да завиеш надясно (на юг), продължи на 330. 


283. 


Вратата започва да се затваря бързо. Остава съвсем малка пролука, през 
която да избягаш. 

Посочи едно число от Таблицата на случайните числа. Ако имаш Лов от 
дисциплините на Кай, добави 3 към числото, което си посочил. 

Ако сборът ти е от 0 до 4, мини на 53. 

Ако сборът е от 5 до 7, продължи на 16. 

Ако сборът е от 8 до 12, попадаш на 113. 


284. 


След няколкостотин метра влизаш в голяма пещера, която се простира във 
всички посоки, докъдето ти стигат очите. Намираш се в пещерите на Калте и сега 
разглеждаш неизследвания свят, който са виждали само няколко сомерлундци. 
Този обширен подземен лабиринт е бил построен от древните много векове преди 
сомерлундците да стъпят в Магнамунд. В неговите големи проспекти, храмове и 
арени някога са отеквали гласовете на раса от същества, за които ледът е бил 


роден дом. Купите Мларе още висят от тавана и изпълват пещерите със своята 
вечна светлина. 

Вървиш на север в продължение на шест часа, докато стигаш до брега на 
бърза река, образувана от топенето на снега. На другия бряг има тунел, водещ в 
далечината. Не виждаш как да пресечеш дълбоката река, освен по ледените 
блокове, които плуват тук и там по повърхността на водата. С прескачане от един 
леден блок на друг можеш да минеш на другия бряг, но това няма да бъде лесно. 
Трябва да скочиш на три-четири ледени къса, за да стигнеш отсрещния бряг. 

Посочи едно число от Таблицата на случайните числа. Ако имаш Лов от 
дисциплините на Кай, добави 2 към числото, което си посочил. Ако в момента 
твоите точки за издръжливост са под 8, извади 2 от посоченото число. 

Ако сборът ти е от -2 до + 3, мини на 94. 

Ако сборът ти е от 4 до 11, попадаш на 176. 


285. 


Когато вратата се отваря, с ужас виждаш белите очи без зеници на ледения 
варварин, който гледа право в лицето ти. 

Нисък неестествен вик излиза от отворената му уста. Обречените вълци 
веднага се събуждат и надават вой. 

Ако искаш да избягаш, обърни си и изтичай надолу по стълбите. Продължи 
на 261. 

Ако решиш да останеш и да се биеш, продължи на 343. 


286. 


Копието одрасква леко рамото ти и те събаря на земята. Когато се изправяш 
на крака, леденият варварин спира и сваля ските си. Той пристъпва към теб със 
зловещия си костен меч. Приготвяш се за битка. 

Мини на 68. 


287. 


Леденият варварин надава нисък, неестествен вик. Ти вече си забелязан и 
трябва да му затвориш устата, преди той да извести цяла Икая за твоето 
присъствие. Обръщаш се за бой. 


Продължи на 161. 


288. 


Тази нощ стихията премита откритата ледена ивица и засипва палатката ви 
със сняг. Докато спите, вятърът разкъсва плата на палатката и спалните ви 
чували се намокрят. На сутринта се събуждате с премръзнали крака. След един 
час масажиране на вдървените крайници вие вече можете да се изправите на 
крака. Иска ти се никога де не беше стъпвал в този леден ад. 


Продължи на 167. 


289. 


Опитваш се да махнеш по-голямата част от втвърдения восък от повърхността 
на запушалката, а после и остатъка от тънкото стъклено гърло. 

Ако имаш Общуване с животните от дисциплините на Кай или ако си 
достигнал до ранга кандидат (имаш умения в шест дисциплини от Кай), или 
пък имаш още по-висок ранг, мини на 156. 

Ако нямаш тази дисциплина от Кай или пък не си достигнал ранга кандидат, 
ти се отнасяш с подозрение към силния мирис на мухъл от тази течност. 
Оставяш бързо мускала. Върни се на 10 и избери следващия си ход. 


290. 


Каменната врата бавно се плъзва встрани. Тя открива тясна арка, под която се 
вие мъгла. Зад мъглата се крие нещо. Температурата рязко пада. 

Ако имаш Шесто чувство от дисциплините на Кай и си стигнал до ранга 
пазител (овладял си седем дисциплини на Кай), продължи на 341. 

Ако имаш Шесто чувство, но не си стигнал до ранга пазител, мини на 124. 

Ако нямаш Шесто чувство от дисциплините на Кай, приготви се за бой и 
мини през мъгливата арка. Отиваш на 264. 


291. 


Събуждаш се с чувството, че нещо се е променило. След около минута 
разбираш, че постоянно виещият нощен вятър вече е спрял. 

- Хубаво утро - казва весело Айриън, който подава глава от палатката. 

Бързо се измъкваш от спалния чувал и се взираш в ледения пейзаж. Въздухът 
на Калте е прозрачен и чист. В далечината виждаш мираж, в който земята сякаш е 
много по-високо, отколкото е наистина. 

- „До вечерта ще стигнем до „Скалата” - казва Фенор, докато грижливо запряга 
сънените кучета. - Там ще е най- добре да направим лагер, защото е сигурно 
убежище - далеч е от крайбрежната ивица, а снежната вихрушка може да се извие 
над нея само за няколко минути. Някои ловци са отнасяни на километри, ако 
лекомислено са се разположили на крайбрежната ивица без никакво убежище. 


През този ден кучешкият впряг тегли добре и сигурно, пътуването по ледената 
ивица е спокойно. Привечер стигате до „Скалата” - парче гранит, което се издига 
над ледовете. Неговият причудлив силует ти напомня за крепостта на краля в 
Холмгард. Правите лагер на завет зад „Скалата”, за да избегнете опасните нощни 
ветрове. 

Посочи едно число от Таблицата на случайните числа. 

Ако посоченото число е от 0 до 4, продължи на 103. 

Ако числото е от 5 до 9, мини на 220. 


292. 


Масивната каменна врата се отваря и открива дълго павирано шосе, което 
минава над обширна зала, осветена от оранжевите отблясъци на огнени пещи. 
Лъхват те талази горещ вонящ въздух, ушите ти пищят от оглушителния шум. На 
петнайсет метра под шосето висят над ревящите пламъци големи каменни 
резервоари. Всеки от резервоарите е пълен с бълбукаща тиня, която се гърчи и 
криви като живо същество. 

Стомахът ти се свива от страх и погнуса, когато разбираш страшната тайна на 
тази зала. Върху ред от каменни основи на колони са поставени разложените тела 
на ледени варвари с одрана кожа. Кожите са разпънати и забити. Всяко тяло се 
наблюдава от отвратителни същества, чиято вампирска орда пълзи и щъка по 
пропития с кръв под. Залата е свърталище на великото зло, кошмарна 
лаборатория, Храм на черната магия на некроманията, създаден от Вонотар 
Предателя. 

Внезапно се отваря друга врата на шосето и оттам се появяват мутанти на 
ледените варвари. Когато те се запътват към теб, обзема те смес от ужас и 
съжаление. 

Ако искаш да се биеш с чудовищата, мини на 83. 

Ако, предпочиташ да избягаш от това ужасно място, продължи на 130. 


293. 


Съществата в тази пещера са калкоти - свирепите и жестоки хищници на 
Калте. Тяхната любима плячка са бакнарите. Останките на едно такова животно 
са пръснати по пода на тази пещера. Има и друг проход, който води на север, но 
началото му е в отсрещната страна на пещерата. 

Ако искаш да се промъкнеш край спящите калкоти, продължи на 125. 

Ако искаш да се върнеш назад и да тръгнеш по другия тунел, водещ на 
север, мини на 235. 

Ако искаш да нападнеш тези заспали зверове, попадаш на 109. 


Тази зала е сбърталище на злото, една 
. Кошмарна лаборатория 


294. 


Тази зала е свърталище на злото, една кошмарна лаборатория 

Разрушаването на вратата по този начин е прекалено изтощителна задача. 
След шест часа работа трябва да изядеш две дажби Храна или ще изгубиш 6 
точки за ИЗДРЪЖЛИВОСТ поради голямата умора. 

Когато най-сетне си направил достатъчно голяма дупка, през която можеш да 
избягаш, изведнъж разбираш, че си привлякъл нечие нежелано внимание. 


Отгърни на 106. 


295. 


Като те виждат да влизаш, двамата старци стават на крака и избягват от 
залата през тесен проход. Техните панически викове отекват шумно в пещерите. 

Много си гладен и бързо изяждаш печеното животно, като спираш само да 
изплюеш костите му. После забелязваш, че огънят гори в странна, 
полукълбовидна купа. Другата половина на кълбото лежи наблизо на ледения под 
и откриваш, че двете половини се съединяват идеално. Когато отваряш кълбото, 
забелязваш, че пламъкът още гори в него. Ако искаш да вземеш това Огнено 
кълбо, сложи го в джоба на дрехата си и отбележи това в Дневника на 
приключението като Особен предмет. 

Върни се в тунела, като продължиш на 132. 


296. 


За нещастие пазачите подозират нещо нередно и те предизвикват на странния 
си език. Нямаш друга възможност, освен да ги нападнеш, преди да вдигнат 
тревога. Все пак пушекът от димящите билки въздейства върху ледените варвари 
и това ще ти помогне в битката. Трябва да се сражаваш само три кръга от 
битката, докато пазачите паднат в несвяст на пода. 


Ледени варвари: БОЙНИ УМЕНИЯ 17, ИЗДРЪЖЛИВОСТ 30. 


Ако останеш жив след битката, дай сигнал на Лой-Кимар да се приближи до 
залата. 

За твоя радост откриваш, че една от величествените ювелирни врати е 
отключена. Бутваш лекичко дръжката и влизаш в стаята на Вонотар. 

Мини на 173. 


297. 


Вървиш едва пет минути през прохода, когато той завива рязко на север. 
Вляво пред теб виждаш голяма каменна врата. Лостът е вдигнат нагоре, вратата е 
затворена. 

Ако искаш да дръпнеш лоста и да отвориш вратата, мини на 317. 

Ако предпочиташ да продължиш на север, попадаш на 126. 


298. 


Откриваш интересен Триъгълник от син камък, окачен на верижка. Той е 
завързан здраво към ръката на едно от телата и си принуден да смажеш костите 
на пръстите, за да разгледаш по-отблизо колието. Ако искаш да запазиш този 
Триъгълник от син камък, сложи го на шията си и го носи под дрехите. Отбележи 
това в Дневника на приключението като Особен предмет. 

Можеш да излезеш от залата през тунела в отсрещната стена, като 


продължиш на 315. 
Можеш да се върнеш по следите си и да тръгнеш по другия тунел, като се 


прехвърлиш на 125. 


299. 


Ако не използваш Власт над предметите от дисциплините на Кай, мълния от 
син пламък излиза от черните пръчки и те удря право в гърдите. Силата на заряда 
те отхвърля назад и те оставя да лежиш на студения под на храма. Губиш 2 точки 
за ИЗДРЪЖЛИВОСТ. Ако използваш Власт над предметите от дисциплините на 
Кай, могъщата енергия образува безвредна арка между издадените пръти и не те 
наранява. 

Ако искаш да задействаш бутоните отново, продължи на 65. 

Ако предпочиташ да напуснеш храма, мини на 306. 


300. 


Три дни и три нощи пътувате през пустинния и враждебен ледник. Айриън и 
Фенор страдат от тежка снежна слепота, а непрекъснатият северен вятър сякаш 
изсмуква силите на всеки от вас. Сутринта на четвъртия ден от пътуването по 
ледника вятърът най-сетне стихва. Сега трябва да определите точното си 
положение. За изненада на всички Айриън съобщава, че сте изминали голяма 
част от пътя. 

Обръщаш се да видиш древните сиви върхове на планинската верига, 
стърчащи над искрящия сняг. Те имат суров и непристъпен вид. 

-  Миявик - казва Дайс и на брадатото му лице се изписва учудване. - Отишли 
сме много далеч на изток. 


Планината Миявик се издига между вас и Икая. За да я прехвърлите, трябва да 
оставите шейните и кучетата, като качите екипировката на гърбовете си и 
преминете разстоянието пеша. Има и друга възможност, но,тя ще ви отнеме два 
скъпоценни дни - трябва да се върнете по следите си до ледника и да продължите 
оттам. 

Ако искаш да изоставиш кучетата и шейните и да минеш през планината 
Миявик пеша, отгърни на 12. 

Ако решиш да загубиш два дни и да се върнеш отново до ледника Виад, 


продължи на 238. 


301. 


- Ние сме на нивото, където се намира залата на Брумалмарк - прошепва 
Лой-Кимар, който надниква през .пукнатината в кухненската врата. - Тя е в края на 
коридора. 

Двама ледени варвари стоят пред инкрустираните със скъпоценности врати, 
които водят към голямата зала. Стражите са покрити от главата до петите със 
странни костни доспехи и са въоръжени с кристални мечове. Старият магьосник 
се отдръпва от вратата и казва: 

- “ Можем да се справим с тях тихо и спокойно. 

Изважда от джоба си три бурканчета и прави странно заклинание, докато 
смесва съдържанието им в каменна купа. На масата има кана с вода. Магьосникът 
пръсва няколко капки върху билките и над тях се появяват струйки син дим. 

- „Ако успеем да приближим купата до тях, тя ще ги приспи. 

Ако имаш Маскировка от дисциплините на Кай, мини на 122. 

Ако имаш Власт над предметите от дисциплините на Кай, продължи на 228. 

Ако имаш Лов от дисциплините на Кай, попадаш на 347. 

Ако нямаш нито едно от посочените умения, отиваш на 179. 


302. 


Спускате се повече от петдесет метра, преди да стигнете дъното на 
пукнатината. То е съвсем тъмно, с изключение на лъч светлина в далечината. 
Тръгваш към светлината, но напредваш бавно и мъчително. Големи късове 
натрошени скали и лед покриват дъното на пукнатината и в мрака ти 
непрекъснато налиташ на тях. 

Посочи едно число от Таблицата на случайните числа. Ако имаш Шесто 
чувство от дисциплините на Кай, добави две точки към посоченото число. 

Ако сборът е от 0 до 1, продължи на 37. 

Ако сборът е от 2 до 7, отгърни на 193. 

Ако сборът е от 8 до 11, мини на 243. 


303. 


Пъхваш ключа и го завърташ по часовниковата стрелка. Щракването 
потвърждава, че ключалката работи. Ключът бавно се изплъзва от ръката ти и 
изчезва в ключалката. Големият камък се отваря и разкрива великолепния 
Сребърен шлем. 

Ако искаш да сложиш бляскавия Шлем на главата си, продължи на 308. 

Ако решиш да оставиш Шлема на мястото му, можеш да изследваш 
стълбите, като минеш на 323. 


304. 


Могъщият меч осветява прохода със златисто сияние. Хелгхастът надава 
ужасен вик и отстъпва, а огненочервените му очи припламват от омраза и страх. 
Хелгхастът усеща твоята мощ силата, която носи смърт и унищожение завинаги 
на неговия вид. Обезумял от страх, той те напада с мощна мозъчна атака. Ако 
нямаш Мозъчен щит от дисциплините на Кай, губиш по две точки за 
ИЗДРЪЖЛИВОСТ във всеки кръг от битката с това чудовище. То е защитено 
срещу Мозъчна атака. Тъй като това същество е от безсмъртните, удвои всички 
точки за ИЗДРЪЖЛИВОСТ, които то губи благодарение на силата на Сомерсверд. 


Хелгхаст: БОЙНИ УМЕНИЯ 22, ИЗДРЪЖЛИВОСТ 30. 


Ако спечелиш битката, продължи на 20. 


305. 


Тежкият звяр пада от шейната и се просва неподвижно на леда. Фенор успява 
да запали факла и държи дръжката му срещу другите два бакнара. Изплашени от 
огъня, те бързо се обръщат и побягват. Въздъхваш, когато те изчезват, и 
поздравяваш своите храбри водачи, но с учудване забелязваш, че те се 
нахвърлят да одерат убития бакнар. Гледаш с погнуса как Дайс разпаря звяра от 
гърлото до корема с острия си ловджийски нож. Той бързо отделя бялата козина и 
изважда изпод кожата пълна шепа гъсто масло. Миризмата на това масло е 
отвратителна - толкова гадна, че чак кучетата от впряга скриват муцуните си в 
снега, за да се спасят от нея. Не можеш да повярваш на очите си, когато двамата 
водачи започват да мажат с това вонящо масло кожата на лицето си и 
вътрешната страна на дрехите. 

- Бакнарово масло - казва възторжено Фенор. - Нищо не може да те запази по- 
добре топъл и сух. 

Той изважда ръка от тялото на убития звяр и ти подава шепа от това вонящо 
масло. 


Те Вече бяха започнали да дерат мърмВвия баКнар 


Ако искаш да приемеш предложението му, мини на 8. 
Ако мислиш, че да миришеш като каца развалено сирене не ти подхожда, 


отгърни на 281. 


306. 


Когато минаваш под арката, забелязваш лост в тъмната каменна стена. 
Дръпваш го и вратата се затваря, като оставя храма зад теб. Тук е по-топло и 
някъде в далечината се чува тихичко шуртене. В края на тъмен проход се вижда 
слабо сияние. Светлината струи от висок портал, през който виждаш коридор три 
метра под теб. 

Ако искаш да се промъкнеш през портала и да скочиш на коридора, мини на 
206. 

Ако решиш да продължиш през прохода, отгърни на 6. 


307. 


Приготвяш се за битка и даваш сигнал за атака на другите. Ледените варвари 
скоро разбират опасността и побягват на запад. За твоя изненада те са снабдени 
със ски и могат за избягат бързо. Към техните покрити с кожи гърбове са 
прикрепени малки пръти, на които се развяват сини знаменца. 

- Това са разузнавачи на някой конвой - казва Айриън, присвил очи от блясъка 
на снега. - Сините им знаменца „банахи” показват, че са разузнавачи на група 
шейни. Вероятно се връщат от ловния пост в Люк. Техните шейни сигурно не са 
далеч, най-много на седем-осем километра оттук. 

Ако искаш да побързаш към Икая и да изпревариш ледените варвари, преди 
да се върнат с подкрепления, мини на 327. 

Ако искаш да тръгнеш след разузнавачите на запад и да научиш повече за 
техните шейни, продължи на 178. 


308. 


Въпреки размерите си, Шлемът ти се струва лек и удобен. Отбележи го в 
Дневника на приключението като Особен предмет. Ако го носиш по време на 
битката, той ще повиши твоите БОЙНИ УМЕНИЯ с 2 точки. Капакът на сандъка 
бавно се затваря и ти напускаш стаята, въодушевен от великолепното си 
откритие. Продължаваш по коридора и изследваш стълбата пред теб. 

Мини на 323. 


309. 


Бързо претърсваш телата и откриваш Триъгълник от син камък, окачен на 
верижка около шията на едно от тях. Ако искаш да вземеш този Предмет, сложи го 
на шията си и от-бележи това в Дневника на приключението. 

Много си гладен и бързо изяждаш печеното животно, като спираш само да 
изплюеш костите му. После забелязваш, че пламъкът гори в странно метално 
полукълбо. Другата половина се търкаля наблизо на ледения под. Откриваш, че 
двете половини се съединяват идеално. Когато ги отваряш, пламъкът още гори в 
тях. 

Ако искаш да вземеш Огненото кълбо, сложи го в дрехата си и отбележи това в 
Дневника на приключението като Особен предмет. 

Свършваш последните хапки от храната и се връщаш в тунела. 

Мини на 132. 


310. 


Отваряш Огненото кълбо и силен вой проглушава ушите ти. Вихрушката спира. 
Тя няма да напредва към теб, докато държиш кълбото с пламналия огън. 

Ако искаш да напуснеш храма, мини на 306. 

Ако предпочиташ да претърсиш олтара и алкова, попадаш на 72. 


За. 


Тази Течност е дестилиран Алетер - настойка за сила. Твоите учители от Кай 
използваха Алетер за повишаване на своето БОЙНО МАЙСТОРСТВО в битките. В 
този мускал има течност, достатъчна да повиши твоето БОЙНО УМЕНИЕ с 4 точки 
по време на битката. За да въздейства по-силно, трябва да я изпиеш преди 
началото на битката. Ако искаш да вземеш този Мускал, отбележи това в 
Дневника на приключението като Предмет от раницата. 

А сега се върни на 10 и избери следващия си ход. 


312. 


Трескаво се изправяш на крака, но шейната вече започва да пада в 
пукнатината. Последното нещо, което чуваш при падането от стотина метра, са 
уплашените викове на твоите водачи, които бавно заглъхват. 

Твоят живот и твоето пътешествие завършват тук. 


313. 


Мутантите падат мъртви в краката ти. Вече си готов да ги прекрачиш и да 
нападнеш техния владетел, когато до него се появяват нови нещастници. Те 
значително те превъзхождат по броя си и сега трябва да бягаш, иначе ще загинеш 
в залата на злото. Връщаш се тичешком към вратата и бягаш по главния коридор, 
колкото ти държат краката. 


Прехвърли се на 130. 


314. 


Изследвал си едва трийсет метра от скалната повърхност, когато откриваш 
голяма пукнатина - входа на пещерата. В желанието си да избягаш от свирепия 
вятър ти бързо влизаш вътре и в мрака не забелязваш пукнатина, която разделя 
пещерата на две. Падаш с главата надолу сред купищата лед и камъни в мрака. 


Продължи на 240. 


315. 


Скоро стигаш до голяма зала, където налягането на движещия се лед е 
причинило голяма пукнатина в пода. Пукнатината е широка двайсетина метра и не 
виждаш как можеш да минеш през нея. Когато поглеждаш в бездната, забелязваш 
груби стъпала по края, които водят надолу в мрака. 

Ако искаш да слезеш по стъпалата, мини на 302. 

Ако искаш да се върнеш назад към входа на другия тунел, продължи на 125. 


316. 


Около Златната гривна има мощно сияние, от което се чувстваш неприятно. 
Ледените варвари използват за оръжията си зъби и кости, защото на Калте няма 
мини. Всички метали, не само златото, са редки и скъпоценни. Никога не си чувал 
ледените варвари да заменят кожите си за нещо друго освен за стомана. 
Бижутата не представляват интерес за тези корави и жестоки ловци. Подозираш, 
че тази гривна се носи по принуда, а не по избор. Ако искаш да вземеш и да 
носиш Златната гривна, отбележи това в Дневника на приключението като Особен 
предмет. 

Ако вземеш Гривната, мини на 236. 

Ако решиш да я оставиш, тръгни по коридора към далеч-ното разклонение, 


като продължиш на 215. 


317. 


Каменният портал започва да се отваря, но изведнъж вратата спира, 
наполовина отворена. Пролуката е широка около шейсет сантиметра и ти едва 
успяваш да се промъкнеш в другата стая. Въздухът в нея е студен и застоял, 
изглежда, тази зала не е посещавана от хиляди години. Каменните полици са 
отрупани с бутилки и плоски шишета. На масата в средата на стаята има хубава 
раница, пълна с различни цветни течности. 

Ако искаш да опиташ тези древни течности, мини на 10. 

Ако решиш да излезеш от стаята и да продължиш на север, попадаш на 126. 


318. 


Усещаш, че бакнарът е обезумял от глад. Твоята дисциплина от Кай е 
безполезна, защото ти не можеш да я използваш от лагера в момент, когато 
кучетата са открити. Знаеш, че бакнарите са безстрашни ловци, освен в случаите, 
когато става дума за огън. Грабваш една факла от купа с екипировката, запалваш 
я и изхвърчаш от палатката. Тъмно е, пада пухкав сняг, но някакво движение 
отдясно издава присъствието на бакнара, който тръгва към теб. Той се готви да 
скочи върху теб, но при вида на лумналия пламък надава вик на ужас. След миг 
звярът се обръща и изчезва в нощта. 

Кучетата от впряга са здрави, но за по-сигурно, в случай че бакнарът се върне, 
оставяте пост с оръжие и факла. 

Мини на 134. 


319. 


Прицелваш се внимателно и хвърляш Златните крони по коридора. Привлечен 
от внезапния шум, пазачът изтегля костния си меч и се оглежда. Планът ти 
проработи, той е толкова зает да търси Златни крони на четири крака, че не вижда 
как се промъкваш и се качваш по стълбата. Запиши броя на Златните крони в 
Дневника на приключението. 


Отгърни на 332. 


320. 


Успяваш да задържиш борещото се момче и изваждаш костния му нож от 
обувката, за да не те прониже в гърба. 

Ледените варвари са направили кръг около теб и не смеят да те нападнат, 
докато държиш едно от децата им като заложник. Опрял костния нож в гърлото на 
детето, ти бавно отстъпваш към шейната. Скоро разбираш, че никога няма да се 
откъснеш от тях на натоварената шейна. Трябва да обмислиш нещо, и то бързо. 

Ако искаш да изхвърлиш екипировката, освободи детето на ледените 
варвари и избягай с опекналата шейна, като минеш на 190. 

Ако искаш да махнеш екипировката, но да задържиш детето като заложник, 
докато бягаш, продължи на 33. 


321. 


Вървиш през лъкатушния леден проход цели километри, докато стигаш до 
пещера. Тънко поточе от разтопената вода разделя пещерата, а друг проход 
излиза от нея и води на север. Когато прескачаш тесния поток, забелязваш в 
ледената вода малък Триъгълник от син камък, окачен на ве-рижка. Ако искаш да 
запазиш Триъгълника от син камък, сложи го на шията си и го скрий под дрехата. 
Запиши това в Дневника на приключението като Особен предмет. 

От прохода пред теб струи ярка светлина. В далечината се вижда голяма зала. 


Продължи на 235. 


322. 


Докато тичаш по хлъзгавата повърхност, ледът започва да се пропуква. 
Поглеждаш назад и виждаш, че калкотът е спрял на брега на езерото. Той, 
изглежда, се страхува от тъмната сянка, която видя под леда преди малко. 
Сянката се появява отново на пет-шест метра от мястото, където се намираш 
сега. С ужас, който се надига в гърлото ти, ти се обръщаш и хукваш, като се 
молиш само ледът и късметът ти да те спасят. 

Посочи едно число от Таблицата на случайните числа. 

Ако посоченото число е от 0 до 2, продължи на 153. 

Ако числото е от 3 до 9, мини на 59. 


323. 


Изкачваш повече от сто стъпала, преди да стигнеш до тясна площадка. 

Посочи едно число от Таблицата на случайните числа. Ако имаш Шесто 
чувство, Проследяване или Лов от дисциплините на Кай, добави 3 към посоченото 
число. 

Ако полученият сбор е от 0 до 4, продължи на 76. 

Ако сборът е от 5 до 12, отгърни на 2. 


324. 


Когато чудовището Акраа"Неонор издъхва в твоите крака, гърбавият слиза от 
подиума си и хуква към отдалечената врата. Втурваш се да го хванеш, но 
замръзваш от ужас, когато Виждаш паднало неподвижното тяло на Лой-Кимар. 
Той е мъртъв, убит от психическата сила на Предателя. С гняв, който бушува в 
гърдите ти, вдигаш оръжието си и хукваш след Вонотар с единственото желание 
да го убиеш. 

Вратата води към дълъг коридор, в края на който има арка със завеса. 
Дръпваш завесата встрани и продължаваш преследването. 

Мини на 61. 


325. 


Следващата сутрин е ясна и тиха. Слънцето пробива тънкия слой облаци, 
обагряйки изтока в меко розово сияние. Тази красива гледка ти напомня думите 
на твоите някогашни учители от Кай, че светлината в Калте не е като на други 
места в Магнамунд. Опаковате палатката и екипировката, след което напускате 
тесния проход и тръгвате към басейна Хрод. До Гигантския бурен проход остават 
сто и шейсет километра. 

Отначало пътуването е леко. Вятърът е премел гладко басейна и не е оставил 
незабелязани пукнатини под твърдия гъст сняг. Ала на утрото на третия ден 
нещата отиват на лошо. От дълбокия сън те буди Дайс, който разтърсва рамото 
ти. Той е уплашен. 

- „Какво става? - питаш го сънливо, с премрежени очи. 

- Ледени варвари... на хоризонта. Двайсет, може и повече. Пет вятърни 
шейни и ескорт от войндци. Мисля, че са ни забелязали. 

Всички веднага изхвърчате от спалните чували и започвате да свивате 
палатката. Дайс е прав - това са ледени варвари, които идват към вас от запад. 

- Ако ни хванат, ние сме мъртви - казва Фенор, докато завързва последния 
пакет от екипировката към шейната. 

Ледените варвари от Калте са свирепо и войнствено племе от номади. От 
хиляди години те кръстосват тази ледена безплодна земя, като добиват кожи и 
ловят мамути. Тяхната единствена връзка с останалата част на Магнамунд е чрез 
търговския пост в Люк. През лятото, когато брегът около Люк се освобождава от 
леда, те ходят там да продават кожи, оръжие и инструменти, тъй като на Калте 
няма нито желязо, нито дърво. Те мразят всички освен представителите на 
собствената си раса и убиват всеки, който наруши границите на тяхното ледено 
владение. Скоро чувате бойните им викове на по-малко от пет километра и. за 
първи път от началото на пътуването се молиш за снежна буря, която да скрие 
бягството ви. 

Мини на 216. 


326. 


След минути на върховна концентрация видът на ключалката постепенно се 
очертава в съзнанието ти. Ключалката е защитена със заклинание, но твоето 
умение от Кай и твоята твърда решителност са могъща сила. Едно тихо щракване 
увенчава твоите усилия. Чувстваш се много изтощен и губиш 1 точка за 
ИЗДРЪЖЛИВОСТ. После тихо, от само себе си, големият камък се отваря и 
открива пред погледа ти великолепния Сребърен шлем. 

Ако искаш да сложиш този Шлем, мини на 3086. 

Ако предпочиташ да го оставиш на мястото му, изследвай стълбата, като 


обърнеш на 323. 
Ако имаш Шесто чувство от дисциплините на Кай, продължи на 127. 


327. 


Когато се приближаваш до Икая, идва ти наум неотдавнашна среща с 
ледените варвари. Ще можеш ли да се откъснеш от тях или точно в този момент 
те замислят клопка? Айриън и Фенор са много разтревожени и не казват почти 
нищо, докато се движите по опасния терен. Но вашите грижи отвличат 
вниманието ви от много по-близка опасност. На дванайсетина километра от 
крепостта вие падате в скрита от снега пукнатина. 

Посочи едно число в Таблицата на случайните числа. 

Ако посоченото число е от 0 до 8, мини на 105. 

Ако числото е 9, продължи на 144. 


328. 


Въпреки крехкото си тяло, човекът се изкачва с изненадваща бързина и 
сръчност. Издърпваш го през портала и отвързваш своето Въже. 

- Стълбата - казва той и посочва към мрака. - Нашето спасение е там, само 
води ти, моите очи са болни. Аз се разболях от снежна слепота и виждам като в 
мъгла. 

Прибираш въжето и повеждаш човека през прохода. Вече се каните да слезете 
по стълбата, когато две ръце на скелет те сграбчват изотзад за гърлото. Ужасен 
вик издава същността на „търговеца”. Това е хелгхаст - смъртоносно същество, 
което променя вида си и служи на Мрачните властелини. Той те измами да го 
освободиш от килията, а сега има намерение да те убие. 

Бориш се отчаяно за глътка въздух, докато пръстите на скелета разкъсват и 
изгарят гърлото ти. Губиш 6 точки за ИЗДРЪЖЛИВОСТ. Ако още си жив, можеш 
да се освободиш от стоманените му пръсти. Трябва да се биеш с това чудовище 


до смърт. Поради изненадващата атака на хелгхаста и раните по твоето гърло ти 
не можеш да погълнеш никаква течност преди битката. 

Ако имаш Сомерсверд, продължи на 99. 

Ако нямаш този меч, мини на 175. 


329. 


Шумът, който чу, идва от калкотите. Това са три зли звяра, обитаващи 
планините на Калте. Те са хищни убийци, тяхната любима плячка са бакнарите. 

Ако си намазал кожата си с Бакнарово масло, мини на 202. 

Ако не си намазал кожата си с Бакнарово масло, можеш да избегнеш 
калкота, като се върнеш до входа на другия тунел. Продължи на 284. 

Ако искаш да нападнеш зверовете, отгърни на 138. 


330. 


Скоро стигаш до края на витата стълба. Тук, изглежда, няма друга възможност, 
освен да се качиш нагоре. След като изкачваш над двеста стъпала, стигаш до 
дълъг проход, който завършва с балкон. Десет метра по-долу виждаш Вонотар 
Предателя, застанал пред двама воини на ледените варвари. Той слага златна 
гривна на китката на единия от тях и не подозира присъствието ти. Оттук няма 
стълба до залата, но в края на балкона забелязваш врата. 

Ако имаш Въже, можеш да слезеш долу и да се опиташ да го хванеш, като 
продължиш на 100. 

Ако нямаш Въже, можеш да слезеш по витата стълба, като отгърнеш на 
148. 

Ако предпочиташ, можеш да се насочиш към вратата в края на балкона, 
като минеш на 6Т. 


331. 


На другия ден настава кучешки студ. Северният вятър носи парчета лед, които 
жилят лицето ти. Устните ти скоро се напукват и започват да кървят. По обед ви 
настига снежна виелица, която прави придвижването ви бавно и мъчително. 
Виещият вятър те кара да слезеш от шейната и да я тикаш. Ръцете и пръстите на 
краката ти премръзват от студ. Потта от напрежението замръзва върху кожата ти 
и покрива обувките и ръкавиците ти с тънък слой лед. Когато стигате до края на 
ледника, вече пада вечерта. Всички сте толкова уморени, че едва имате сили да 
опънете палатката и да изядете по една дажба Храна. Несгодите ви побеждават. 
Носът и пръстите на ръцете и краката ти са премръзнали. Ако нямаш Лекуване от 
дисциплините на Кай, губиш 4 точки за ИЗДРЪЖЛИВОСТ. 

Посочи едно число от Таблицата на случайните числа. 


Ако си посочил от 0 до 4, продължи на 62. 
Ако си посочил от 5 до 9, попадаш на 298. 


332. 


На върха на стълбата има широка площадка, от която коридорът минава от 
север на юг. 

Ако искаш да тръгнеш на север, мини на 104. 

Ако решиш да тръгнеш на юг, продължи на 69. 

Ако имаш Шесто чувство или Лов от дисциплините на Кай, отгърни на 249. 


333. 


Твоите мълниеносни реакции те спасяват. Върхът на копието на ледения 
варварин разкъсва ръкава ти, но това е дреболия. Само след миг разузнавачът 
спира и се обръща. Той сваля ските си с едно меко, привично движение и изважда 
костния си меч. Трябва да се приготвиш за бой. 

Мини на 68. 


334. 


До дясната пръчка се отваря скрита плоча. В нишата откриваш красив Светещ 
кристал. Той е топъл на пипане. Ако искаш да вземеш този Светещ кристал, пусни 
го в джоба си и отбележи това в Дневника на приключението като Особен 
предмет. 

Ако искаш отново да натиснеш бутоните, мини на 65. 

Ако предпочиташ да напуснеш храма, продължи на 306. 


335. 


Забелязваш, че заледената скала предлага много места за хващане, но не 
можеш да се хванеш сигурно с двупръстите си ръкавици. Ако свалиш ръкавиците 
си, за да се покатериш, измръзването на пръстите ти е неизбежно. 

Ако искаш да рискуваш живота и ръцете си, продължи да се изкачваш, като 
минеш на 55. 

Ако решиш да се откажеш от изкачването, можеш да слезеш в залата под 
теб и да търсиш друг изход, като отгърнеш на 182. 


Една скрита плоча на стената опдясно на дъгата се огаваря 
ч В разкрилата се ниша блясва- прекрасен Светещ "Кристал 


336. 


Едва си изминал двайсетина крачки, когато стигаш до подножието на друга 
стълба. Качваш се на върха и виждаш в далечината слаба светлина, която 
осветява покрития с мръсотия под на прохода. Тя идва от друг портал. През една 
пролука виждаш старец, свит в ъгъла на килия на около шест метра под теб. 
Мръсната му коса пада чак до синята му дреха, покрита с бродирани по нея 
звезди и полумесеци. 

Ако искаш да се обадиш на стареца, продължи на 247. 

Ако искаш да продължиш през прохода, отгърни на 30. 


337. 


Разузнавачът минава мълниеносно край теб и спира на пет-шест метра от 
теб.,С добре тренирано движение той сваля ските си и изважда ужасния си костен 
меч. Трябва да се приготвиш за битка. 

Мини на 68. 


338. 


Една скрита плоча на стената отдясно на дъгата се отваря и в разкрилата се 
ниша блясва прекрасен Светещ кристал 

Когато прескачаш телата на ледените Варвари, забелязваш уродливо 
същество, което гледа към теб от ъгъла на прохода вляво от теб. Макар че си го 
видял само за един кратък миг, тръпки минават по гърба ти. То напомня огромна 
човешка глава. От нея стърчат само крака и дълга люспеста опашка. И макар 
главата да носи наметало с качулка, под нея не се вижда тяло. Когато съществото 
изчезва, сърцето ти започва да бие силно при мисълта какви ли ужаси те очакват 
напред. 

Ако искаш да гониш странното същество, мини на 87. 

Ако искаш да претърсиш телата на ледените варвари, отгърни на 26. 


339. 


За десетина минути ръцете и краката ти измръзват. На тази открита скала 
ледените ветрове често надхвърлят скоростта от сто и шейсет километра в час. 
Издържаш трийсет минути, преди студът да те лиши от съзнание и да паднеш 
смъртоносно от сто метра височина. 

Твоят живот и твоето пътешествие свършват тук. 


340. 


Изтегляш телата от кухнята и ги скриваш зад тайната врата. Когато се връщаш, 
Лой-Кимар внимателно разглежда бутилките с билки, наредени на кухненските 
лавици. Той слага в джоба си няколко бурканчета и смесва съдържанието на 
други две в каменна купа. Той ти предлага шепа сухи листа и те кара да ги 
изядеш. 

- Те ще възстановят силите ти, Самотен вълк. 

Изяждаш сладникавите билки и усещаш как топла вълна плъзва по тялото ти. 
Прибави 6 точки за ИЗДРЪЖЛИВОСТ към сегашния си резултат. 

Мини на 301. 


341. 


Усещаш присъствието на могъща жива сила зад мъгливата арка. Напрягаш се 
да си спомниш приказката, която са ти разказвали в детството ти - „Легендата за 
портата Вагадин”. В нея се говори за това как Ледените демони повели борба да 
напуснат своя свят и да дойдат в Калте. Те били безформени същества, без 
фигура и материя, и съществували като чиста енергия в друго измерение, извън 
безкрайното пространство и времето. Ледените демони открили портата Вагадин, 
която е нещо като врата между техния свят и Магнамунд. Те се борили помежду 
си да минат през тази врата, без да знаят нищо за съдбата, която ги очаква. 
Древните също открили тази врата. Когато Ледените демони минали през портата 
Вагадин, хитрите древни жители затворили в кристали техните духове. Древните 
жители използвали силата на Ледените демони да построят Икая. В купите 
Маре, които осветяват крепостта, са впримчени духовете на някои малки Ледени 
демони. Спомняш си и предупреждението да не се разрушават кристалните 
затвори: ако някой освободи Леден демон, той ще поиска тялото на своя 
спасител. 

Предупреден от твоите знания, ти влизаш в мъгливата арка. 


Продължи на 264. 


342. 


Твоето умение Проследяване от дисциплините на Кай ти подсказва, че десният 
тунел води на изток, а левият - на север. Сега си точно под Облачните планини. 
Погледни картата в началото на тази книга, преди да избереш в кой тунел ще 
влезеш. 

Ако искаш да тръгнеш по източния тунел, мини на 199. 

Ако предпочиташ да вървиш по северния тунел, попадаш на 284. 


343. 


Поради ограниченото пространство на килията враговете ти могат да те 
нападат поединично. Леденият варварин е защитен срещу Мозъчна атака. Трябва 
да се биеш с всеки поотделно в следния ред: 


Обречен вълк 1: БОЙНИ УМЕНИЯ 15, ИЗДРЪЖЛИВОСТ 24. 
Обречен вълк 2: БОЙНИ УМЕНИЯ 14, ИЗДРЪЖЛИВОСТ 23. 
Обречен вълк 3: БОЙНИ УМЕНИЯ 14, ИЗДРЪЖЛИВОСТ 20 

Леден варварин: БОЙНИ УМЕНИЯ 17, ИЗДРЪЖЛИВОСТ 29. 


Ако победиш в битката, мини на 28. 


344. 


Вратата на крепостта е съвсем гладка, не се вижда нито резе, нито ключалка. 
Ала когато поглеждаш гранитната стена, забелязваш, че един от масивните 
блокове се отличава от другите. В неговата повърхност е издълбан малък 
триъгълник. 

Ако имаш Триъгълник от син камък, отгърни на 41. 

Ако нямаш този Триъгълник, продължи на 147. 


345. 


Затваряш очи и се съсредоточаваш да отразиш нападащата Психическа сила. 
Постепенно овладяваш болката. Това ти стига да свалиш Гривната от китката си и 
да я запокитиш на пода. Проклинайки късмета.си, тръгваш с подкосени крака към 
разклонението в края на коридора. 

Мини на 215. 


346. 


Дайс стига до отсрещната издатина невредим, а Айриън се подхлъзва и трябва 
да го издърпат с осигурителното му въже. Ти и Фенор оставате все още на тази 
страна на пукнатината. Сега е твой ред да скачаш. 

Посочи едно число от Таблицата на случайните числа. Ако имаш Лов от 
дисциплините на Кай, добави 2 към числото, което си посочил. 

Ако сборът е от 0 до 3, мини на 195. 

Ако сборът е от 4 до 11, отиваш на 232. 


347. 


Коридорът е осветен оскъдно и с твоите ловни умения е много лесно да се 
приближиш до пазачите под прикритието на сенките. 

Прикриваш носа си от парите на купата и се придвижваш покрай стената към 
съвсем спокойните пазачи. Слагаш купата в сянката на колоната и незабелязано 
се връщаш в кухнята да изчакаш действието на билките. След по-малко от минута 
ледените варвари рухват на пода и ти можеш да се приближиш незабелязано до 
залата на Брумалмарк. 

За твоя радост забелязваш, че една от големите ювелирни врати не е 
заключена. Приготвяш се за нападение и след като лекичко бутваш дръжката на 
вратата, влизаш в залата на Вонотар. 


Продължи на 173. 


348. 


Твоите дисциплини от Кай ти подсказват, че съществува мрежа от пещери на 
по-малко от двеста метра на юг. Оставяш шейната и тръгваш на юг. 
Мини на 314. 


349. 


Успял ли си по време на твоето приключение да откриеш и вземеш Светещия 
кристал? 

Ако притежаваш този Особен предмет, продължи на 139. 

Ако нямаш този Кристал, попадаш на 97. 


350. 


Когато светлината отслабва, температурата пада рязко. Сега вие сте на 
ледения шелф край Люк, на няколкостотин метра от мястото, където е пуснал 
котва „Кардонал". Лой-Кимар и Вонотар стоят един до друг, треперещи в студения 
утринен въздух. Само след минута ви забелязва корабният наблюдател и веднага 
от „Кардонал” ви изпращат дълга лодка. Когато натоварвате безцеремонно 
сгърчения Вонотар на кораба и го затваряте в ареста, капитанът пръв те 
поздравява за твоите умения и смелост. 

- „Как успя да се върнеш толкова бързо? - пита той изумен. - Не те очаквахме 
в близките десет дни. 

- Да речем - прекъсва го Лой-Кимар, - че мъдростта на Кай и знанията на 
Магическата гилдия могат да преодолеят границите на времето.. 

Израз на изненада плъзва по лицето на капитана, но постепенно той отстъпва 
на усмивката, защото капитанът започва да осъзнава странния отговор на 
магьосника. 


Пътуването до Анскаверн минава бързо, но в главата ти често нахлуват 
спомени за смелите водачи, които останаха далеч назад в ледената пустош. В 
пристанището ви посреща разтревожена тълпа. Хората се страхуват, че ранното 
ти завръщане е знак за провал на твоята мисия. Когато мълвата за залавянето на 
Вонотар плъзва след хората, отново имаш нужда от бойните си умения. Този път 
трябва да защитиш врага си от възбудената тълпа побеснели сомерлундци, които 
нападат анскавернския затвор. Най-сетне осигурявате безопасно пътуване до 
Торан, където започва процесът срещу предателя. 

В утрото на празника Маесмарн в Гилдхол, дълбоко в залата на Кристалната 
звезда, Вонотар Предателя е изправен пред съда и осъден от братството за 
ужасните му престъпления. Отвеждат го в тишината на най-дълбоката стая в 
Гилдхол, където лежи Дазиарн. Там е порталът на вечния мрак, врата към вечния 
затвор, от който няма излизане. 

Ти помогна да бъдат наказани неговите престъпления, като го докара в 
тъмницата на Дазиарн. С това мисията ти завърши. Ти оцеля в пещерите на Калте 
и спаси Сомерлунд от заплахата на Вонотар. 

Ала тръпката от битките и предизвикателството на ново отчаяно пътуване те 
очаква в книга четвърта от поредицата за САМОТНИЯ ВЪЛК, наречена 

СЪДЪРЖАНИЕ НА ПРАВИЛАТА ЗА БИТКИТЕ 


Събери твоите БОЙНИ УМЕНИЯ с Всички извънреа- 


ни точки, Които ти дават дисциплините от Кац. 


. Извади БОЙНИТЕ УМЕНИЯ на твоя противник ога 


сбора В точка 1. Този резултат е Ниво на атаката. 


. Посочи едно число В Таблицата на случайните 


числа. 
Отгърни на Таблицата на резултата от битКата. 


Намери Степента на атаКа В горната част на 
Таблицата на резултата от битката и пресечи 
ВертиКкалната Колона с хоризонталния реа на слу- 
чайното число, Което си посочил. В плаблицата 
има следните обозначения: 


П - противник, С. В. - Самотен Вълк, У - убит. 


. Продължи битката от точка 3 нататък, докато 


един от героите умре. Това става, Когато пвоц- 
те почКи за ИЗДРЪЖЛИВОСТ или точКите за ИЗ- 
ДРЪЖЛИВОСТ на твоя проплиВвниК намалеят до 0. 


„ КАК ДА ИЗБЕГНЕШ БИТКАТА 


. Можеш да направиш това само Когато текстът 


на приключението ти предоставя тази Възмож- 
ност. 


Провеждаш един Кръг от битКата по обиКнове- 
ния начин. Всички точки, загубени от протуивни- 
Ка, се анулират, само САМОТНИЯ ВЪЛК губи точки 
за ИЗДРЪЖЛИВОСТ, 


- Ако Книгата предлага Възможност за бягство от 


мястото на битКата, гази Възможност можеш 
да използваш след първия Кръг или слеа Всеки след- 
Ващ Кръг на битката. 


ТАБЛИЦА НА РЕЗУЛТАТА ОТ БИТКАТА 


Ниво на атаКа 

джо та, 


Пещ гропе На ! 


Благодарение на флотилията. 
Която си довел от Дюренор, армишита 
на Мрачните Властелини е ра збита: 
Животът 6 С омерцу нд Се Връща Към 
нормалния си риптъм Кочно тибФава. 


от север доцтигат ми новини. 
Вонотар, Префадедя е ща аа, 
упраблява. леденийф Варвари” опа 
Калте, МЕТ. гьосниКЪй, прабви ба: 
плати за измяната си. Само пи, 
Самотния вълк, можеш да се справиш 
с него. Опасностите Които те 
дебнат по пътищата на Аеденото 
Кралство, ще подложап? на изпитание 
цялата тъ издръжлиВвобт и бойно 
майсторство. Всичко е В пвоиш ръце: 


2500 лв 


